കൈയ്ക്ക് പൊട്ടലേറ്റിട്ടും ബാറ്റ് ചെയ്ത് തമീം; കൈയടിച്ച് ആരാധകര് -\nഅധികം റണ്‍സ് ഒന്നും അടിച്ചുകൂട്ടിയില്ലെങ്കിലും തമീം ഇഖ്ബാലാണ് ഇപ്പോള് ക്രിക്കറ്റ് പ്രേമികള്‍ക്കിടയിലെ താരം. കളിക്കാന് ഇറങ്ങുമ്പോഴൊക്കെ തകര്‍പ്പന് ബാറ്റിങ്ങുകൊണ്ട് ആരാധകരെ ആവേശത്തിലെത്തിക്കുന്ന ക്രിക്കറ്റ് താരമാണ് ബംഗ്ലാദേശ് ഓപ്പണര് തമീം ഇഖ്ബാല്. ഏഷ്യ കപ്പില്\nഇടം കൈക്ക് പൊട്ടലേറ്റിട്ടും വലംകൈ മാത്രമുപയോഗിച്ച് ബാറ്റിങ് ചെയ്താണ് തമീം ക്രിക്കറ്റ് പ്രേമികളുടെ ഹൃദയത്തില് ഇടം പിടിച്ചത്.\nഗ്രൗണ്ടില് ശ്രീലങ്കയും ബംഗ്ലാദേശും തമ്മില് പൊരിഞ്ഞ പോരാട്ടം. മത്സരത്തിലെ രണ്ടാം ഓവറില് സുരംഗ ലക്മലിന്റെ പന്ത് പുള് ചെയ്യാന് ശ്രമിക്കുന്നതിനിടെയായിരുന്നു തമീമിന്റെ ഇടം കൈക്ക് സാരമായി പരിക്കേറ്റത്. ബംഗ്ലാദേശ് ഏറെ പ്രതീക്ഷ അര്‍പ്പിക്കുന്ന ബാറ്റ്‌സ്മാന് ആയതുകൊണ്ടുതന്നെ തമീമിന്റെ പരിക്കില് ആരാധകര് ഭയന്നു. ഒമ്പതാം വിക്കറ്റും വീണതോടെ ബംഗ്ലാദേശിന്റെ പ്രതീക്ഷകള് അസ്തമിച്ച മട്ടായി. എന്നാല് പെട്ടെന്നായിരുന്നു തമീമിന്റെ തിരിച്ചുവരവ്. 47-ാം ഓവറില് തമീം വീണ്ടും ക്രീസിലെത്തി. പ്രതീക്ഷ മങ്ങിയ ടീമിനും ആരാധകര്‍ക്കും ആവേശത്തിന്റെ നിമിഷമായിരുന്നു അത്.\nഒരു പന്ത് മാത്രമേ തമീമിന് നേരിണ്ടേണ്ടി വന്നൊള്ളു. എന്നാല് തമീമിനെ കൂട്ടുപിടിച്ച് മുഷ്ഫിഖുര് റഹീം അടിച്ചു തകര്‍ത്തു (144 റണ്‍സ്). അവസാനത്തെ മൂന്ന് ഓവറുകളിലായി 32 റണ്‍സാണ് മുഷ്ഫിഖുര് അടിച്ചെടുത്തത്. വേദനയിലും ചോര്‍ന്നുപോകാത്ത മനോധൈര്യത്തെ കൂട്ടുപിടിച്ച് തമീമും ഒപ്പം നിന്നും. രണ്ട് റണ്‍സാണ് തമീം എടുത്തത്. ഈ രണ്ട് റണ്‍സിനും അദ്ദേഹത്തിന്റെ മനസാന്നിധ്യത്തിനുമായിരുന്നു ആരാധകര് ഒന്നടങ്കം കൈയടിച്ചത്.\nഉദ്ഘാടനമത്സരത്തില് ബംഗ്ലാദേശ് ജയിച്ചെങ്കിലും ആറ് ആഴ്ചത്തെ വിശ്രമമാണ് തമീമിന് ഡോക്ടര്‍മാര് നിര്‍ദ്ദേശിച്ചിരിക്കുന്നത്.\nRead more on: Asia cup | Asian games | TAMIM


വ്യാഴം 20-11-2020ന് രാശിമാറുന്നു-നിങ്ങൾക്കെങ്ങനെ? - Uthara\nവ്യാഴം 20-11-2020 (1196 വൃശ്ചികം 05)ൽ രാശിമാറുന്നു:\n-ഫലം, ദോഷം, പരിഹാരം, ജപമന്ത്രം-\nനവഗ്രഹങ്ങളിൽ ഏറ്റവും പ്രധാനിയായ വ്യാഴഗ്രഹത്തിന്റെ രാശിമാറ്റം 27 നക്ഷത്രക്കാരെയും ബാധിക്കുന്നതാണ്. ചില നക്ഷത്രങ്ങൾക്ക് മഹാഭാഗ്യവും മറ്റ് ചിലർക്ക് നിർഭാഗ്യതയും വേറെ ചിലർക്ക് ഗുണദോഷ സമ്മിശ്രവുമായത് വ്യാഴമാറ്റത്തിൽ സംഭവിക്കുകതന്നെ ചെയ്യും.\nഈ വ്യാഴമാറ്റം അതിന്റെ സ്വക്ഷേത്രത്തിൽ നിന്നും വ്യാഴത്തിന്റെ നീചക്ഷേത്രമായ മകരത്തിലേക്കാണ് 20-11-2020 ഉച്ചയ്ക്ക് 1.23.31 സെക്കന്റിന് മാറുന്നത്. അവിടെ നിന്നും വേഗം കൂടി ‘അതിചാരം’ സംഭവിച്ച് 06-04-2021, അതിപുലർച്ചെ 12.24.36 ന് കുംഭം രാശിയിലേക്ക് നീങ്ങും. 14-09-2021 ഉച്ചയ്ക്ക് 2.19.59 വരെ വ്യാഴം കുംഭത്തിൽ ആയിരിക്കും. തുടർന്ന് 14-9-2021, ഉച്ചയ്ക്ക് 12.20 മുതൽ 20-11-2021, രാത്രി 11.31.19 വരെ മകരത്തിൽ വീണ്ടും ഉണ്ടായിരിക്കും. തുടർന്ന് കുംഭത്തിലേക്ക് ഔപചാരികമായ രാശിമാറ്റം.\nസന്താനം, ധനം, സ്വര്‍ണ്ണം, കീര്‍ത്തി, ബന്ധുക്കള്, ബുദ്ധിവൈഭവം, ചൈതന്യം, സുഖം, ഈശ്വരഭക്തി, ദയ, ഭാര്യാ-ഭര്‍തൃസുഖം, സത്ഗതി, സാത്വികകര്‍മ്മം, ശുഭപ്രവൃത്തി, വടക്കുകിഴക്ക് ദിക്ക് എന്നിവയുടെ കാരകനായ ഗ്രഹമാണ് വ്യാഴം. വ്യാഴം അനുകൂലമായാല് ഇവയില് നിന്നൊക്കെ സദ്‌ഫലവും പ്രതികൂലമായാല് ദുഷ്ഫലവും അനുഭവിക്കേണ്ടി വരികയും ചെയ്യും.\nവ്യാഴത്തിന്റെ അടുത്ത ഒരുവർഷത്തെ രാശിപ്പകർച്ചകൾ:\nമകരത്തിൽ: 20-11-2020 ഉച്ചയ്ക്ക് 1.23.31 മുതൽ 06-04-2021, അതിപുലർച്ചെ 12.24.35 വരെ.\nകുംഭത്തിൽ: 06-04-2021, അതിപുലർച്ചെ 12.24.36 മുതൽ 14-09-2021 ഉച്ചയ്ക്ക് 2.19.59 വരെ (അതിചാരത്തിൽ)\nവീണ്ടും മകരത്തിൽ: 14-9-2021, ഉച്ചയ്ക്ക് 2.20 മുതൽ 20-11-2021, രാത്രി 11.31.19 വരെ.\nനീചമോ ഉച്ചമോ സ്വക്ഷേത്രമോ എന്ന യാതൊരു പരിഗണയുമില്ലാതെ ഏതൊരു ഗ്രഹവും ചാരവശാലുള്ള എന്ത് ഫലദോഷങ്ങളാണോ പറഞ്ഞിരിക്കുന്നത്, അത് നൽകുകതന്നെ ചെയ്യുന്നതായിരിക്കും. ഒരു രാശി നോക്കുമ്പോൾ ധനുരാശിയിൽ നിൽക്കുന്ന വ്യാഴം അഷ്ടമത്തിൽ ആയി വന്നാൽ വ്യാഴം മറഞ്ഞുവെന്നോ ഈശ്വരാധീനം മറഞ്ഞെന്നോ പറഞ്ഞുകൊണ്ട് ഫലദോഷങ്ങൾ എപ്രകാരം പറയുന്നുവോ അതുപോലെതന്നെയാണ് അത് നീചരാശിയിൽ നിന്നാലും പറഞ്ഞുപോകുന്നത്. നീചരാശിയിൽ ആയതിനാൽ ദോഷകാഠിന്യം കൂടും എന്നൊന്നും ആരും ധരിക്കേണ്ടതില്ലെന്ന് സാരം.\nഉത്തമ ജ്യോതിഷ ഗുരുനാഥനെ ലഭിക്കാത്തതുകൊണ്ടോ കൃത്യമായ ജ്യോതിഷ പരിജ്ഞാനം ലഭിക്കാത്തതുകൊണ്ടോ ചില അല്പന്മാർ പറയുന്നതുപോലെ “അഞ്ചിൽ വ്യാഴം നിന്നാൽ നാലിലെ ഫലവും, ഒമ്പതിൽ വ്യാഴം നിന്നാൽ എട്ടിലെ ഫലവുമാണ് ലഭിക്കുന്നത്…” എന്നൊക്കെയുള്ള തെറ്റായ ഫലദോഷ പ്രവചനങ്ങളും ജ്യോതിഷത്തിൽ ഇല്ലെന്ന് അറിഞ്ഞിരിക്കണം. അങ്ങനെ തെറ്റായ കാര്യങ്ങൾ പ്രചരിപ്പിക്കുന്നവർ രാശി നോക്കുമ്പോൾ വ്യാഴം ഒമ്പതിൽ വന്നാൽ അത് അഷ്ടമത്തിൽ നിൽക്കുന്ന ഫലവും, വ്യാഴം ആറിൽ വന്നാൽ അഞ്ചിന്റെ ഫലവുമായിരിക്കുമോ പറയുന്നത്? ജ്യോതിഷം കൃത്യമായി പറഞ്ഞുതരാൻ ഉത്തമ ഗുരുനാഥനെ ലഭിക്കാത്തതുകൊണ്ട് സംഭവിക്കുന്ന പിഴവുകളാണ് അവരിൽനിന്നൊക്കെ പുറത്തുവരുന്നത്. അതൊന്നും ശ്രദ്ധിക്കാതെ, എത്രാമത്തെ രാശിയിലാണോ വ്യാഴം നിൽക്കുന്നത്, അതിന്റെ ഫലദോഷങ്ങൾ ചിന്തിക്കുന്നതാണ് കൃത്യമായ ജ്യോതിഷചിന്ത.\nവ്യാഴഗ്രഹം: ചില പ്രത്യേക അറിവുകള്:\nവ്യാഴം ഒരുപ്രാവശ്യം സൂര്യനെ പ്രദക്ഷിണം വെക്കാൻ 11 വർഷവും 10 മാസവും 12 ദിവസവും എടുക്കും. അതിനെയാണ് നമ്മൾ പൊതുവെ 12 വർഷമെന്നും ‘ഒരു വ്യാഴവട്ടം’ എന്നുമൊക്കെ പറയുന്നത്. അപ്പോൾ വ്യാഴം ഒരു രാശി കടക്കാൻ 361 ദിവസമെടുക്കും. ഇതിനിടയിൽ ചിലപ്പോൾ വേഗം കൂടി ഈ പറയുന്ന കാലത്തിനുമുമ്പേ രാശി മാറിയാൽ അതിനെ ‘അതിചാരം’ എന്നും വേഗം കുറഞ്ഞ് പിന്നിലേക്ക് സഞ്ചരിക്കുന്നത് ‘വക്രം’ എന്നും അറിയപ്പെടുന്നു. വ്യാഴം കഴിഞ്ഞ കുറെ കാലങ്ങളായി അതിചാരത്തിലും വക്രത്തിലും ഒക്കെയായി സഞ്ചരിക്കുന്നുണ്ട്. വ്യാഴഗ്രഹത്തിന് അതിചാരം വരുന്നത് പൊതുവെ നല്ലതല്ലെന്നും എന്നാൽ വ്യാഴത്തിന് വക്രഗതി വരുന്നത് ഉത്തമം ആണെന്നുമുള്ള വിലയിരുത്തലാണ് മറ്റ് പല ജ്യോതിഷ പണ്ഡിതരെപ്പോലെ ഞങ്ങൾ, ഉത്തരാ ജ്യോതിഷ ഗവേഷണകേന്ദ്രത്തിനുമുള്ളത്. അതിചാരത്തിൽ സഞ്ചരിച്ച കാലങ്ങളിലൊക്കെയും ലോകത്തിന് ദുരിതവും മഹാമാരിയും നൽകിയ ചരിത്രം മാത്രമേ സംഭവിച്ചിട്ടുമുള്ളൂ. വ്യാഴം സ്വയം കറങ്ങുന്നതിന്9മണിക്കൂറും 50 മിനിറ്റും എടുക്കുന്നുണ്ട്. അതായത് ഏകദേശം5മണിക്കൂർ പകലും അതുപോലെ രാത്രിയും. വ്യാഴത്തിന്റെ സഞ്ചാരവേഗം ഒരു മിനിറ്റിൽ ശരാശരി 777 കിലോമീറ്ററാണ്.\nശനിഗ്രഹത്തിന്റെ പന്ത്രണ്ടാം ഭാവത്തിലായി വ്യാഴം അതിന്റെ ശത്രുനക്ഷത്രത്തിൽ നിന്നാലോ അല്ലെങ്കിൽ വ്യാഴം ശനിയുടെ പന്ത്രണ്ടിൽ ആ രാശിയുടെ അന്ത്യദ്രേക്കാണത്തിൽ നിന്നാലോ അതുമല്ലെങ്കിൽ വ്യാഴം അതിന്റെ ശത്രുനക്ഷത്രത്തിൽ നിൽക്കുകയും ശനിയുമായി യോഗം വരികയും ചെയ്തിട്ടുള്ള കാലങ്ങളിൽ ലോകത്ത് മഹാമാരി പൊട്ടിപ്പുറപ്പെടുകയും കൃത്യമായ ചികിത്സ നൽകാൻ പോലും മാനവരാശിയ്ക്ക് സാധിക്കാത്ത നിസ്സഹായാവസ്‌ഥയും ഓരോ 19 വർഷത്തിൽ ചെറുതും പിന്നെ ഓരോ 99 വർഷത്തിൽ ഭീകരവുമായ രോഗാവസ്‌ഥയിൽ ഇത് സംഭവിച്ചുകൊണ്ടേയിരിക്കുന്നു എന്ന യാഥാർത്ഥ്യം ഇന്ന് ജ്യോതിഷ വിശ്വാസികൾ തിരിച്ചറിഞ്ഞിരിക്കുന്നു. കഴിഞ്ഞ 1550 മുതലുള്ള ജ്യോതിഷ-ഗ്രഹചിന്ത നടത്തി ലഭിച്ച ജ്യോതിഷ വിവരങ്ങൾ ഉത്തരാ ജ്യോതിഷ ഗവേഷണകേന്ദ്രം പബ്ലിഷ് ചെയ്തിട്ടുണ്ട്. അത് അതിശയിപ്പിക്കുന്ന ഒരു സത്യമായി മനസ്സിലാക്കാൻ സാധിക്കുന്നതുമാണ്. സാധാരണ ജ്യോതിഷചിന്ത നടത്തുന്നവരിൽ നിന്നും വ്യത്യസ്‌ഥമായി, ‘രാഷ്ട്രജാതകം’ ഗണിക്കുന്ന ജ്യോതിഷ പണ്ഡിതരാണ് ഇപ്രകാരം രാജ്യങ്ങൾക്ക് സംഭവിക്കാവുന്ന ഗുണദോഷങ്ങൾ വിശകലനം ചെയ്യുന്നത്. നിർഭാഗ്യവശാൽ രാഷ്ട്രജാതകം അഥവാ Mundane Astrology കൈകാര്യം ചെയ്യുന്നവരുടെ കുറവ് ഈ മേഖലയിൽ സംഭവിച്ചുകൊണ്ടിരിക്കുന്നതിനാൽ ഇപ്രകാരമുള്ള ജ്യോതിഷവിവരങ്ങൾ ലോകത്തിനുമുന്നിലെത്തിക്കാൻ സാധിക്കാത്ത അവസ്‌ഥയും വന്നിരിക്കുന്നു.\nവ്യാഴം ധനുവിൽ നിന്ന് മകരത്തിലേക്ക് രാശിമാറുന്ന സമയത്ത് ഭൂമിയില് നിന്നും 83,79,49,261 Km (83 കോടി 79 ലക്ഷത്തി 49 ആയിരത്തി 261 Km) കിലോമീറ്റര് ദൂരെയായിരിക്കും വ്യാഴഗ്രഹം സഞ്ചരിച്ചുകൊണ്ടിരിക്കുന്നത്. ഭൂമിയുമായി വ്യാഴം നീങ്ങി മാറുന്ന വേഗം മണിക്കൂറില് 79,170.77 കിലോമീറ്ററും ആയിരിക്കും. എന്നാല് വ്യാഴം അതിചാരവും വക്രവുമൊക്കെ കഴിഞ്ഞ് മകരം രാശിയിൽ നിന്നും കുംഭത്തിലേക്ക് മാറുന്ന 20-11-2021 ന് ഇപ്പോഴുള്ളതിനേക്കാള് വീണ്ടും 9,28,00,128 Km (9 കോടി 28 ലക്ഷത്തി 128km) കിലോമീറ്ററിന്റെ കുറവുണ്ടായി 74,51,49,133 Km (74 കോടി 51 ലക്ഷത്തി 49 ആയിരത്തി 133 Km) ആയിരിക്കും. വ്യാഴം അത്രയും കുറവ് ദൂരം ഭൂമിയുമായി അടുത്തുവരുന്നതാണ് കാരണം.\nനവഗ്രഹങ്ങളില് അതീവപ്രാധാന്യമുള്ള ഗ്രഹമാണ് ദേവഗുരുവായ വ്യാഴം അഥവാ ബൃഹസ്പതി. വ്യാഴത്തിന്റെ രാശിമാറ്റം അതിപ്രധാനമാകുന്നു. ഏതൊരാള്‍ക്കും സൂര്യനും വ്യാഴവും ശനിയും ചാരവശാല് മോശമാകുകയും അതോടൊപ്പം അവരുടെ ദശാപഹാരകാലവും മോശമായി വന്നാല് അത് അതീവദോഷപ്രദം തന്നെയായിരിക്കും.\nഎത്ര ദോഷപ്രദമായി നിന്നാലും വ്യാഴത്തിന്‍റെ ദൃഷ്ടി ‘ലക്ഷം ദോഷങ്ങളെ ഹനിക്കും’ എന്നാണ് പ്രമാണം. ഇപ്പോഴുള്ള വ്യാഴമാറ്റത്തിൽ ഈ ‘വ്യാഴദൃഷ്ടി’യാൽ കൂടുതൽ ഗുണങ്ങൾ ലഭിക്കുന്നത് ഇടവക്കൂർ, കർക്കിടകക്കൂർ, കന്നിക്കൂർ എന്നിവർക്കായിരിക്കും.\nപൊതുവെ ഗുണപ്രദം ആർക്കൊക്കെ?\nതാഴെപ്പറയുന്ന കൂറുകാർക്ക് ഈ വ്യാഴമാറ്റം അത്യുത്തമം ആയിരിക്കും. അതിൽ ഇടവക്കൂറ്, കർക്കിടകക്കൂറ്, കന്നിക്കൂറ് എന്നിവർക്ക് വ്യാഴദൃഷ്ടികൂടി ഉള്ളതിനാൽ ഏറ്റവും ശുഭപ്രദവുമായിരിക്കും.\n1) ഇടവക്കൂറ് (കാര്‍ത്തിക-അവസാന മൂന്ന് പാദം, രോഹിണി, മകയിരം-ആദ്യ രണ്ട് പാദം) – ഒമ്പതിൽ വ്യാഴം വരുന്നു.\n2) കര്‍ക്കിടകക്കൂറ് (പുണര്‍തം-അവസാന പാദം, പൂയം, ആയില്യം) – ഏഴിൽ വ്യാഴം വരുന്നു.\n3) കന്നിക്കൂറ് (ഉത്രം-അവസാന മൂന്ന് പാദം, അത്തം, ചിത്തിര-ആദ്യ രണ്ട് പാദം) – അഞ്ചിൽ വ്യാഴം വരുന്നു.\n4) ധനുക്കൂറ് (മൂലം, പൂരാടം, ഉത്രാടം-ആദ്യപാദം) – രണ്ടിൽ വ്യാഴം വരുന്നു.\n5) മീനക്കൂറ് (പൂരുരുട്ടാതി-അവസാന പാദം, ഉതൃട്ടാതി, രേവതി) – പതിനൊന്നിൽ വ്യാഴം വരുന്നു.\nദശാപഹാരകാലവും അനുകൂലമായി ഭവിച്ചാല് ഇവര്‍ക്ക് മഹാഭാഗ്യങ്ങള് അനുഭവത്തില് വരികതന്നെ ചെയ്യും.\nവ്യാഴമാറ്റം ആര്‍ക്കൊക്കെ വളരെ ദോഷപ്രദം?\n1) മേടക്കൂറ് (അശ്വതി, ഭരണി, കാര്‍ത്തിക-ആദ്യപാദം)\n2) തുലാക്കൂറ് (ചിത്തിര-അവസാന രണ്ടു പാദം, ചോതി, വിശാഖം-ആദ്യ മൂന്ന് പാദം)\n3) മകരക്കൂറ് (ഉത്രാടം-അവസാന മൂന്ന് പാദം, തിരുവോണം, അവിട്ടം-ആദ്യ രണ്ടുപാദം)\nവ്യാഴമാറ്റം ആര്‍ക്കൊക്കെ ഗുണദോഷസമ്മിശ്രം?\n1) മിഥുനക്കൂര് (മകയിരം-അവസാന രണ്ട് പാദം, തിരുവാതിര, പുണര്‍തം-ആദ്യ മൂന്ന് പാദം)\n2) ചിങ്ങക്കൂര് (മകം, പൂരം, ഉത്രം-ആദ്യ പാദം)\n3) വൃശ്ചികക്കൂറ് (വിശാഖം-അവസാന പാദം, അനിഴം, കേട്ട)\n4) കുംഭക്കൂർ (അവിട്ടം-അവസാന രണ്ട് പാദം, ചതയം, പൂരുരുട്ടാതി ആദ്യ മൂന്ന് പാദം)\nവ്യാഴം മൗഢ്യത്തിലാകുന്നത് 15-01-2021 (1196 മകരം 02), പുലർച്ചെ 04.58.24 സെക്കന്‍റ് മുതല് 12-02-2021 (1196 മകരം 30) പകൽ 11.00.57 സെക്കന്‍റ് വരെയാകുന്നു. ഈ സമയങ്ങളില് വിവാഹം മുതലായ ശുഭകര്‍മ്മങ്ങള്‍ക്ക് മുഹൂര്‍ത്തമില്ല.\n“….നക്ഷത്രം ഭവനം ച കര്‍ത്തുരശുഭം\nസന്ദൃഷ്ടിം ച സവേധശൂലമധികാന് മാസാംശ്ച കേതുദയം….” എന്ന പ്രമാണപ്രകാരം ഉത്തമനായ ജ്യോതിഷി, ഇതിൽ പറഞ്ഞിരിക്കുന്ന മറ്റ് ദോഷകാലമെന്നപോലെ വ്യാഴമൗഢ്യത്തിലെ വിവാഹമുഹൂര്‍ത്തവും നല്‍കുകയില്ല.\n20-06-2021 (1196 മിഥുനം 06) രാത്രി 8.36.38 സെക്കന്റ് മുതല് അതിചാരത്താൽ കുംഭം രാശിയിലെത്തിയ വ്യാഴം വക്രഗതി ആരംഭിച്ച് 18-10-2021 (1196 തുലാം 02) രാവിലെ 10.43.53 സെക്കന്റിന് മകരം രാശിയിൽത്തന്നെ മടങ്ങിയെത്തി ആ വക്രഗതി അവസാനിക്കും. ഒരു മലയാളവർഷം ഈ വ്യാഴം രണ്ടുരാശികളിൽ മാത്രം സഞ്ചരിക്കുന്നതിനാൽ കഴിഞ്ഞ വ്യാഴമാറ്റത്തിൽ ഒരുവർഷത്തിൽ മൂന്ന് രാശികളിൽ സഞ്ചരിച്ചതിലുള്ള ദോഷങ്ങളൊന്നുംതന്നെ ഈ രാശിമാറ്റത്തിൽ സംഭവിക്കുകയില്ല.\nയഥാര്‍ത്ഥത്തില് ഗ്രഹങ്ങള് പിന്നിലേക്ക് സഞ്ചരിക്കുകയില്ല. ഇത് ജ്യോതിഷത്തിലെ ഒരു കണക്ക് മാത്രമാണ്. നമ്മള് നോക്കിയാല് അങ്ങനെയൊരു തോന്നല് നമ്മുടെ കണ്ണുകള്‍ക്ക് സംഭവിക്കാവുന്ന ചിന്ത മാത്രമാണിത്. എന്നാല് വക്രത്തില് (പിന്നിലേക്ക്) സഞ്ചരിക്കുന്ന വ്യാഴത്തിന് ഇരട്ടിബലമുണ്ടായിരിക്കും. എന്നാല് വക്രശ്ശനി ദോഷപ്രദവുമാണ്.\nഒരു ഗ്രഹത്തിന് വക്രമോ അതിചാരമോ ഭവിച്ചാല് ഏത് രാശിയുടെ ഫലം പറയണം?\n“അതിചാരേതു വക്രേതു പൂര്‍വ്വരാശിഗതം ഫലം” എന്ന പ്രമാണം അനുസരിച്ച് വേഗത കൂടിയ കാരണത്താലോ (അതിചാരം), വേഗത കുറഞ്ഞ കാരണത്താലോ (വക്രം) ഗ്രഹം രാശി മാറിയാല്, ആദ്യം നിന്ന രാശിയുടെ ഫലമാണ് പറയേണ്ടത് എന്ന് സാരം. വേഗത കൂടിയ കാരണത്താല് രാശി മാറിയാല് അത് ‘അതിചാരം’. വേഗതകുറഞ്ഞ് പിന്നിലേക്ക് സഞ്ചരിക്കുന്നത് ‘വക്രം’.\nഅതായത്, വ്യാഴം ‘അതിചാരത്താല്’ കുംഭത്തിലേക്ക് മാറിയാലും ഫലം പറയേണ്ടത് മകരം രാശിയുടേത് തന്നെയെന്ന് സാരം. എന്നാല് ‘അതിചാരത്തെ’ക്കുറിച്ച് ഗ്രാഹിയില്ലെങ്കില് അവര് കുംഭം രാശിയില് വ്യാഴം നില്‍ക്കുന്ന ഫലം പറഞ്ഞേക്കാം. എന്നാല് അത് ജ്യോതിഷപരമായി തെറ്റാകുന്നു. എന്നാൽ ഈ കാലയളവിൽ ജനിക്കുന്നവരുടെ ജാതകത്തിൽ അപ്പോൾ വ്യാഴം നിൽക്കുന്ന രാശിയായിരിക്കും എഴുതേണ്ടിവരികയെന്ന ന്യൂനതയും ഈയവസരത്തിൽ പറയാതെവയ്യ.\nവ്യാഴത്തിന്റെ വക്രഗതിക്കാലം പൊതുവെ ശുഭപ്രദമായിരിക്കും. വ്യാഴഗ്രഹം 12 രാശികളും പൂര്‍ത്തിയാക്കാന് ഏകദേശം 11 വര്‍ഷവും 10 മാസവും 12 ദിവസവുമെടുക്കുന്നു. സാമാന്യമായി പറഞ്ഞാല് 12 വര്‍ഷം അഥവാ ഒരു ‘വ്യാഴവട്ടം’. അപ്പോള് ഒരു രാശിയില് വ്യാഴം സ്ഥിതിചെയ്യുന്നത് ഏകദേശം ഒരുവര്‍ഷക്കാലമായിരിക്കുമല്ലോ..? ആ ഒരുവര്‍ഷക്കാലം പൂര്‍ത്തിയാകുന്നതിനുമുമ്പ് വ്യാഴം (അല്ലെങ്കില് ഏതൊരു ഗ്രഹവും അതിന് പറഞ്ഞിട്ടുള്ള കാലത്തിനുമുമ്പ്) പിന്നെയുള്ള രാശിയിലേക്ക് മാറുന്നതിനെയാണ് ‘അതിചാരം’ എന്ന് പറയുന്നത്. ഇപ്രാവശ്യവും വ്യാഴത്തിന് ‘അതിചാരം’ സംഭവിക്കുന്നുണ്ട്. കഴിഞ്ഞ രാശിമാറ്റസമയത്തും വ്യാഴത്തിന് അതിചാരം സംഭവിച്ചിട്ടുണ്ടായിരുന്നു.\nലളിതമായി പറഞ്ഞാല് വ്യാഴം 20-11-2020 മുതല് 20-11-2021 വരെ മകരം രാശിയില്, ആ ഭാവത്തിൽ നിന്നാലുള്ള ഫലം തന്നെയാണ് പറയേണ്ടതെന്ന് സാരം. എന്നാൽ ജ്യോതിഷപണ്ഡിതർക്ക് ഇതിൽ ഭിന്നാഭിപ്രായമുള്ളതായി കണ്ടുവരുന്നു. വ്യാഴം അപ്പോൾ നിൽക്കുന്ന രാശിയുടെ ഫലംതന്നെ പറയുന്ന ജ്യോതിഷപണ്ഡിതരും നിരവധിയാണ്.\n‘വക്രം’, ‘അതിചാരം’ എന്നിവ വിശദമായി വായിക്കാന് ഈ ലിങ്ക് സന്ദര്‍ശിക്കുക: https://www.facebook.com/uthara.astrology/photos/a.104245266392423.10966.104223383061278/783909208426022/?type=3&theater\nവ്യാഴം രാശിമാറിയാല് ഓരോ കൂറുകാര്‍ക്കും സംഭവിക്കാവുന്ന ഗുണം, ദോഷം എന്നിവയെക്കുറിച്ചും ദോഷപരിഹാരമാര്‍ഗ്ഗങ്ങളെക്കുറിച്ചും എഴുതുന്നു. ഇവിടെയുള്ള മന്ത്രങ്ങള്, സൂക്തങ്ങള്, പ്രാര്‍ത്ഥനകള്, ധ്യാനങ്ങള് എന്നിവയില് നിങ്ങള്‍ക്കിഷ്ടമുള്ളത് ഭക്തിയോടെ ജപിച്ചാല് ദോഷങ്ങള് കുറയുന്നതാണ്. അനുവാദമുണ്ടെങ്കിൽ ക്ഷേത്രദര്‍ശനവും ആകാം. അല്ലെങ്കില് അവ രണ്ടുമാകാം. സ്വന്തമായി ജപിക്കാൻ നിങ്ങൾക്കൊരു മനസ്സുണ്ടെങ്കിൽ പിന്നെ ഇടനിലക്കാരുടെ ആവശ്യമില്ല.\nവ്യാഴമാറ്റം – പൊതുഫലം, ദോഷം, പരിഹാരം, ജപമന്ത്രം:\nപത്തിലെ വ്യാഴമാണ്. ശുഭപ്രദമായ കുറെ നാളുകൾക്കുശേഷം തിരിച്ചടികളും ലഭിക്കുന്ന കാലത്തിലേക്ക് കടക്കുകയാണ്. ഗ്രഹനിലയില് പത്തിലെ വ്യാഴം ശോഭനവും ചാരവശാല് പത്തിലെ വ്യാഴം തൊഴിൽപരമായി അശുഭവും ആകുന്നു. ഇത്, ചാരവശാല് പത്തിലെ വ്യാഴകാലമാകയാൽ തൊഴിൽപരമായ കാര്യങ്ങളിൽ പ്രത്യേകം ശ്രദ്ധയുണ്ടായിരിക്കണം. ശനിയും ഇവർക്ക് അനുകൂലമല്ല. എന്നാൽ കൃത്യമായ പ്രാർത്ഥനകൾ നടത്തിയാൽ ദോഷകാഠിന്യങ്ങളൊക്കെയും തരണം ചെയ്യാവുന്നതാണ്.\nധനപരമായി തടസ്സങ്ങൾ സംഭവിക്കുന്നതല്ല. എന്നാൽ തൊഴില്‍തടസ്സമോ സ്തംഭനാവസ്‌ഥയോ അനുഭവത്തിൽ വരും. തൊഴിൽസ്‌ഥലത്ത് പലവിധമായ അസ്വാരസ്യങ്ങൾ ഉടലെടുക്കും. പുതിയ തൊഴിൽ മേഖലകൾ തെരഞ്ഞെടുക്കാൻ പറ്റുന്ന ഒരു കാലമല്ല. ചെയ്യുന്നവ മേലധികാരികളുടെ അപ്രീതി കൂടിവരും. ജോലി നഷ്ടപ്പെട്ടാല് പിന്നൊന്ന് ലഭിക്കാന് കാലതാമസം വരുമെന്നതിനാല് വളരെയേറെ ശ്രദ്ധിക്കേണ്ടതാകുന്നു.\nഎന്നാല് സര്‍ക്കാര് സംബന്ധമായതും സ്വന്തമായി ആരംഭിച്ചുകഴിഞ്ഞതുമായ തൊഴിലുകൾ തടസ്സമില്ലാതെ നടന്നുപോകും. ഈ കാലയളവിൽ ആരംഭിക്കുന്ന സംരംഭങ്ങൾ കൃത്യമായ വ്യാഴപ്രീതി കർമ്മങ്ങളോടെ ചെയ്യാൻ പ്രത്യേകം ശ്രദ്ധിക്കണം. വഴക്കുകളില് മദ്ധ്യസ്ഥത വഹിക്കുന്നതിനും കാലം അനുകൂലമായിരിക്കില്ല. ജീവിതപങ്കാളിയുടെ വരുമാനം കുറയാനുള്ള സാദ്ധ്യതകളുമുണ്ട്. വാഹനങ്ങൾ ശ്രദ്ധയോടെ കൈകാര്യം ചെയ്യണം.\nവിവാഹം പോലുള്ള മംഗളകര്‍മ്മങ്ങള് അല്പം നീണ്ടുപോകുമെങ്കിലും അനുകൂല തീരുമാനമുണ്ടാകും. എല്ലാ രംഗങ്ങളിലും തടസ്സം നീങ്ങുന്നതിനായി ദൈവാനുഗ്രഹം നേടാനായി ശ്രമിക്കേണ്ടതാകുന്നു.\nനിത്യവും വിഷ്ണുവിന്റെ ദ്വാദശനാമാവലിയും തുടര്‍ന്ന്9ഉരു രാജഗോപാലമന്ത്രവും ഭക്തിയോടെ ജപിക്കണം.\n“ഓം കേശവായ നമ:\nഓം മാധവായ നമ:\nഓം ഗോവിന്ദായ നമ:\nഓം മധുസൂദനായ നമ:\nഓം ത്രിവിക്രമായ നമ:\nഓം വാമനായ നമ:\nഓം ശ്രീധരായ നമ:\nഓം ഋഷികേശായ നമ:\nഓം പത്മനാഭായ നമ:\nഓം ദാമോദരായ നമ:”\n“ഓം കൃഷ്ണ കൃഷ്ണ മഹായോഗിന്\nസര്‍വ്വം മേ വശമാനയ”\nരാജഗോപാലമന്ത്രജപം തൊഴില്‍വിജയത്തിന് ഏറ്റവും നല്ലതാണ്. 29-04-2022 വരെ പത്തിൽ കണ്ടകശ്ശനിയുമാകയാൽ ശാസ്താവിന്റെ അഷ്ടോത്തരം ശനിയാഴ്ചകളിൽ പ്രഭാതത്തിൽ ഉദയം മുതൽ ഒരുമണിക്കൂർ വരെയുള്ള ശനികാലഹോരസമയത്ത് ഭക്തിയോടെ ജപിക്കുന്നതും അത്യുത്തമം ആകുന്നു.\nഇടവക്കൂറ് (കാര്‍ത്തിക-അവസാന മൂന്ന് പാദം, രോഹിണി, മകയിരം-ആദ്യ രണ്ട് പാദം):\nഅഷ്ടമത്തിലെ വ്യാഴം ഒമ്പതില് ഉത്തമസ്ഥാനത്തായി വന്നിരിക്കുന്നു. ഏറ്റവും ശുഭപ്രദമായ കാലമായിരിക്കും. പിതൃസ്‌ഥാനീയർക്ക് ഗുണദോഷപ്രദമായ കാലമായിരിക്കും. കുടുംബക്ഷേത്രങ്ങളിൽ പ്രധാന പങ്കുവഹിക്കാനുള്ള യോഗമുണ്ടാകും. സകുടുംബമായി കുടുംബക്ഷേത്രദർശനത്തിന് ഭാഗ്യമുണ്ടാകും. വിദേശരാജ്യത്ത് ഇഷ്ടതൊഴിൽലാഭവും, സന്താനങ്ങളെക്കൊണ്ട് സന്തോഷം, ധനയോഗം എന്നിവയാല് അനുഗ്രഹിക്കപ്പെടും. ദാമ്പത്യപരമായി സുഖവും സന്തോഷവും സംജാതമാകും. തൊഴിലില് പുരോഗതി, പ്രമോഷന്, സാമ്പത്തികമെച്ചം എന്നിവയും അനുഭവത്തില് വരുന്നതാണ്. നല്ലവരുമായുള്ള സഹവാസം, വിവാഹകാര്യങ്ങളിലും, പുതിയ ഭവനം, വസ്തു, വാഹനം എന്നിവയിലും സന്തോഷവാര്‍ത്തയ്ക്ക് യോഗം കാണുന്നു. വിദേശയാത്രയ്ക്ക് കാലം അനുകൂലമാണ്. ഈ വ്യാഴമാറ്റം ഇവർക്ക് ഭാഗ്യദായകമായിരിക്കും. ശത്രുക്കൾക്ക് തിരിച്ചടി ലഭിക്കുന്ന കാലമാണ്. ധനപരമായ കാര്യങ്ങളിൽ ഉന്നതി. ചില കാര്യങ്ങളിൽ മദ്ധ്യസ്‌ഥത വഹിക്കാനുള്ള യോഗവും ലഭിക്കുന്നതാണ്.\nഇവര് വ്യാഴദോഷപരിഹാരങ്ങള് ചെയ്യേണ്ടതില്ല.\nമിഥുനക്കൂറ് (മകയിരം-അവസാന രണ്ട് പാദം, തിരുവാതിര, പുണര്‍തം-ആദ്യ മൂന്ന് പാദം):\nഇവര്‍ക്ക് വ്യാഴവും ശനിയും അഷ്ടമത്തിലാകുന്നു. പൊതുവെ ദോഷപ്രദമായി പറയുമെങ്കിലും അഷ്ടമത്തിൽ വ്യാഴം സഞ്ചരിക്കുമ്പോൾ വിവാഹനിശ്ചയം, വിവാഹം, ഗൃഹപ്രവേശം എന്നിവയ്ക്കും യോഗമുണ്ടാകും. രോഗാദിക്ലേശവും അലച്ചിലും വലച്ചിലുമുണ്ടാകും. പങ്കാളിയുമായുള്ള പിണക്കം കൂടുതൽ നീട്ടിക്കൊണ്ടുപോകരുത്. രോഗവും അനിയന്ത്രിതമായ മാനസികസമ്മർദ്ദവും സംഭവിക്കും. തൊഴില്‍സ്ഥലം മാറേണ്ടതായ പല ഘട്ടങ്ങളും സംജാതമാകും. തൊഴിലിൽ തുടരാൻ കഴിയുമെങ്കിൽ അതാകും ശുഭപ്രദം. സര്‍ക്കാര് ജോലിസംബന്ധമായി ചില ശുഭവാര്‍ത്തകള്‍ക്ക് യോഗം. അപ്രതീക്ഷിതമായി തൊഴില് മാറ്റമുണ്ടാകും. എന്നാൽ തൊഴിലില് ഉന്നതിയിലെത്തും. സകുടുംബമായുള്ള വിദേശയാത്ര സംഭവിക്കുന്നതാണ്. സാമ്പത്തിക ബാദ്ധ്യത പിടിച്ചുനിര്‍ത്താന് കഴിയാതെ വിഷമിക്കും. കുടുംബാംഗങ്ങള്‍ക്ക് ഓരോരോ അസുഖങ്ങള് മാറിമാറി വന്നുകൊണ്ടിരിക്കും. കാര്യങ്ങളെല്ലാം കയ്യില് നില്‍ക്കാത്ത സ്ഥിതിയുണ്ടാകും. ബന്ധുക്കള് ശത്രുക്കളാകും. എന്നാല് ബന്ധുക്കളല്ലാത്തവര് മിത്രങ്ങളെപ്പോലെ പെരുമാറുന്നത് സന്തോഷമുണ്ടാക്കും. ശത്രുക്കള് അവസരം നോക്കി ദ്രോഹിക്കും. നല്ല സൗഹൃദങ്ങള് മനസ്സിന് കുളിര്‍മ്മയേകും. വഴക്കും അതുവഴിയുള്ള മാനസികപിരിമുറുക്കവും കൂടി വരാതെ പ്രത്യേകം ശ്രദ്ധിക്കണം. രോഗങ്ങളും ചെലവുകളും കൊണ്ട് മാനസികമായി തളരും. ഭാഗ്യഹാനി സംഭവിക്കുന്നതായി എപ്പോഴും ചിന്തയുണ്ടാകും. പിതൃസ്ഥാനീയര്‍ക്ക് രോഗാദിക്ലേശങ്ങള്‍ക്ക് സാദ്ധ്യത. കുടുംബത്ത് വിവാഹസംബന്ധമായി ശുഭവാര്‍ത്തകള്‍ക്ക് യോഗം. ഭവനവുമായി ബന്ധപ്പെട്ട കാര്യങ്ങൾ തടസ്സമില്ലാതെ മുന്നോട്ട് നീങ്ങും.\nവ്യാഴവും ശനിയും ദോഷകരമായ സ്‌ഥിതിയിൽ നിൽക്കുന്നതിനാൽ നക്ഷത്രദിവസങ്ങളിൽ ശിവക്ഷേത്രദർശനവും രുദ്രസൂക്താർച്ചനയും ചെയ്ത് പ്രാർത്ഥിക്കുന്നത് അത്യുത്തമം ആകുന്നു. രുദ്രസൂക്തം പ്രഭാതത്തിൽ ചെയ്ത് പ്രാർത്ഥിക്കാൻ പ്രത്യേകം ശ്രദ്ധിക്കണം.\nനിത്യജപത്തിന് പകൽനേരത്ത് മൃത്യുഞ്ജയമന്ത്രം ശുഭപ്രദം.\nഓം ത്രയംബകം യജാമഹേ\nഉർവ്വാരുക മിവ ബന്ധനാൽ\nകര്‍ക്കിടകക്കൂറ് (പുണര്‍തം-അവസാന പാദം, പൂയം, ആയില്യം):\nഏഴിലെ വ്യാഴം ഉത്തമം ആയിരിക്കും. ശാരീരികക്ലേശങ്ങൾ നീങ്ങും. സഹോദരങ്ങൾക്ക് സന്തോഷവാർത്തയ്ക്ക് യോഗവും കാണുന്നു. പങ്കാളിയ്ക്ക് ശാരീരികസുഖവും ഭാഗ്യവും ലഭിക്കും. കുറെ നാളുകളായി സംഭവിച്ചുകൊണ്ടിരുന്ന കഷ്ടതകൾക്കും ക്ലേശങ്ങൾക്കും അവസാനമാകും. ഇനി ഭാഗ്യദായകമായ നാളുകളായിരിക്കും. അതീവ ഗുണപ്രദമായ കാലം. മുടങ്ങിക്കിടന്ന സകലതും പുനരാരംഭിക്കും. സര്‍വ്വൈശ്വര്യം ഫലത്തില് വരും. ബന്ധുക്കളുമായുള്ള ശത്രുത കുറയും. എതിര്‍ത്ത് സംസാരിച്ചവര് അനുകൂലമായി സംസാരിക്കുന്നതുകണ്ട് ഇവര് ആശ്ചര്യപ്പെടും. കേസ്സുകള് അനുകൂലമായി വരും. പ്രേമസാഫല്യമുണ്ടാകും. കളത്രദുരിതം മാറി, ഉത്തമദാമ്പത്യം ലഭിക്കും. വിശ്വസ്തരായ ജോലിക്കാരെ ലഭിക്കും. പണം പെരുകും. ദീര്‍ഘകാലമായി ആഗ്രഹിച്ചിരുന്ന ദൂരെയുള്ള ചില ദേവാലയങ്ങള് സന്ദര്‍ശിക്കും. ദൂരയാത്രകൾ ഫലത്തിൽവരും. പുതിയ സംരംഭങ്ങള് ആരംഭിക്കുകയും അതിന്റെ വിജയത്തില് ആഹ്ലാദിക്കുകയും ചെയ്യും. വിദേശത്തോ സ്വദേശത്തോ തൊഴിൽ ലഭിക്കാനുള്ള തടസ്സങ്ങൾ നീങ്ങും. ഭവന നിർമ്മാണം തടസ്സമില്ലാതെ നടക്കും. പൊതുവെ സന്തോഷപ്രദമായ കാലമായിരിക്കും.\nവിവാഹകാര്യം, പങ്കാളിത്ത കച്ചവടം എന്നിവ ഗുണപ്രദമായി ഭവിക്കും. എന്നാല് ശനിയുടെ സ്ഥിതിമൂലം ഇവർക്ക് പലവിധമായ തടസ്സങ്ങൾ സംഭവിക്കാൻ സാദ്ധ്യതയുമുണ്ട്. 29-04-2022 വരെ കണ്ടകശ്ശനി ആകയാൽ ശാസ്താപ്രീതികർമ്മം അനുഷ്ഠിക്കണം.\nചാരവശാല് ഏഴില് വ്യാഴം സഞ്ചരിക്കുന്ന കാലത്ത് വ്യാഴദോഷപരിഹാരം ചെയ്യേണ്ടതില്ല. എന്നാല് കണ്ടകശ്ശനിയുടെയും തുടർന്നുവരുന്ന അഷ്ടമശ്ശനിയുടെയും ദോഷപരിഹാരമായി ശാസ്താവിന്‍റെ മന്ത്രജപം ഗുണപ്രദമായി ഭവിക്കും. ശാസ്താക്ഷേത്രത്തിൽ നക്ഷത്രംതോറും നെയ്‌വിളക്ക്, ഭാഗ്യസൂക്താർച്ചന എന്നിവയും ചെയ്ത് പ്രാർത്ഥിക്കാവുന്നതാണ്.\n“ഓം മണികണ്ഠായ മഹിഷീമര്‍ദ്ദനനായ\nമന്ത്രതന്ത്രരൂപായ മഹാശക്തായ സര്‍വ്വാമയ\nവിനാശനായ നമോ നമ:”\nചിങ്ങക്കൂറ് (മകം, പൂരം, ഉത്രം-ആദ്യ പാദം)\nവ്യാഴവും ശനിയും ഒരുപോലെ ഗുണഗണങ്ങൾ നൽകിയ കാലം അവസാനിച്ച് ഇപ്പോൾ വ്യാഴം ആറിലാകുന്നു. ആറിലെ വ്യാഴം ശത്രുവര്‍ദ്ധനയുണ്ടാക്കും. രോഗവും ആശുപത്രിവാസവുമുണ്ടാക്കും. തൊഴില്‍പരമായും ശാരീരികമായും കഷ്ടതകള് അനുഭവിക്കേണ്ടിവരും. തൊഴിൽ നഷ്ടം സംഭവിക്കാതെ ശ്രദ്ധിക്കണം. എന്നാൽ ശനിയുടെ ഗുണത്താൽ ദോഷങ്ങളുടെ കാഠിന്യം കുറയുന്നതുമായിരിക്കും.\nതൊഴിൽ, ഉന്നത വിദ്യ എന്നിവ തടസ്സമില്ലാതെ തുടരും. ശത്രുക്കളുടെ എണ്ണം ദിവസംപ്രതി കൂടുന്നത് എങ്ങനെയെന്ന് അതിശയിച്ചുപോകും. രക്തബന്ധുക്കള്, സഹോദരങ്ങള് എന്നിവരില്‍നിന്നും തിക്താനുഭവങ്ങള് പ്രതീക്ഷിക്കണം. ശത്രുക്കളെ വര്‍ദ്ധിപ്പിക്കരുത്. ആശുപത്രിവാസത്തിന് സാദ്ധ്യത വളരെക്കൂടുതലാണ്. കേസുകളും വഴക്കുകളും കോടതി വ്യവഹാരവും സ്വസ്ഥത നശിപ്പിക്കും. കോടതിവഴിയുള്ള കാര്യങ്ങളെല്ലാം അവതാളത്തിലാകും. ബാങ്കുകള് ജപ്തി നടപടികള് ആരംഭിക്കാനായി കാത്തിരിക്കുന്നതുപോലെ തോന്നിപ്പോകുന്ന സ്ഥിതിയുണ്ടാക്കും. എന്നാൽ അപ്രതീക്ഷിതമായി ധനപരമായ കാര്യങ്ങൾ നല്ല രീതിയിൽ എത്തുകയും ചെയ്യും. രോഗാദിക്ലേശങ്ങള് കൂടുതലായി അനുഭവപ്പെടും. എന്നിരിക്കിലും കുടുംബത്ത് വിവാഹം, സത്പുത്രഭാഗ്യം, മറ്റ് വിശേഷചടങ്ങുകള് എന്നിവയ്ക്ക് അനുകൂലസമയവുമാകുന്നു. വസ്തു വാങ്ങല്, ഭവനനിര്‍മ്മാണം എന്നിവയും അനുഭവത്തിൽ വരുന്നതായിരിക്കും. അന്വേഷികൾക്ക് വിവാഹ നിശ്ചയം, വിവാഹം എന്നിവയ്ക്കും അനുകൂലമായ കാലമായിരിക്കും.\nവിദേശത്തുനിന്നും പ്രതികൂലമായ നിലപാടുകൾ വരും. എന്നാൽ അതിനെയൊക്കെ തരണം ചെയ്യാനുള്ള തയ്യാറെടുപ്പുകൾ നടത്തുകയും അതിൽ പരാജയപ്പെടുകയും ചെയ്യും.\nദോഷപരിഹാരമായി ഗുരുവായൂരപ്പനെ ധ്യാനിച്ചുകൊണ്ട് ദിവസവും പ്രഭാതത്തില് ഭാഗ്യസൂക്തം ജപിക്കുന്നതും വിഷ്ണുക്ഷേത്രത്തില് നരസിംഹമന്ത്രാര്‍ച്ചന നടത്തുന്നതും അതീവ ഗുണപ്രദമാകുന്നു.\nനരസിംഹമന്ത്രം (ശത്രുദോഷ ശമനത്തിനായി ഈ മന്ത്രം ജപിക്കാവുന്നതാണ്):\n‘ഉഗ്രം വീരം മഹാവിഷ്ണും\nഭദ്രം മൃത്യുമൃത്യും നമാമ്യഹം’\nശത്രുദോഷം നീങ്ങാനും മനസ്സിന്റെ പിരിമുറുക്കം കുറയ്ക്കാനും നരസിംഹമന്ത്രം ജപിക്കാം. ആവശ്യമായത് അപേക്ഷിച്ചുകൊണ്ട് ജപിക്കുന്നതാണ് ഉത്തമം.\nചാരവശാൽ നാലിൽ നിന്ന വ്യാഴം അതീവ ദോഷപ്രദനായിരുന്നു. ഇനിയുള്ള ഒരുവർഷക്കാലം വ്യാഴം അഞ്ചിലാണ്. ഇത് ഉത്തമസ്ഥാനമാകുന്നു. കുടുംബത്ത് ഉണ്ടായിരുന്ന വഴക്കുകളും ദാമ്പത്യപ്രശ്നങ്ങളും അവസാനിക്കും. നടക്കാതെ പോയ പല പദ്ധതികളും ഇപ്പോള് പ്രാബല്യത്തിലാകുന്നതായിരിക്കും. അവാർഡ്, പ്രമോഷൻ, ഉന്നതവിജയം എന്നിവയ്ക്കും കാലം അനുകൂലം. വസ്തു, ഭവനം, വാഹനം എന്നിവയില് ഭാഗ്യം ലഭിക്കുന്നതാണ്. സന്താനങ്ങളുടെ കാര്യത്തിൽ മാനസികപിരിമുറുക്കമുണ്ടാകും. സന്താനങ്ങളുടെ രോഗാദിക്ലേശങ്ങളില് വിഷമവും സംഭവിക്കാന് ന്യായം കാണുന്നു. ദാമ്പത്യബന്ധങ്ങളുടെ കാര്യത്തിൽ ഈശ്വരകൃപയാല് സന്തോഷം ലഭിക്കും. വിവാഹകാര്യത്തില് അനുകൂലതീരുമാനം. പിണക്കങ്ങൾ നീങ്ങി എല്ലാ ബന്ധുമിത്രാദികളും സ്നേഹത്തോടെ ഇടപഴകും. കുടുംബത്ത് പൊതുവേ സന്തോഷവും സമാധാനവും ഉണ്ടാകും. പുതിയ വസ്തുവകകള് വാങ്ങാനുള്ള അവസരവും സംജാതമാകും. വിദേശയാത്രാതടസ്സവും നീങ്ങും. വിദ്യാഭ്യാസം നല്ല നിലയില് തുടരും. പരീക്ഷകളില് വിജയം നേടും. തൊഴില്‍പരമായ കാര്യങ്ങളില് സന്തോഷവാര്‍ത്തയ്ക്ക് യോഗം. സര്‍ക്കാരുമായി കരാറില് ഏര്‍പ്പെടും. നല്ല സൗഹൃദങ്ങള്, ഉത്തമ ബന്ധങ്ങള് എന്നിവ മനസ്സിന് ബലം നല്‍കും. കുടുംബത്ത് പലവിധമായ ശുഭകര്‍മ്മങ്ങള്‍ക്കും സാക്ഷ്യം വഹിക്കും. ഭാഗ്യത്തിന്റെ ആനുകൂല്യം ലഭിക്കുകതന്നെചെയ്യും. വിദേശയാത്രയുടെ ബന്ധപ്പെട്ട എല്ലാ തടസ്സങ്ങളും നീങ്ങുന്നതാണ്. ഉന്നത പഠനത്തിനുള്ള ഭാഗ്യവും ഉണ്ടാകും. തൊഴിൽപരമായി ഏറ്റവും അനുകൂലമായ കാലമാണ്. പൊതുപ്രവർത്തനം, ബാങ്ക്-ഇൻഷുറൻസ് എന്നീ മേഖലകളിൽ പ്രവർത്തിക്കുന്നവർക്കും കാലം അനുകൂലം. മുടങ്ങിക്കിടന്ന പല സാമ്പത്തിക ഇടപാടുകളും അനുകൂലമായി വരും. പോലീസ്, കോടതി വ്യവഹാരങ്ങളിൽ വിജയിക്കും. പൊതുവെ അനുകൂലമായ കാലമായിരിക്കും.\nവൃശ്ചികം, കുംഭം, മിഥുനം, കർക്കിടകം മാസങ്ങൾ പൊതുവെ കൂടുതല് ശ്രേയസ്ക്കരമായി ഭവിക്കും. ദശാപഹാരകാലവും അനുകൂലമായി വരുന്നവര്‍ക്ക് ഈ വ്യാഴമാറ്റം അത്യുത്തമം ആയിരിക്കും.\nകന്നിക്കൂറുകാർ ഈ വ്യാഴമാറ്റത്തിൽ പ്രത്യേക ദോഷപരിഹാരങ്ങള് ചെയ്യേണ്ടതില്ല. ശാസ്താപ്രീതി കർമ്മങ്ങൾ, മന്ത്രജപം എന്നിവ ഉത്തമഫലം നൽകും.\n“ഓം ഹ്രീം ഹരിഹരസുതായ\nപുത്രലാഭായ മഹാശാസ്ത്രേ നമ:”\nതുലാക്കൂറ് (ചിത്തിര-അവസാന രണ്ടു പാദം, ചോതി, വിശാഖം-ആദ്യ മൂന്ന് പാദം):\nതുലാക്കൂറുകാർക്ക് വ്യാഴവും ശനിയും ചാരവശാല് നാലിലാകുന്നു. പൊതുവെ നല്ലതല്ല. മാതൃസ്‌ഥാനീയർക്കും വാഹന സംബന്ധമായ കാര്യങ്ങളിലും പ്രത്യേക ശ്രദ്ധ ഉണ്ടായിരിക്കണം. തൊഴിൽപരമായ കാര്യങ്ങൾ മുടക്കമില്ലാതെ മുന്നോട്ടുപോകും. എന്നാൽ വാഹനങ്ങളും യന്ത്രങ്ങളും കൈകാര്യം ചെയ്തുതുടങ്ങുമ്പോള് ഈശ്വരഭജനം നടത്തുകതന്നെവേണം. കുടുംബത്ത് പൊതുവേ അസ്വാരസ്യങ്ങള് കടന്നുവരും. ജീവിതപ്രയാസങ്ങള് തലപൊക്കും. കുടുംബബന്ധങ്ങളില് വിള്ളല് വീഴാതെ ശ്രദ്ധിക്കുകയെന്നത് വളരെ ശ്രമകരമായിരിക്കും. തൊഴിൽവിജയമുണ്ടാകുന്നതാണ്.\nസാമ്പത്തിക ചെലവ് കൂടും. സാമ്പത്തിക ചെലവുള്ള പുതിയ സംരംഭങ്ങൾ ഇപ്പോൾ ആരംഭിക്കുന്നത് ശുഭകരമല്ല. കേസ്സുകളിലും വഴക്കുകളിലും ജാമ്യത്തിലും ഉള്‍പ്പെടുന്നത് ഒഴിവാക്കണം. ജീവിതപങ്കാളിയ്ക്ക് ദൂരെദേശയാത്ര ഫലത്തിൽ വരും. മാതൃസ്ഥാനീയര്‍ക്ക് ദു:ഖവും മാനസികപിരിമുറുക്കവും ഉണ്ടാകുന്നതാണ്. അനാവശ്യമായ കൂട്ടുകെട്ടുകളിൽ നിന്ന് ഒഴിഞ്ഞുനിൽക്കാൻ ശ്രമിക്കണം. ഇല്ലെങ്കിൽ മാനസിക പ്രയാസം കൂടുതലായി അനുഭവിക്കേണ്ടിവരും. വിദ്യഭ്യാസകാര്യത്തില് പുരോഗതിയുണ്ടാകും. വിദേശയാത്രയാലുള്ള തൊഴില് വിജയത്തിലെത്തുന്നത് ആശ്വാസമാകും. നാലില് കണ്ടകശ്ശനിയുള്ള സ്ത്രീജനങ്ങളുടെ മാതാവിനും കാലം പൊതുവെ അനുകൂലമായിരിക്കില്ല.\nധനു, മീനം, കർക്കിടകം, ചിങ്ങം മാസങ്ങൾ അനുകൂലമായിരിക്കും.\nനക്ഷത്രദിവസങ്ങളില് മഹാവിഷ്ണുക്ഷേത്രത്തിൽ മാസത്തിലൊരു വ്യാഴാഴ്ച രാവിലെ സംവാദസൂക്തപുഷ്‌പാഞ്‌ജലി നടത്തുന്നതും നിത്യവും മൃത്യുഞ്ജയമന്ത്രം പകല്‍നേരം ഭക്തിയോടെ ജപിക്കുന്നതും ഉത്തമം ആകുന്നു. കൂടാതെ ചുവടെയുള്ള മന്ത്രജപവും ദോഷശാന്തിയ്ക്ക് ഗുണപ്രദമാകുന്നു.\n“ഓം ത്രയംബകം യജാമഹേ\nസുഗന്ധീം പുഷ്ടി വര്‍ദ്ധനം\nഉര്‍വ്വാരുക മിവ ബന്ധനാല്\nമഹാവിഷ്ണുവിന് രാജഗോപാലാര്‍ച്ചന (വിദ്യാര്‍ത്ഥികള്‍ക്ക് വിദ്യാരാജഗോപാലാര്‍ച്ചന), സംവാദസൂക്താര്‍ച്ചന എന്നിവയും ശാസ്താവിന് ശാസ്തൃമന്ത്രാര്‍ച്ചനയും നക്ഷത്രദിവസങ്ങളില് നല്‍കി പ്രാര്‍ത്ഥിക്കണം.\nവ്യാഴാഴ്ചകളില് സൂര്യോദയം മുതല് ഒരുമണിക്കൂര് വരെയുള്ള വ്യാഴകാലഹോരയില് മൂന്ന് പ്രാവശ്യം വ്യാഴഗ്രഹ നമസ്ക്കാരമന്ത്രവും ശനിയാഴ്‌ചകളിൽ ഇതേ സമയത്ത് ശനീശ്വര ശാന്തിമന്ത്രവും ജപിക്കണം.\n“ഓം ബൃഹസ്പതേ അതി യദര്യോ അര്‍ഹാദ്\nതദസ്മാസു ദ്രവിണം ധേഹി ചിത്രം\nഇന്ദ്ര മരുത്വ ഇഹ പാഹി സോമം\nയഥാ ശാര്യാതെ അപിബസ്സുതസ്യ\nതവ പ്രണീതി തവ ശൂര ശര്‍മ്മന്നാ\nവിവാസന്തി കവയ: സുയജ്ഞാ:\nബ്രഹ്മ ജജ്ഞാനം പ്രഥമം പുരസ്താദ്വി\nസീമത: സുരുചോ വേന ആവ:\nസ ബുധ്നിയാ ഉപമാ അസ്യ വിഷ്ഠാ:\nസതശ്ച യോനിമസതശ്ച വിവ:\nഅധിദേവതാ പ്രത്യധിദേവതാ സഹിതായ ഭഗവതേ\nബൃഹസ്പതേ നമ: ബ്രഹ്മണേ നമ:”\n“ഓം ശന്നോ ദേവീരഭിഷ്ടയ ആപോഭവന്തു പീതയേ\nശം യോരഭി സ്രവന്തു ന:\nപ്രജാപതേ ന ത്വദേതാന്യന്യോ\nവിശ്വാ ജാതാനി പരി താ ബഭൂവ\nയത്കാമാസ്തേ ജൂഹുമസ്തന്നോ അസ്തു\nവയം സ്യാമ പതയോ രയീണാം\nഇമം യമ പ്രസ്തരമാ ഹി സീദാ-\nആ ത്വാ മന്ത്രാ: കവിശാസ്താ വഹ-\nന്ത്വേനാ രാജന് ഹവിഷാ മാദയസ്വ\nശനൈശ്ചരായ നമ: യമായ നമ:”\nമന്ത്രജപം നടത്താന് അസൗകര്യമാണെങ്കില് ശാസ്താക്ഷേത്രത്തില് നെയ്‌വിളക്ക് നടത്തി പ്രാര്‍ത്ഥിക്കുന്നതും ശുഭപ്രദമായിരിക്കും. സ്വയം ജപിക്കുന്ന മന്ത്രങ്ങള് ക്ഷിപ്രഫലം നല്‍കുമെന്ന് ഞങ്ങൾ, ഉത്തരാ ജ്യോതിഷ ഗവേഷണകേന്ദ്രം പ്രത്യേകം ഓര്‍മ്മപ്പെടുത്തുന്നു.\nകൂടുതല് ജപമന്ത്രങ്ങള്‍ക്ക്: https://uthara.in/manthram/\n‘മൂന്നിലെ വ്യാഴം മുറവിളി കൂട്ടും’ എന്ന് പറയാറുണ്ട്. ഭവനമോ താമസമോ തൊഴിൽസ്‌ഥലമോ മാറാന് സാദ്ധ്യതയുണ്ട്. ദൂരെദേശങ്ങളിലെ തൊഴില് ലഭിക്കുന്നതാണ്. മൂന്നിലെ വ്യാഴം പൊതുവെ പ്രതികൂലമായിരിക്കും.\nധനപരമായി വളരെയേറെ ക്ലേശപ്രദമായ കാലമായിരിക്കും. പിതൃസ്‌ഥാനീയർക്ക് രോഗാദിക്ലേശവും രോഗശമനവും ഉണ്ടാകുന്നതാണ്. ഭവനം, തൊഴിൽ സ്‌ഥലം എന്നിവിടെ അഗ്നിമൂലമുള്ള വിഷമതകൾ സംഭവിക്കാമെന്നതിനാൽ വളരെയേറെ ശ്രദ്ധിക്കണം. ഇവര്‍ക്കോ കുടുംബത്തോ അടുത്ത ബന്ധുമിത്രാദികള്‍ക്കോ വിവാഹം പോലുള്ള ശുഭകര്‍മ്മങ്ങള് നടക്കുന്നതുമാണ്. ആവശ്യമില്ലാത്ത സകല കാര്യങ്ങളിലും ചെന്ന് അവസാനം അബദ്ധമായെന്ന് മുറവിളി കൂട്ടുന്ന കാലമാകുന്നു. കോടതിയുമായി ബന്ധപ്പെട്ട് സമയനഷ്ടവും ധനനഷ്ടവുമുണ്ടാകും. സര്‍ക്കാര് ഉദ്യോഗവുമായി ബന്ധപ്പെട്ട് അനുകൂലമായ തീരുമാനങ്ങളുണ്ടാകും. വിവാഹസാക്ഷാത്കാരം നടക്കുന്ന കാലവും ആകുന്നു. തൊഴില് മാറുന്നതിന് അനുകൂലമായ കാലമായിരിക്കില്ല, എന്നാൽ തൊഴിൽസ്‌ഥലം മാറും. ഇപ്പോള് ചെയ്തുകൊണ്ടിരിക്കുന്ന തൊഴില് തല്‍ക്കാലം തുടരുന്നതായിരിക്കും നല്ലത്. കുടുംബത്ത് മംഗളകര്‍മ്മങ്ങള് നടക്കാനും ന്യായം കാണുന്നു. മൂന്നിൽ വ്യാഴം ചാരവശാൽ സഞ്ചരിക്കുന്ന കാലത്ത് വിവാഹനിശ്ചയം, വിവാഹം എന്നിവയുമുണ്ടാകും.\nവ്യാഴാഴ്ച സൂര്യോദയം മുതല് ഒരുമണിക്കൂര് വരെയുള്ള വ്യാഴകാലഹോരയില് നെയ്‌വിളക്ക് കൊളുത്തി ഗുരുവായൂരപ്പനെ ധ്യാനിച്ചുകൊണ്ട് അഷ്ടദശാക്ഷരീഗോപാലമന്ത്രം ഭക്തിയോടെ ജപിക്കുന്നത് ഇവർക്ക് ധനപരമായ ഉന്നതിയ്ക്ക് അതീവ ഗുണപ്രദമാകുന്നു.\n“ഓം ക്ലീം കൃഷ്ണായ ഗോവിന്ദായ ഗോപീജനവല്ലഭായ സ്വാഹാ”\nമറ്റ് ഇഷ്ടമന്ത്രങ്ങൾക്ക്: https://uthara.in/manthram/\nവളരെക്കാലത്തെ ക്ലേശങ്ങൾ നീങ്ങി സ്വസ്‌ഥമാകുന്ന കാലമായിരിക്കും. വ്യാഴം രണ്ടിലാണ്. വാക്കുകൾ ഏറ്റവും ലാളിത്യത്തോടെയും ബഹുമാനത്തോടെയുമാകും. തൊഴിലും ആയുരാരോഗ്യസൗഖ്യവും സംജാതമാകും. വിദ്യാവിജയവും നല്ല തൊഴിലും ലഭിക്കും. രണ്ടിലെ വ്യാഴം ഏറ്റവും നല്ല ഫലങ്ങള് നല്‍കും. മുടങ്ങിക്കിടന്ന കാര്യങ്ങള് ശുഭപ്രദമായി ആരംഭിച്ച് വിജയിപ്പിക്കാന് സാധിക്കും. വിദേശയാത്രാതടസ്സങ്ങള് നീങ്ങുന്നതാണ്. കുടുംബത്ത് ശുഭകര്‍മ്മങ്ങള് നടക്കും. കഷ്ടപ്പാടുകള് വിട്ടൊഴിയും. ധനപരമായി അനുകൂലമായ കാലമായിരിക്കും. വാക്കുകള് സൂക്ഷിച്ച് ഉപയോഗിക്കും. എല്ലാം തടസ്സമില്ലാതെ ലഭിക്കും. പുതിയ നല്ല നല്ല ബന്ധങ്ങള് അനുഭവത്തില് വരും. വിവാഹകാര്യത്തില് തീരുമാനമാകും. എന്നാല് വിവാഹം നീണ്ടുപോകാനും ന്യായം കാണുന്നു. ധനം, തൊഴില്, പ്രമോഷന്, ആഹാരം, കോടതി വിജയം എന്നിവ അനുകൂലമായി വരുന്നതില് അഭിമാനിക്കും. പങ്കാളിയുമായുള്ള പിണക്കങ്ങൾ നീങ്ങും. കുടുംബത്ത് സുഖവും സന്തോഷവും ഉടലെടുക്കും. ആശുപത്രി സംബന്ധമായ കാര്യങ്ങളിൽ വേഗം പരിഹാരമാകും. പുതിയ വസ്തുവകകൾ വാങ്ങുകയോ ഭവന നിർമ്മാണമോ ഗൃഹപ്രവേശമോ ഉണ്ടാകും.\nഇവര്‍ക്ക് വ്യാഴം അനുകൂലമാകയാൽ മറ്റ് ദോഷപരിഹാരങ്ങൾ ആവശ്യമില്ല. എന്നാൽ ശനിദോഷപരിഹാരമായി ശാസ്താവിന് നെയ്‌വിളക്ക് ശനിയാഴ്ചകളിൽ നൽകി പ്രാർത്ഥിക്കണം.\nമകരക്കൂറ് (ഉത്രാടം-അവസാന മൂന്ന് പാദം, തിരുവോണം, അവിട്ടം-ആദ്യ രണ്ടുപാദം):\nഇവർക്ക് ജന്മരാശിയില് നില്‍ക്കുന്ന വ്യാഴവും അതോടൊപ്പം ജന്മശ്ശനിക്കാലവും ആകുന്നു. ഇത് പൊതുവെ തടസ്സങ്ങളുടെയും നിർഭാഗ്യതയുടെയും കാലമായിരിക്കും. ആരോഗ്യകാര്യങ്ങളില് പ്രത്യേകശ്രദ്ധ ആവശ്യമായി വരും. അരമുതല് കാല്‍പ്പാദം വരെയുള്ള ഭാഗത്ത് പ്രത്യേകിച്ച് കാൽമുട്ടുകളിൽ ഏതെങ്കിലുംതരത്തിലെ ക്ഷതമോ രോഗങ്ങളോ വരാതെ ശ്രദ്ധിക്കണം.\nസകല ശുഭകര്‍മ്മങ്ങള്‍ക്കും തടസ്സമുണ്ടാകുന്നതായി തോന്നും. നിർമ്മാണ പ്രവർത്തനങ്ങൾ പൊതുവെ ദോഷപ്രദമോ നീണ്ടുപോകുന്നതോ ആയി അനുഭവപ്പെടും. പുതിയ സംരംഭങ്ങള്‍ക്ക് അനുകൂലമായ കാലമല്ല. എന്നാൽ വിദ്യാർത്ഥികൾക്ക് കാലം അനുകൂലമായി മുന്നോട്ടുപോകുന്നതാണ്. തൊഴിൽപരമായും ദോഷങ്ങൾ സംഭവിക്കുകയില്ല. എന്നാൽ ആരോഗ്യപരമായ കാര്യങ്ങളിൽ വളരെയേറെ ശ്രദ്ധിക്കണം. നിത്യവും എക്സര്‍സൈസ് ചെയ്യാൻ ശ്രമിക്കണം.\nപുതിയ വസ്തു, വാഹനം എന്നിവ വാങ്ങാന് അനുകൂലസമയമല്ല. അസമയത്തെ അന്യഭവന സന്ദര്‍ശനവും സ്വന്തം വീട്ടിലെ അനാവശ്യ വിരുന്നുസൽക്കാരങ്ങളും അത്യാവശ്യമില്ലാത്ത യാത്രകളും കഴിവതും ഒഴിവാക്കണം. വിദേശയാത്ര വേണ്ടവർ മഹാവിഷ്‌ണു-ശാസ്താപ്രീതി കർമ്മങ്ങൾ ചെയ്ത് പ്രാർത്ഥനയോടെ കാര്യങ്ങൾ നീക്കണം. വിശ്വസിച്ച് കൂടെനിന്നവരുടെ സ്വഭാവമാറ്റത്തിൽ സങ്കടമുണ്ടാകും. പൊതുവെ അനുകൂലമല്ലാത്ത കാലമാകയാൽ അടുത്ത വ്യാഴമാറ്റംവരെ ദോഷപരിഹാരം ചെയ്യേണ്ടതാകുന്നു.\nനക്ഷത്രദിവസങ്ങളിൽ മുടങ്ങാതെ ശിവക്ഷേത്രത്തിൽ ആയൂഷ്യസൂക്തപുഷ്‌പാഞ്‌ജലി പ്രഭാതത്തിൽ ചെയ്ത് പ്രാർത്ഥിക്കുന്നത് അത്യുത്തമം ആയിരിക്കും.\nഇവര് തീര്‍ച്ചയായും വ്യാഴപ്രീതിയും ശനീശ്വരപ്രീതിയും ചെയ്യേണ്ടതാണ്. നിത്യവും മഹാവിഷ്ണുവിനെ ധ്യാനിച്ച് മൂന്ന് പ്രാവശ്യം മഹാസുദര്‍ശന മാലാമന്ത്രജപം ചെയ്തശേഷം ജലപാനംപോലും ചെയ്യുന്നത് അത്യുത്തമം. അല്ലെങ്കിൽ വിഷ്ണുക്ഷേത്രത്തില് സുദര്‍ശനമന്ത്രാര്‍ച്ചന, നെയ്‌വിളക്ക്, പാല്‍പ്പായസം എന്നിവ നല്‍കി പ്രാര്‍ത്ഥിക്കണം.\nമഹാസുദര്‍ശന മാലാമന്ത്രം (ജപത്തിന്):\n“ഓം ക്ലീം കൃഷ്ണായ ഗോവിന്ദായ\nപരായ പരം പുരുഷായ പരമാത്മനേ\nപരകര്‍മ്മ മന്ത്ര യന്ത്രൌഷധാസ്ത്ര ശസ്ത്രാണി\nസംഹര സംഹര മൃത്യോര്‍മ്മോചയ മോചയ\nഓം നമോ ഭഗവതേ മഹാസുദര്‍ശനായ\nബ്രഹ്മണേ പരം ജ്യോതിഷേ ഹും ഫള്”\nശാസ്താപ്രീതിക്കായി ശനീശ്വരപീഡാഹരസ്തോത്രം നിത്യവും ജപിച്ച് ശനിദോഷങ്ങള് നീങ്ങാന് പ്രാര്‍ത്ഥിക്കണം. ശനിയാഴ്ചകളില് സൂര്യോദയം മുതല് ഒരുമണിക്കൂര് വരെയുള്ള ശനികാലഹോരസമയത്ത് നെയ്‌വിളക്ക് കൊളുത്തി ജപിക്കുന്നത് അത്യുത്തമം.\nപീഡാം ഹരതു മേ ശനി:”\nകുംഭക്കൂറ് (അവിട്ടം-അവസാന രണ്ട് പാദം, ചതയം, പൂരുരുട്ടാതി-ആദ്യ മൂന്ന് പാദം):\nഇവർക്ക് വ്യാഴം ഗുണദോഷസമ്മിശ്രമായ അവസ്ഥയുണ്ടാക്കും. വ്യാഴം പന്ത്രണ്ടില് സ്ഥിതിയാകയാല് അത്യധികമായ ചെലവുകളാല് വിഷമിക്കും. വരവിനേക്കാൾ ചെലവ് സംഭവിക്കുന്നതോർത്ത് വിഷമിക്കും. മുതലുകള് മോഷണം പോകാനും ന്യായമുണ്ട്. ഏഴരശ്ശനിയുമാകയാൽ ദോഷം ഇരട്ടിയായി അനുഭവപ്പെടും. ദശാപഹാരകാലവും പ്രതികൂലമായി ഭവിച്ചാല് ഈ കാലഘട്ടം അതീവക്ലേശപ്രദം തന്നെയായിരിക്കുമെന്ന് അനുമാനിക്കണം. ഇപ്പോള് ചെയ്യുന്ന തൊഴില് നഷ്ടപ്പെടുത്തിയാല് ഈ വ്യാഴമാറ്റക്കാലവും തുടർന്നുള്ള ജന്മരാശിയിലെ വ്യാഴവും ചേർന്നുവരുന്ന രണ്ട് വര്‍ഷക്കാലം വലിയ രീതിയിൽ അലയേണ്ടിവരുമെന്നതിനാല് തൊഴില്‍സ്ഥലത്ത് എപ്പോഴും ശ്രദ്ധയുണ്ടായിരിക്കണം. അനാവശ്യമായ യാത്രകള് വേണ്ടിവരും. അങ്ങനെയും ധനനഷ്ടം സംഭവിക്കും. ഭാര്യ അല്ലെങ്കില് ഭര്‍ത്താവിന് അല്ലെങ്കില് കുടുംബാംഗങ്ങള്‍ക്ക് പലവിധമായ രോഗാദിക്ലേശങ്ങള് സംഭവിക്കാതിരിക്കാന് പ്രത്യേകം പ്രാര്‍ത്ഥിക്കണം. എന്നാൽ ശത്രുക്കൾക്ക് നാശവും സംഭവിക്കുന്ന കാലമാണ്. കുടുംബത്ത് പുതിയ വാഹനം വാങ്ങാനുള്ള യോഗമുണ്ട്.\nഎന്നാല് ഇവര്‍ക്കോ, കുടുംബാംഗങ്ങള്‍ക്കോ വിവാഹം നടക്കാവുന്ന കാലവും ആകുന്നു. വീട്, വസ്തു എന്നിവയുമായി ബന്ധപ്പെട്ട് നൂതന ആശയങ്ങളും അതുമായി മുന്നോട്ടുപോകുകയുംചെയ്യും. ഭവനനിർമ്മാണം ഫലപ്രാപ്തിയിലെത്തും. എന്നാൽ അതുവഴി ധനനഷ്ടമുണ്ടാകാതെ ശ്രദ്ധിക്കണം. കുടുംബത്ത് വിവാഹം, സന്താനങ്ങളുടെ മംഗളകർമ്മം, ഗൃഹപ്രവേശം എന്നീ ശുഭകരമായ പല കര്‍മ്മങ്ങള് നടക്കാനും സാദ്ധ്യത കൂടുതലാണ്. എന്നിരിക്കിലും പൊതുവേ മോശമായ അവസ്ഥയിലൂടെ കടന്നുപോകേണ്ടിയും വരും. ഇപ്പോഴുള്ള തൊഴില് മാറാന് ശ്രമിക്കുന്നത് ദോഷപ്രദമായി ഭവിക്കും.\nദോഷപരിഹാരമായി മഹാവിഷ്ണുക്ഷേത്രത്തില് നെയ്‌വിളക്ക്, പാല്‍പ്പായസം, തുളസിമാല എന്നിവ നല്‍കി പ്രാര്‍ത്ഥിക്കണം. ക്ഷേത്രത്തില് പോകാന് കഴിയാത്തവര് ദിവസം മൂന്ന് നേരം ഗീതാഗായത്രി ഭക്തിയോടെ ജപിക്കുന്നതും അത്യുത്തമമാകുന്നു.\n“സ്ഥാനേ ഹൃഷികേശ തവ പ്രകീര്‍ത്യാ\nജഗത് പ്രഹൃഷ്യത്യാനുരജ്യതേ ച\nസര്‍വ്വേ നമസ്യന്തി ച സിദ്ധസംഘാ:”\nശനിയാഴ്ചകളില് സൂര്യോദയം മുതല് ഒരുമണിക്കൂര് വരെയുള്ള ശനികാലഹോരസമയത്ത് നെയ്‌വിളക്ക് കൊളുത്തി ശാസ്താഭജനം, ധ്യാനം എന്നിവ നടത്തുന്നത് അത്യുത്തമം ആയിരിക്കും.\n“ആരൂഢ: പ്രൌഢവേഗ പ്രവിജിതപവനം\nചേലം നീലം വസാനം കരതലവിലസത്\nരാഗദ്വേഷാദി നാനാവിധ മൃഗപടലീ\nവ്യാഴമാറ്റം ഏറ്റവും കൂടുതൽ ഗുണം ചെയ്യുന്നത് മീനക്കൂറുകാർക്കാണ്. എന്തെന്നാൽ ഇവർക്ക് വ്യാഴവും ശനിയും ഏറ്റവും ഉത്തമ സ്‌ഥാനത്താകുന്നു. “പതിനൊന്നാം വ്യാഴത്തിന് കൊടുത്തുവെക്കേണ്ട” എന്നാണ് ചൊല്ല്. നല്ല ബന്ധങ്ങളുണ്ടാകും. ബിസിനസ്സ് വിപുലപ്പെടുത്തും. പണം പെരുകും. കടങ്ങള് നീങ്ങും. കുറെ നാളുകളായി വന്നുഭവിച്ച സകല ദുരിതങ്ങള്‍ക്കും അവസാനമാകും. പിണങ്ങിയ ബന്ധുക്കൾ സഹായത്തിനായി വന്നുചേരും. പുതിയ ഭവനമോ വാസസ്ഥലമോ കൈവശമാകാനുള്ള ഭാഗ്യം സിദ്ധിക്കും. സന്താനങ്ങൾക്ക് ഉന്നതിയുണ്ടാകും. സഹോദരസ്‌ഥാനീയർക്ക് സുഖജീവിതവും പുതിയ തൊഴിലും ലഭിക്കും. ഇവരുടെ ജീവിതപങ്കാളിയിൽ നിന്നും അനവധി സന്തോഷകരമായ സമ്മാനങ്ങൾ ലഭിക്കും. സുഖദാമ്പത്യം ഫലത്തില് വരും. മാനസികമായി സന്തോഷം അനുഭവിക്കാന് യോഗമുണ്ടാകും. ആകെയൊരു മാറ്റം പ്രതീക്ഷിക്കണം. ധനം വന്നുചേരും. പുതിയ ജോലിയില് പ്രവേശിക്കുകയോ പ്രമോഷനോ ലഭിക്കും. പുതിയ വാഹനം സ്വന്തമാക്കും. വിവാഹകാര്യത്തില് അനുകൂലതീരുമാനം വരും.\nരാഷ്ട്രീയമായും ഗുണമുണ്ടാക്കും. പുതിയ പദവികൾ ലഭിക്കും. പുതിയ സംരംഭങ്ങള് ആരംഭിക്കാന് കാലം അനുകൂലമായിരിക്കും. കോടതിവ്യവഹാരമുണ്ടെങ്കില് വിജയം സുനിശ്ചിതമായിരിക്കും. ഭവനനിര്‍മ്മാണം, വസ്തുവകകള് വാങ്ങല്, പുതിയ വാഹനം എന്നിവയ്ക്കും കാലം അനുകൂലം.\nവ്യാഴമാറ്റവും ഫലദോഷങ്ങളും ഒരു സൂചികമാത്രമായിക്കണ്ട്, പ്രാര്‍ത്ഥനകള് ഭക്തിയോടെയും കൃത്യതയോടെയും ചെയ്ത് ജീവിതവിജയം നേടാനായി പ്രാര്‍ത്ഥിച്ചുകൊണ്ട്,\nMob: 9497 134 134, 0476-296 6666.


അഭിഭാഷകന്റെ സ്വര്‍ണക്കടത്തിന് തെളിവുകള്; ഭാര്യയെ കാരിയറായി ഉപയോഗിച്ചു | Gold Smuggling | Manorama News\nസി.ജി.അരുൺസിങ് May 16, 2019 11:30 AM IST\nതിരുവനന്തപുരം∙ തിരുവനന്തപുരം രാജ്യാന്തര വിമാനത്താവളത്തിലെ സ്വര്‍ണക്കടത്തിന്റെ മുഖ്യകണ്ണിയെന്നു റവന്യൂ ഇന്റലിജന്‍സ് പറയുന്ന അഭിഭാഷകന് ബിജു മോഹനന്റെ കള്ളക്കടത്തിനു കൂടുതല് തെളിവുകള്. ഭാര്യയെ സ്വര്‍ണക്കടത്തിന്റെ കാരിയറായി ഉപയോഗിച്ചെന്നു റിപ്പോര്‍ട്ട്. ദുബായില് ഒളിവില് കഴിയുന്ന മുഖ്യകണ്ണിയായ ജിത്തുവിനെ പിടികൂടാന് വിദേശ ഏജന്‍സികളുടെ സഹായം തേടാനും ഡിആര്‍ഐ തീരുമാനിച്ചു.\nതിരുവനന്തപുരം വിമാനത്താവളത്തില് പിടികൂടിയ 25 കിലോ സ്വര്‍ണക്കടത്തിന്റെ മുഖ്യകണ്ണികളിലൊരാള് കഴക്കൂട്ടം സ്വദേശിയായ അഭിഭാഷകന് ബിജു മോഹനനാണെന്നാണു ഡിആര്‍ഐയുടെ നിഗമനം. കാരിയേഴ്സിനെ ഉപയോഗിച്ചു പല തവണ സ്വര്‍ണം കടത്തിയെന്നും പറയുന്നു. ഇതിനു കൂടുതല് തെളിവ് ലഭിക്കുന്ന മൊഴി ബിജുവിന്റെ ഭാര്യ വിനീത രത്മകുമാരിയില്‍നിന്നു ലഭിച്ചെന്നാണു ഡിആര്‍ഐ റിമാന്‍ഡ് റിപ്പോര്‍ട്ടില് പറയുന്നത്. ബിജുവിന്റെ നിര്‍ദേശ പ്രകാരം സ്വര്‍ണക്കടത്തിന്റെ കാരിയറായി പ്രവര്‍ത്തിച്ചെന്നാണ് വിനീതയുടെ മൊഴി. 20 കിലോ സ്വര്‍ണമാണ് ഇത്തരത്തിൽ കടത്തിയത്.\nഇതു കൂടാതെ വിദേശ കറന്‍സികളുടെ കടത്തലിനും കാരിയറായെന്നും മൊഴിയില് പറയുന്നു. ഈ മൊഴികളുടെ അടിസ്ഥാനത്തിലാണ് വിനീതയെ റിമാന്‍ഡ് ചെയ്തത്. ബിജുവും സ്വര്‍ണക്കടത്ത് സംഘത്തിലെ മറ്റ് മുഖ്യകണ്ണികളായ വിഷ്ണു, ജിത്തു എന്നിവരും ഒളിവിലാണ്. മലയാളിയെങ്കിലും പൂര്‍ണമായും ദുബായില് കേന്ദ്രീകരിച്ചിരിക്കുന്ന ജിത്തു അവിടെ ഒളിവിലെന്ന നിഗമനത്തില് കണ്ടെത്താനായി വിദേശ ഏജന്‍സികളുടെ സഹായം തേടിയേക്കും. അതേസമയം കേരളത്തില് തന്നെയുണ്ടെന്ന് കരുതുന്ന അഡ്വ. ബിജുവും വിഷ്ണും കീഴടങ്ങിയേക്കുമെന്ന നിഗമനത്തിലാണ് അന്വേഷണസംഘം.


ഛത്തിസ്ഗഢില് വനിതാ നക്സലുകള് കൊല്ലപ്പെട്ടു | Madhyamam\ndate_range 28 Sep 2016 9:35 PM GMT\nഛത്തിസ്ഗഢില് വനിതാ നക്സലുകള് കൊല്ലപ്പെട്ടു\nറായ്പുര്: ഛത്തിസ്ഗഢിലെ സുക്മ ജില്ലയില് സുരക്ഷാസേനയുമായുണ്ടായ ഏറ്റുമുട്ടലില് മൂന്ന് വനിതാ നക്സലുകള് കൊല്ലപ്പെട്ടു. റായ്പുരില്‍നിന്ന് 400 കിലോമീറ്റര് അകലെ ഗദിരാസ് പൊലീസ് സ്റ്റേഷന് പരിധിയിലെ വനത്തിലാണ് ഏറ്റുമുട്ടലുണ്ടായത്. കൊല്ലപ്പെട്ടവരില് കമാന്‍ഡര് റാങ്കുകാരിയുമുള്ളതായി സുക്മ പൊലീസ് സൂപ്രണ്ട് ഇന്ദിര കല്യാണ് ഇലിസില പറഞ്ഞു.\nഗദിരാസ് മേഖലയിലെ ബഡെ സത്തി ഗ്രാമത്തില് സായുധരായ മാവോയിസ്റ്റുകള് എത്തിയിട്ടുണ്ടെന്ന് രഹസ്യ വിവരം ലഭിച്ചതിനെ തുടര്‍ന്നാണ് സി.ആര്.പി.എഫും പൊലീസും തെരച്ചില് നടത്തിയത്. സൈന്യം ഗ്രാമത്തിലേക്ക് വരുമ്പോള് മാവോയിസ്റ്റുകളുടെ കനത്ത വെടിവെപ്പുണ്ടാവുകയായിരുന്നു.\nസൈന്യം തിരിച്ച് വെടിയുതിര്‍ത്തു. കൊല്ലപ്പെട്ടവരില് അഞ്ജു എന്ന വനിതയെ മാത്രമാണ് തിരിച്ചറിഞ്ഞത്. കൂട്ടത്തിലുണ്ടായിരുന്ന മറ്റുള്ളവര് ഓടിരക്ഷപ്പെട്ടു. തോക്ക്,റിവോള്‍വര്, പൈപ്പ് ബോംബ്, ഡിറ്റണേറ്റര് തുടങ്ങിയവ കണ്ടെടുത്തതായും എസ്.പി ഇലിസില അറിയിച്ചു.


നാവിക സേന ഉദ്യോഗസ്ഥന് ചമഞ്ഞ ബംഗാള് സ്വദേശി കൊച്ചിയില് പിടിയില് | Azchavattom Online USA\nനാവിക സേന ഉദ്യോഗസ്ഥന് ചമഞ്ഞ ബംഗാള് സ്വദേശി കൊച്ചിയില് പിടിയില്\nകൊച്ചി: നാവിക സേനാ ഉദ്യോഗസ്ഥനായി ചമഞ്ഞ പശ്ചിമബംഗാള് സ്വദേശിയെ കേരള പൊലീസ് അറസ്റ്റ് ചെയ്തു. ലഫ്റ്റനന്റായി ചമഞ്ഞ ബംഗാളിലെ നാദിയ സ്വദേശിയായ രാജാനാഥ് (23) ആണ് കൊച്ചിയിലെ നേവല് ബേസിന് സമീപത്തു നിന്നും ജൂലൈ ഒന്നിന് അറസ്റ്റ് ചെയ്തത്.\nനാവിക ഉദ്യോസ്ഥനായി ചമഞ്ഞുള്ള വീഡിയോകള് ഇയാള് ടിക് ടോക്കില് അപ്ലോഡ് ചെയ്തിരുന്നു. നാവിക സേനയുടെ യൂണിഫോമില് ഇയാള് അനവധി സ്ഥലങ്ങള് സന്ദര്‍ശിച്ചിരുന്നു.\nനേരത്തേ, തേവര പൊലീസ് നാവിക സേനയിലെ കമാന്റര് ആയി ചമഞ്ഞ നിബിത് ഡാനിയേലിനെ അറസ്റ്റ് ചെയ്തിരുന്നു. ഇയാളും കൊച്ചിയില് തയ്ച്ച യൂണിഫോം ധരിച്ച് തട്ടിപ്പുകള് നടത്തിയിരുന്നു.\nPreviousഎറണാകുളത്ത് ഉറവിടം വ്യക്തമല്ലാതെ ആറ് കേസുകള്: ട്രിപ്പിള് ലോക്ഡൗണ് ഏര്‍പ്പെടുത്തുമെന്ന് സൂചന\nNextആകാശ നിരീക്ഷണം ശക്തമാക്കി ; ചൈനീസ് അതിര്‍ത്തിയില് ഇന്ത്യന് പോര്‍വിമാനങ്ങള്


20 November, 2017 11:14:38 AM\nപത്തനംതിട്ട : തിരുവല്ലയില് ബിജെപി - സിപിഎം സംഘർഷം. സംഘർഷത്തിൽ സിപിഎം പ്രവർത്തകൻ വെൺപാല സ്വദേശി ജോർജ് ജോസഫിനു വെട്ടേറ്റു.നേരത്തെ, തലസ്ഥാനത്തുണ്ടായ അക്രമത്തിൽ രണ്ട് ഡിവൈഎഫ്ഐ പ്രവർത്തകർക്ക് വെട്ടേറ്റിരുന്നു. കരിക്കകത്ത് നടന്ന സംഘർഷത്തിൽ പ്രദീപ്, അരുൺദാസ് എന്നിവർക്കാണ് വെട്ടേറ്റത്. സിപിഎം ജില്ലാ കമ്മിറ്റി ഓഫീസിനു നേരെയും കല്ലേറുണ്ടായി. കല്ലേറിൽ ഓഫീസിന്‍റെ ജനൽ ചില്ലുകൾ തകർന്നു. ബിജെപി പ്രകടനം കടന്നുപോയതിനു പിന്നാലെയാണ് കല്ലേറുണ്ടായത്.


ഇന്നത്തെ നോമ്പ്തുറയ്ക്ക് തെങ്ങാക്കൊത്തിട്ട ബീഫ് സ്പെഷ്യലാവട്ടെ – Truevision News\nഎത്രയൊക്കെ പ്രതിഷേധങ്ങള് ഉണ്ടായാലും നമ്മള് ബീഫ് ഇഷ്ടപ്പെടുന്നവര്‍ക്ക് ഒരിക്കലും അതിനെ ഒഴിവാക്കാനാവില്ല.മാത്രമല്ല ഇപ്പോള് ബീഫിനോടുള്ള കൊതി പലര്‍ക്കും കൂടി വന്നിട്ടുണ്ട്. എന്നാല് ഇന്നത്തെ നോമ്പ്തുറയ്ക്ക് തെങ്ങാക്കൊത്തിട്ട ബീഫ് തന്നെ സ്പെഷ്യലാവട്ടെ. ബീഫ് തേങ്ങാക്കൊത്തിട്ടത് എങ്ങനെ തയ്യാറാക്കാം എന്ന് നോക്കാം.\nബീഫ്, ഇഞ്ചി, സവാള, പച്ചമുളക്, വെളുത്തുള്ളി എന്നിവയോടൊപ്പം മല്ലിപ്പൊടി, ഗരംമസാലപ്പൊടി എന്നിവയും ഉപ്പും രണ്ട് സ്പൂണ് വെളിച്ചെണ്ണയും ചേര്‍ത്ത് നല്ലതു പോലെ യോജിപ്പിക്കുക. ഇതിലേക്ക് പാകത്തിന് വെള്ളം ഒഴിച്ച് കുക്കറില് വേവിച്ചെടുക്കുക. നാല് വിസില് വന്നതിനു ശേഷം ഗ്യാസ് ഓഫ് ചെയ്യാം. ശേഷം വേറൊരു പാത്രത്തില് തേങ്ങാക്കൊത്തും കറിവേപ്പിലയും തക്കാളിയും വഴറ്റിയെടുക്കാം.ഈ തയ്യാറാക്കിയ കൂട്ട് വേവിച്ചു വച്ചിരിയ്ക്കുന്ന ബീഫിലേക്ക് ചേര്‍ക്കാം. ഇതിലെ വെള്ളം നല്ലതു പോലെ വറ്റിച്ചെടുക്കാം.സ്വാദിഷ്ഠമായ ബീഫ്‌തേങ്ങാക്കൊത്തിട്ടത് തയ്യാര്.


സ്വന്തം അമ്മയെ അടിച്ച് കൊന്ന് തല കത്തിയും കത്രികയും ഉപയോഗിച്ച് അറത്തു മാറ്റി; മകളുടെ ഞെട്ടിപ്പിക്കുന്ന വെളിപ്പെടുത്തല് ഇങ്ങനെ – East Coast Daily Malayalam\nതിങ്കളാഴ്ച മുതല് ആരാധനാലയങ്ങള് തുറക്കുമ്പോൾ വിശ്വാസികളുടെ പ്രവേശനത്തിൽ എങ്ങനെയൊക്കെ നിയന്ത്രണങ്ങൾ വരുമെന്ന് വ്യക്തമാക്കി ചീഫ് സെക്രട്ടറി\nഅടിപിടി മാറ്റാൻ ശ്രമിച്ചയാളെ അടിച്ച് ഇഞ്ചപ്പരുവമാക്കിയ യുവാക്കളെ പോലീസ് അറസ്റ്റ് ചെയ്തു\nഎന്തു മാന്ത്രികവടിയാണ് വിഎസിന്റെ കയ്യില് ഉണ്ടായിരുന്നതെന്ന് വെളിപ്പെടുത്താമോ? വിമർശനവുമായി ഉമ്മൻചാണ്ടി\nസ്വന്തം അമ്മയെ അടിച്ച് കൊന്ന് തല കത്തിയും കത്രികയും ഉപയോഗിച്ച് അറത്തു മാറ്റി; മകളുടെ ഞെട്ടിപ്പിക്കുന്ന വെളിപ്പെടുത്തല് ഇങ്ങനെ\nMar 7, 2020, 02:13 pm IST\nയുകെ : മക്കള് മനഃസാക്ഷി ഇല്ലാതെ മാതാപിതാക്കളെ ക്രൂരമായി കൊലപ്പെടുത്തുന്നത് തുടര്‍ക്കഥയാകുന്നു. അത്തരത്തില് സ്വന്തം അമ്മയെ ക്രൂരമായി കൊലപ്പെടുത്തിയ ശേഷം മകളുടെ വെളിപ്പെടുത്തല് കേട്ട് ഞെട്ടിയിരിക്കുകയാണ് ലോകം. യുകെയിലെ അഷിങ്ടണിലാണ് സംഭവം.\n36 കാരിയായ മകള് സ്വന്തം അമ്മയുടെ തല കത്തിയും കത്രികയും ഉപയോഗിച്ച് അറത്തു. ശേഷം ബാഗിലാക്കി. സുഹൃത്തിന്റെ മുന്നില്‍വച്ച് പുറത്തെടുത്ത് ഉമ്മ നല്‍കി. കോടതിമുറിയിലാണ് ഇവരുടെ വെളിപ്പെടുത്തല്. ഇവരുടെ വാദ് കേട്ട് കോടതിയും ഞെട്ടി.\n73-കാരിയായ അമ്മയെ മകളായ ഒഡെസ്സ ടാമ്മി കാരെയാണ് അതിക്രൂരമായി കൊലപ്പെടുത്തിയിരിക്കുന്നത്. വീട്ടില്‍വച്ച് അമ്മയെ അടിച്ച് കൊന്ന ശേഷം തലയറുത്ത് തലച്ചോറ് പുറത്തെടുത്തത്. പിന്നാലെ തല ബാഗിലാക്കി കുടുംബ സുഹൃത്തിന്റെ അടുത്തെത്തി. ബാഗില് നിന്ന് തല പുറത്തെടുത്ത് ഉമ്മ നല്‍കി. സുഹൃത്ത് പോലിസില് അറിയിച്ചതിനെത്തുടര്‍ന്നാണ് സംഭവം പുറത്തറിഞ്ഞത്. തുടര്‍ന്ന് വീട്ടില് നിന്ന് ഒളിഞ്ഞിരുന്ന കാരെയെ പൊലീസ് അറസ്റ്റ് ചെയ്യുകയായിരുന്നു. കേസില് വിചാരണ നടക്കുകയാണ്. മകളുടെ വിവരിക്കല് കേട്ട് കോടതി പോലും ഞെട്ടിയിരിക്കുകയാണ്. അതിക്രൂരമായാണ് അമ്മയെ മകള് കൊലപ്പെടുത്തിയിരിക്കുന്നത്.\nUK daughter killed mother murder case\nനീലിറ്റില് തൊഴിലവസരം : അപേക്ഷ ക്ഷണിച്ചു\nസംസ്ഥാനത്ത് പക്ഷി പനി : രോഗം സ്ഥിരീകരിച്ചതോടെ കോഴികളേയും പക്ഷികളേയും കൊന്നൊടുക്കി ദഹിപ്പിയ്ക്കാന് തീരുമാനം : ജനങ്ങള്‍ക്ക് ജാഗ്രതാ നിര്‍ദേശം നല്‍കി ആരോഗ്യവകുപ്പ് അധികൃതര്\nകൊല്ലം എഎസ്‌ഐ ബാബു കുമാർ വധശ്രമക്കേസ്; പ്രതികൾക്ക് പത്ത് വർഷം കഠിന തടവും പിഴയും\nMay 25, 2020, 05:25 pm IST\nഒന്നരവയസുള്ള കുഞ്ഞ് ഉത്രയ്ക്കൊപ്പം ഉറങ്ങുമ്പോഴാണ് കൊടും വിഷമുള്ള കരിമൂർഖനെ സൂരജ് ഉത്രയുടെ ദേഹത്തേക്ക് ഇടുന്നത്; ഞെട്ടിക്കുന്ന മൊഴി പുറത്ത്\nMay 25, 2020, 08:29 am IST\nMay 23, 2020, 10:22 pm IST\nJun 3, 2020, 08:34 am IST\nJun 3, 2020, 08:32 am IST


ജയറാമിന്‍റെ മകള് വിവാഹിതയാകുന്നു? ഹല്‍ദി ഫോട്ടോഷൂട്ട് ചിത്രങ്ങള് പങ്കുവച്ച് താരം | News in Malayalam\nജയറാമിന്‍റെ മകള് വിവാഹിതയാകുന്നു? ഹല്‍ദി ഫോട്ടോഷൂട്ട് ചിത്രങ്ങള് പങ്കുവച്ച് താരം\nനടന് ജയറാമിന്‍റെ മകള് മാളവിക ജയറാമിന്‍റെ ഏറ്റവും പുതിയ ഇന്‍സ്റ്റഗ്രാം പോസ്റ്റ് സമൂഹ മാധ്യമങ്ങളില് വൈറലാകുന്നു. ഹല്‍ദി വേഷമണിഞ്ഞാണ് താരം പുതിയ പോസ്റ്റില് പങ്കുവച്ച ചിത്രങ്ങളില് പ്രത്യക്ഷപ്പെട്ടിരിക്കുന്നത്.\nLast Updated : Mar 27, 2020, 10:06 PM IST\nമാളവിക വിവാഹിതയാകുകയാണോ? ചിത്രങ്ങള് കണ്ട എല്ലാവരുടെയും സംശയം ഇതായിരുന്നു. എന്നാല്, മോഡലായ മാളവിക നടത്തിയ ബ്രൈഡല് ഫോട്ടോഷൂട്ട് ചിത്രങ്ങളാണ് അവ. ഒരു ടെക്സ്റ്റയില് ബ്രാന്‍ഡിന്‍റെ പരസ്യത്തിനായായിരുന്നു മാളവികയുടെ ഫോട്ടോഷൂട്ട്.\n#tbt bridal shoot for @vedhikafashion Thank you @maithrisrikant #haldi #mehendi #vedhikabride PS: stay home, stay safe.\nമലയാളത്തില് അഭിനയിക്കുമ്പോള് ഹോം വര്‍ക്കുകള് അധികം വേണ്ടിവരുന്നില്ല: കാളിദാസന്\nTrailer: ക്നാനായ പെണ്‍കുട്ടിയെ സ്നേഹിച്ച സര്‍ദാര്!!\nജാനുവിന്‍റെ സൗന്ദര്യത്തില് മയങ്ങി കാളിദാസ്!\nഹല്‍ദി-മെഹന്ദി വസ്ത്രങ്ങളണിഞ്ഞ് നടത്തിയ ഫോട്ടോഷൂട്ടാണ് ഇതെന്ന് താരം പോസ്റ്റില് വ്യക്തമാക്കിയിട്ടുണ്ട്. ഇതിന് താഴെ നിരവധി പേരാണ് താരത്തിന് ആശംസകള് നേര്‍ന്നു രംഗത്തെത്തിയിരിക്കുന്നത്. സുന്ദരിയായിരിക്കുന്നുവെന്നും മഞ്ഞ നിറം നന്നായി ചെരുന്നുവേവെന്നുമൊക്കെ കമന്‍റുകളുണ്ട്.\nസ്വന്തം ഹല്‍ദി-മെഹന്ദി ചടങ്ങുകള് എപ്പോഴാണെന്ന് ചോദിക്കുന്നവരും കുറവല്ല. വിദേശത്ത് നിന്നും ബിരുദ പഠനം പൂര്‍ത്തിയാക്കിയ മാളവിക ജയറാം അടുത്തിടെയാണ് മോഡലിംഗ് രംഗത്ത് ചുവടുവച്ചത്.\nJayaramKalidas JayaramMalavika JayaramBridal PhotoshootInstagram


ബ്രഹ്മാസ്ത്രം>.1..>.100..>..1000: എന്തിനീ ഇറങ്ങി പോക്ക് പ്രഹസനങ്ങള്......\nഎന്തിനീ ഇറങ്ങി പോക്ക് പ്രഹസനങ്ങള്......\nകുറെ കാലങ്ങളായി കാണുന്നതാണ്, ഇടതായാലും വലതായാലും പ്രതിപക്ഷതാകുമ്പോള് സ്ഥിരമായി നടത്താറുള്ള ഈ നിയമസഭയില് നിന്നും ഇറങ്ങി പോയുള്ള പ്രഹസനം.\nപണ്ടൊക്കെ വല്ലപ്പോഴും ഉണ്ടാവുന്ന പ്രതിപക്ഷത്തിന്റെ ഇറങ്ങി പോക്കുകള് ഒരു പ്രധാന സംഭവം ആയിരുന്നു. ഇന്നിപ്പോള് പ്രതിപക്ഷം ഇറങ്ങി പോയില്ലെങ്കില് അതൊരു സംഭവം ആണ്.\nപ്രതിപ്പക്ഷം ഏതെങ്കിലും ഒരു വിഷയത്തില് അടിയന്തര ചര്‍ച്ച ആവശ്യപെടും, സ്പീക്കര് ഭരണപക്ഷത്തെ മന്ത്രിയോട് മറുപടി പറയാന് ആവശ്യപെടും,മന്ത്രിയുടെ മറുപടിക്ക് ശേഷം അടിയന്തര ചര്‍ച്ച അവശ്യം ഇല്ല എന്ന് പറയും. ഉടനെ പ്രതിപക്ഷം അതില് പ്രതിഷേധിച്ച് നിയമ സഭയില് നിന്നും മുണ്ടും മടക്കി ഇറങ്ങി പോകും. പോകുന്ന വഴിക്ക് പത്രക്കാരെയും കണ്ടു തങ്ങളുടെ അവകാശ വാദങ്ങള് ഉന്നയിക്കും.....\nഇപ്പോള് നടക്കുന്ന നിയമസഭ കാലാവധിയില് തന്നെ എത്രയോ തവണ പ്രതിപക്ഷം സഭയില് നിന്നും ഇറങ്ങി പോയി. ഇറങ്ങി പോയവര് തങ്ങളുടെ പ്രതിഷേധം രേഖപ്പെടുത്തി കുറെ കഴിഞ്ഞു തിരിച്ചു വരുമോ എന്ന് എനിക്കറിയില്ല. പക്ഷെ ഇറങ്ങി പോകുന്ന പ്രതിപക്ഷ എം.എല്.എ. മാര് തീര്‍ച്ചയായും അവയ്ക്ക് കിട്ടേണ്ട അലവന്‍സുകളും, ബത്തയും ഒക്കെ തീര്‍ച്ചയായും ഒപ്പിട്ടു കൈപ്പറ്റുന്നുണ്ട്.\nആവശ്യത്തിനും അനാവശ്യത്തിനും ഒക്കെ എടുത്തു പ്രയോഗിച്ചു മുന ഒടിഞ്ഞ 'സത്യാഗ്രഹം','നിരാഹാരം' തുടങ്ങിയ അക്രമ രഹിത സമര മാര്‍ഗങ്ങള് പോലെ പ്രതിപക്ഷ ത്തിന്റെ ഇമ്മാതിരി സ്ഥിരം ഇറങ്ങി പോക്കുകള് പല്ലും നഖവും ഒക്കെ പോയ ഒരു പ്രതിഷേധ മാര്‍ഗമാണ്.\nസത്യാഗ്രഹമോ,നിരഹാരമോ ഒക്കെ കിടക്കുമ്പോള് അതില് എതിര്‍ക്കപെടുന്നവര് തങ്ങളുടെ വേദനയില് ദുഖമോ, സഹതാപമോ ഒക്കെ തോന്നിയാല് മാത്രമേ ആ സമര മാര്‍ഗം കൊണ്ട് പ്രയോജനം ഉള്ളു.\nഅതുപോലെ പ്രതിപക്ഷത്തിന്റെ ഇറങ്ങി പോക്ക് പലപ്പോഴും ഭരണ പക്ഷത്തിനു വളരെ ആശ്വാസമേ ഉണ്ടാക്കു, ഒരു പ്രതിക്ഷേധവും ഇല്ലാതെ ഏക പക്ഷീയമായ ചര്‍ച്ചകളിലൂടെ പല ബില്ലുകളും നയങ്ങളും പാസാക്കി എടുക്കാന് സൗകര്യം. .\nഅപ്പോ ള് പിന്നെ എന്തിനീ പ്രതിക്ഷേധം. ജനങ്ങള്‍ക്ക് ഇമ്മാതിരി പ്രഹസനങ്ങളില് താല്പര്യം ഇല്ല. നിയമസഭ ജനങ്ങളുടെ പല പ്രശ്നങ്ങളുടെയും ക്രീയാത്മകമായ ചര്‍ച്ചകളുടെ ഒരു വേദി ആണ്. അല്ലാതെ തനി രാഷ്ട്രീയ അജണ്ടകള് നടപ്പാക്കേണ്ട ഒരു സ്ഥലമല്ല. . ഇതില് നിന്നുള്ള പ്രതിപക്ഷ ഒളിച്ചോട്ടം ജനങ്ങള്‍ക്ക് നേരെ ഉള്ള വെല്ലുവിളി ആണ്.\nഇറങ്ങി പോകുന്ന ഈ നിയമ സഭ അംഗങ്ങള് പിന്നീടുള്ള സമയം തങ്ങളുടെ വ്യക്തിപരമായ ആവശ്യങ്ങള്‍ക്കോ , രാഷ്ട്രീയ സംഘടനാ ആവശ്യങ്ങള്‍ക്കോ ഒക്കെ വേണ്ടി ചിലവിടുമ്പോള് ആര് മണ്ടന്മാരായി. നികുതികളും , കരവും ഒക്കെ കൊടുത്തു ഇവരെ തീറ്റുന്ന പൊതുജനം?\nതൊടുത്തത് ജോണ് ചാക്കോ, പൂങ്കാവ് at 3:26 AM\nതീര്‍ച്ചയായും ശ്രദ്ധിക്കപ്പെടെണ്ട വിഷയം. ഇറങ്ങിപ്പോക്ക് ഒന്നിനും ഒരു പരിഹാരമാവുന്നില്ല. ഇന്ന് ഒരു ചടങ്ങ് പോലെ നടത്തുന്നത് തീര്‍ച്ചയായും ഒഴിവാക്കപ്പെടെണ്ടത് തന്നെയാണ്.\nസത്യം ഞാൻ ദീപക്കിനൊട് യോജിക്കുന്നു\nI dont know who invented this idea? may be just like our colleage days, they might have external work.. sitting inside assembly simply waste of time for them :)\nഇത് ഇരുപത്തൊന്നാം നൂറ്റാണ്ട്. ഇനിയെന്നാണാവോ ഇവര്‍ക്കൊക്കെ അല്‍പം ഉത്തരവാദിത്തം വയ്ക്കുന്നത്. ഇറങ്ങി പോയതു കൊണ്ട് ഇറങ്ങി പോയവര്‍ക്ക് കുറച്ച് സമയം ലാഭിക്കാം. അവരെ തിരഞ്ഞെടുത്ത് വിട്ടവര്‍ക്ക് തന്നെ നഷ്ടം. സഭയി ഇല്ലാതിരിക്കുന്ന സമയത്തെ ബത്തയും ശമ്പളവും കട്ട് ചെയ്യുമെന്ന് ഒരു നിയമം വന്നാല് ഒരു പക്ഷെ ഇതിന് കുറച്ച് ഒരു ശമനം വന്നേക്കാം. എന്നാല് അത് ആര് കൊണ്ടുവരും?\nഇറങ്ങിപ്പോകാനല്ലേ ഇവരെല്ലാം അവിടെ പോകുന്നത്?\nഇറങ്ങിപ്പോയാല് പലതുണ്ട് ലാഭം. സ്വന്തം കാര്യങ്ങളെല്ലാം ഈ സമയത്ത് നടത്താം. പിന്നെ അസുഖകരമായ ചോദ്യങ്ങളില് നിന്ന് ഭാവിയില് രക്ഷപെടാം.\nഅതാന്നു എന്നുമുള്ള ഈ പോക്കിന്റെ കാര്യം.\nബേര്‍ഡ് ഫോട്ടോഗ്രാഫി ലെന്‍സ് കോമ്പിനേഷന്\nഎന്.സി.പി ചരിതം... മുരളിയുടെയും.\nതീക്കുറുക്കനെ അല്പം സ്പീഡാക്കാം.\nജോണ് ചാക്കോ, പൂങ്കാവ്\nബ്രിബിന് മാത്യു |bribin\nomanil oru malayali\ninnuz's wOrld - Portal


‘ഒരു ശരാശരി മധ്യവർഗ്ഗ മലയാളിയുടെ തലച്ചോറ് സ്പോഞ്ച് പോലെയാണ്. അത് പിഴിഞ്ഞാൽ ലഭിക്കുക മാലിന്യം മാത്രം!’; റേഡിയോ ജോക്കി മിഥുനും കീഴാറ്റൂരും തമ്മിലെന്ത്? ‐ജിതിൻ ഗോപാലകൃഷ്‌ണൻ എഴുതുന്നു... | From the Net | Deshabhimani | Monday Mar 26, 2018\nസിപിഐ എമ്മിനെ വികസന വിരുദ്ധരായി ചിത്രീകരിക്കുന്ന പ്രചരണങ്ങളെയും അത്തരം പ്രചരണങ്ങൾ നടത്തുന്നവരുടെ കീഴാറ്റൂരിലെ ഇരട്ടത്താപ്പിനെയും തുറന്നുകാട്ടി ജിതിൻ ഗോപാലകൃഷ്‌ണന്റെ ഫേസ്‌ബുക്ക് പോസ്റ്റ്. സിപിഐ എമ്മിനെതിരെ റേഡിയോ ജോക്കിയായ മിഥുൻ നടത്തിയ പ്രസ്‌താവനക്കുള്ള മറുപടിയായാണ് ജിതിൻ ഗോപാലകൃഷ്‌ണൻ തന്റെ ഫേസ്‌ബുക്ക് പോസ്‌റ്റ് എഴുതിയിരിക്കുന്നത്.\nജിതിൻ ഗോപാലകൃഷ്‌ണന്റെ ഫേസ്‌ബുക്ക് പോസ്റ്റ്:\nറേഡിയോ ജോക്കി മിഥുനും കീഴാറ്റൂരും തമ്മിൽ\n"കടത്തുകാരന്റെ ജോലി നഷ്ടപ്പെടുമെന്നും പറഞ്ഞുകൊണ്ട് പാലം വരുന്നതിനെ എതിർത്ത പാർടിയാണ് സിപിഐഎം".\nമിഥുൻ എന്ന റേഡിയോ ജോക്കി ഇന്നലെ പറഞ്ഞതാണ്. മിഥുൻ മാത്രമല്ല ഇത്തരത്തിൽ ഇമ്മാതിരി വെളിവില്ലായ്മ വിളിച്ചുപറയാറുള്ളത് എന്ന് ആമുഖമായി പറഞ്ഞുകൊണ്ട് കാര്യത്തിലേക്ക് കടക്കട്ടെ.\nഏലൂരിലെ എഫ്എസിടി തകർച്ചയിലാവാൻ കാരണം നവലിബറൽ സാമ്പത്തിക നയങ്ങളുടെ ഭാഗമായി അവിടത്തെ പ്രധാന ഉല്പന്നമായിരുന്ന കാപ്രോലാക്റ്റത്തിന്റെ 85% ആയിരുന്ന ഇറക്കുമതി ചുങ്കം ഇന്ത്യയിൽ കുത്തനെ വെട്ടികുറച്ചതുമൂലമായിരുന്നു. ഇറക്കുമതി ചുങ്കം കുറഞ്ഞപ്പോൾ അമേരിക്കൻ കാപ്രോലാക്റ്റം ഇന്ത്യൻ വിപണിയിൽ കുറഞ്ഞവിലയ്ക്ക് ലഭിക്കുമെന്ന സ്‌ഥിതി വന്നു. FACTന്റെ ഉൽപ്പന്നം വിറ്റുപോവാതെ ഏലൂരിലെ ഫാക്റ്ററിയിൽ കെട്ടിക്കിടന്നു. FACT തകർച്ചയിലാവുന്നത് നവലിബറൽ നയങ്ങൾ മൂലം ഇവ്വിധമാണെന്ന് അത്യാവശ്യം ബോധമുള്ളവർക്ക് മനസ്സിലാവും. എന്നാൽ ഇവിടത്തെ മുഖ്യധാരാ മാധ്യമങ്ങൾ പ്രചരിപ്പിച്ച കഥയെന്താണ്? CITU സമരം ചെയ്തുചെയ്താണ് FACTനെ തകർത്തത് എന്നാണ് മനോരമയാദി മാധ്യമങ്ങളും മറ്റും പറഞ്ഞുനടന്നത്. ഇന്നും പറഞ്ഞുനടക്കുന്നത്. എന്തിനേറെ പറയണം, FACT തകർച്ചയിലായതെന്തുകൊണ്ട് എന്ന ചോദ്യത്തിനുത്തരമായി കെൽട്രോൺ ജീവനക്കാരനായിരുന്ന സീ. ആർ. നീലകണ്ഠനുവരെ CITU തൊഴിലാളികളെപ്പറ്റി ഏറെ കുറ്റം പറയാനുണ്ടാകും. അത്രയ്ക്കും ശക്തമായ ട്രേഡ് യൂണിയൻ വിരുദ്ധ പൊതുബോധമാണ് മധ്യവർഗ്ഗ മലയാളിയുടെ മനസ്സിൽ പതിഞ്ഞുപോയിരിക്കുന്നത്.\nകൊമ്പൻ മീശയും ചട്ടമ്പി ലുക്കുമുള്ള തൊഴിലാളി നേതാവിനെയേ മാതൃഭൂമിയിലെ കാർട്ടൂണിസ്റ്റ് ഗോപീകൃഷ്‌ണന് സങ്കൽപ്പിക്കാൻ കഴിയുകയുള്ളൂ. ഇടതു ട്രേഡ് യൂണിയൻ വിരുദ്ധതയ്ക്കുള്ള മാർക്കറ്റും ഭീകരമാണ് കേരളത്തിൽ. ഇടത് എന്നുപറയുമ്പോൾ സിപിഐഎം എന്നുതന്നെ മനസ്സിലാക്കണം. ചീപ്പീഐക്ക് അന്നും ഇന്നും വലത്താണ് കൂറ്. അതുകൊണ്ടുതന്നെ മധ്യവർഗ്ഗ പൊതുബോധത്തിന് സിപിഐയോട് പ്രത്യേകിച്ച് വിരോധമൊന്നുമില്ല. ഈയിടെ സിപിഐ/എഐവൈഎഫ് ഉപരോധം മൂലം വ്യവസായം തുടങ്ങാൻ കഴിയാതെ കൊല്ലം ജില്ലയിൽ ഒരു വ്യക്തി ആത്മഹത്യ ചെയ്ത സംഭവം നോക്കുക. പേരിനുപോലും മാധ്യമ വിചാരണ സിപിഐക്ക് നേരിടേണ്ടിവന്നില്ല. പ്രതിസ്‌ഥാനത്ത് ഡിവൈഎഫ്ഐക്കാരോ CITU ക്കാരോ ആയിരുന്നെങ്കിൽ കാണാമായിരുന്നു പൂരം.\nസിപിഐഎമ്മിനെയും CITUവിനേയുമാണ് കേരളത്തിലെ വികസന മുരടിപ്പിനും വ്യാവസായിക പിന്നോക്കാവസ്ഥക്കും പ്രതിസ്‌ഥാനത്ത് നിർത്തിയിരിക്കുന്നത്. ഈയിടെ ഉണ്ടായ ആം ആദ്മി എന്ന പാർടിയുടെ പോലും നിലപാട് ഇക്കാര്യത്തിൽ ഇതാണ്. ആ പാർടിയുടെ ഐഡിയോളജി തന്നെ ട്രേഡ് യൂണിയൻ വിരുദ്ധതയുമാണ്. സംശയമുണ്ടെങ്കിൽ കേജ്രിവാൾ തീർത്തുതരും. കേരളത്തിൽ പൊതുബോധത്തെ സോപ്പിട്ട് സ്‌കോർ ചെയ്യണമെങ്കിൽ മറ്റ് ഗിമ്മിക്കുകൾക്കൊപ്പം ആവശ്യത്തിന് സിപിഐഎം വിരുദ്ധതകൂടി പ്രകടിപ്പിച്ചേ മതിയാകൂ. മിഥുൻ മേലെപ്പറഞ്ഞതുതന്നെയാണ് രാജ്യസഭാ എംപി സുരേഷ് ഗോപി എന്നും പ്രസംഗിച്ചു നടക്കുന്നത്. വിഴിഞ്ഞം തുറമുഖത്തിനുവേണ്ടി പബ്ലിക്കായി തല മൊട്ടയടിച്ച് ഷോ കാണിച്ചതിനുശേഷം അയാൾ പറഞ്ഞത് ഓർത്തുനോക്കുക. സിപിഐ എം സുരേഷ് ഗോപിയെ സംബന്ധിച്ച് എന്നും വികസനം മുടക്കികളാണ്.\nട്രാക്റ്ററിനെതിരെ സമരം ചെയ്തവരാണ് സിപിഐഎമ്മുകാരെന്ന് തന്റെ വഷളൻ ചിരിയോടുകൂടെയുള്ള വിഎം സുധീരന്റെ പ്രസംഗം മലയാളികൾ എത്ര തവണ കേട്ടിരിക്കുന്നു. വികസന വിരോധികളെന്നും വെട്ടി നിരത്തലുകാരെന്നും സിപിഐഎമ്മിനെ എത്രകാലമായി കോൺഗ്രസ്സുകാർ വിമർശിച്ചുപോരുന്നു.\nഅടിയന്തിരാവസ്‌ഥയിൽ ഏറ്റവും വലിയ ചെറുത്തുനിൽപ്പുണ്ടായ സംസ്‌ഥാനമായിരുന്നു കേരളം. സിവിക് ചന്ദ്രനൊക്കെ നടത്തിയ കാൽപ്പനിക, ഉടായിപ്പ് പരിപാടികളെക്കുറിച്ചല്ല ഉദ്ദേശിച്ചത്. രാഷ്ട്രീയപോരാട്ടങ്ങളെക്കുറിച്ചാണ് പറഞ്ഞത്. വലിയ ചെറുത്തുനിൽപ്പുണ്ടായിട്ടും 77ലെ തെരഞ്ഞെടുപ്പിൽ ഇന്ത്യയൊട്ടാകെ കോൺഗ്രസ്സിനെ തള്ളിയ വേളയിലും കേരളത്തിൽ കോൺഗ്രസ് ജയിച്ചുകയറി. ഇവിടത്തെ മധ്യവർഗം തങ്ങളുടെ വളർച്ച പ്രഖ്യാപിച്ച തെരഞ്ഞെടുപ്പ് ഫലമായിരുന്നു അത്. അടിയന്തിരാവസ്‌ഥക്കാലത്തെ സോ കോൾഡ് അച്ചടക്കവും ഓഫീസുകളിലെ കൃത്യനിഷ്ഠയും സമരങ്ങളില്ലാത്ത അവസ്‌ഥയും മലയാളി മധ്യവർഗ്ഗത്തിന് നന്നേ ബോധിച്ചിരുന്നു. അടിയന്തിരാവസ്‌ഥക്ക് ശേഷം ഈ മധ്യവർഗം സൃഷ്ടിച്ചെടുത്ത പൊതുബോധത്തോട് മല്ലിട്ടാണ്, അതിനെ എഫക്റ്റീവായി കൗണ്ടർ ചെയ്തുകൊണ്ടാണ് സിപിഐ എം കേരള രാഷ്ട്രീയത്തിൽ ഇടപെട്ടുകൊണ്ടിരിക്കുന്നത്. സുരേഷ് ഗോപി, സീആർ നീലകണ്ഠൻ, വിഎം സുധീരൻ എന്നുവേണ്ട സകല മധ്യവർഗ്ഗ മൂരാച്ചികളും ഉൽപ്പാദിപ്പിക്കുന്ന സിപിഐ എം വിരുദ്ധതയെ നിർവീര്യമാക്കാൻപോന്ന ജനപിന്തുണയാണ് സിപിഐഎമ്മിനുള്ളതും.\nമിഥുൻ മറുപടി അർഹിക്കുന്നില്ല. ഒരു ശരാശരി മധ്യവർഗ്ഗ മലയാളിയുടെ തലച്ചോറ് സ്പോഞ്ച് പോലെയാണ്. അത് പിഴിഞ്ഞാൽ ഇതുക്കൂട്ട് മാലിന്യങ്ങളേ വരുകയുമുള്ളൂ. എന്നാൽ ഇന്ന് കീഴാറ്റൂരിൽ രാകിപ്പറന്ന സുരേഷ് ഗോപി, വിഎം സുധീരൻ, സിആർ നീലകണ്ഠൻ തുടങ്ങിയ ഇച്ചിരി വിഷമുള്ള ഐറ്റങ്ങൾക്ക് പക്ഷേ തലച്ചോറിലെ മാലിന്യപ്രശ്നം മാത്രമല്ല, ഉളുപ്പില്ലായ്മയും നല്ലവണ്ണമുണ്ട്. ആ സ്‌ഥിതിക്ക് പത്തുപന്ത്രണ്ടുകൊല്ലം കഴിഞ്ഞാൽ ഉത്തരകേരളത്തിലെ ഏതെങ്കിലും ഗ്രാമത്തിൽ, ഒരുപക്ഷേ കീഴാറ്റൂരിൽ തന്നെ 'നല്ല ഗതാഗത സൗകര്യം പൗരന്റെ അവകാശമാണെ'ന്നും പറഞ്ഞുള്ള മിഡിൽ ക്ലാസ് സമരത്തിന്റെ മുൻപന്തിയിലും ഇക്കൂട്ടരെ കണ്ടേക്കാം. റോഡുമുടക്കികളായും വികസന വിരോധികളായും അന്നും അവരൊക്ക സിപിഐഎമ്മിനെ തന്നെ പ്രതിസ്‌ഥാനത്ത് നിർത്തുകയും ചെയ്യും.


രണ്ട് എംഎല്‍എമാരെ കൂടി ലഭിച്ചാല് യെദ്യൂരപ്പ ഭൂരിപക്ഷം നേടിയേക്കും, കര്‍ണാടകയില് നിന്നുള്ള പുതിയ കണക്കുകള് പറയുന്നത്\nബംഗളൂരു:222 അംഗ നിയമസഭയില് 111 പേരുടെ പിന്തുണയുണ്ടെങ്കില് യെദ്യൂരപ്പക്ക് ഭൂരിപക്ഷം തെളിയിക്കാന് കഴിയുമെന്നിരിക്കെ അതിന് രണ്ട് പേരുടെ കൂടി പിന്തുണ ഇനി ബിജെപിക്ക് ലഭിച്ചാല് മതിയെന്ന് അവിടെ നിന്നുള്ള ഏറ്റവും പുതിയ റിപ്പോര്‍ട്ടുകള് വ്യക്തമാക്കുന്നു.\n104 അംഗങ്ങളുള്ള ബിജെപിയോടൊപ്പം രണ്ട് ജെഡിഎസ് എംഎല്‍എമാര് കൂറു മാറി ചേര്‍ന്നുവെന്ന് ഇന്നലെ രാത്രിയില് ജനതാദള് എസ് നേതാവും മുഖ്യമന്ത്രി സ്ഥാനാര്‍ത്ഥിയുമായ കുമാരസ്വാമി വ്യക്തമാക്കിയിരുന്നു. ഒരു കോണ്‍ഗ്രസ് എംഎല്‍എ കൂടി ബിജെപി ക്യാമ്പിലെത്തിയതായി കോണ്‍ഗ്രസ് കേന്ദ്രങ്ങളും പറയുന്നുണ്ട്. രണ്ട് സ്വതന്ത്രരും നിര്‍ണായകഘട്ടത്തില് ബിജെപിയ്ക്ക് പിന്തുണ നല്‍കും അങ്ങനെ എങ്കില് 109 അംഗങ്ങള് യെദ്യൂരപ്പയെ പിന്തുണച്ചേക്കാം. രണ്ട് എംഎല്‍എമാര് കൂടി ഇതിനൊപ്പം ചേര്‍ന്നാല് യെദ്യൂരപ്പ ഭരണം നിലനിര്‍ത്തിയേക്കാമെന്നാണ് കണക്കു കൂട്ടല്.\nആനന്ദ് സിംഗ്. പ്രതര് ഗൗഡ പാട്ടില് എന്നിവരാണ് കോണ്‍ഗ്രസില് നിന്ന് വിട്ടു നില്‍ക്കുന്ന എംഎല്‍മാര്. എന്നാല് തങ്ങളുടെ പക്ഷത്ത് നിന്ന് ആരും മറുഭാഗത്ത് എത്തിയിട്ടില്ല എന്നാണ് സിദ്ധരാമയ്യ പറയുന്നത്. വിട്ടു നില്‍ക്കുന്ന ഒരു എംഎല്‍എ കോണ്‍ഗ്രസിന് തന്നെ വോട്ടു ചെയ്യുമെന്ന് അദ്ദേഹം പറയുന്നു.\nഇതിനിടെ ബിജെപി നിങ്ങളില് എത്ര പേരെ സമീപിച്ചുവെന്ന് എനിക്ക് അറിയാം ന്നൊയിരുന്നു സിദ്ധരാമയ്യ ഇന്നലെ എംഎല്‍എമാരുടെ യോഗത്തില് പറഞ്ഞത്. ബിജെപിക്കെതിരായ ഈ നിര്‍ണായക അവസരം നിങ്ങള് ഉപയോഗിക്കണം എന്നും സിദ്ധരാമയ്യ വ്യക്തമാക്കി. കോണ്‍ഗ്രസ് എംഎല്‍എമാരില് ഇനിയും നേതൃത്വം പൂര്‍ണവിശ്വാസം അര്‍പ്പിക്കുന്നില്ല. അവസാനഘട്ടത്തില് അവര്‍ക്ക് വലിയ ആത്മവിശ്വാസ കുറവുണ്ട്. ജെഡിഎസും ഇന്നലത്തെ ആത്മവിശ്വാസം ഇന്ന് പുലര്‍ത്തുന്നില്ല.\nവിധാന് സൗധയില് ഇന്ന് താന് ഭൂരിപക്ഷം തെളിയിക്കുമെന്ന് യെദ്യൂരപ്പ രാവിലെ മാധ്യമങ്ങള്‍ക്ക് മുന്നില് ആത്മവിശ്വാസം പ്രകടിപ്പിച്ചു.\n14 എംഎല്‍എമാരെ വോട്ടെടുപ്പില് നിന്ന് വിട്ടു നിര്‍ത്താനുള്ള ബിജെപിയുടെ ആഗ്രഹം നടന്നേക്കില്ല. എന്നാല് 111 എംഎല്‍എമാരുടെ പിന്തുണ തേടി ഭൂരിപക്ഷം തെളിയിക്കാനായിരിക്കും അവര് ശ്രമിക്കുക.\nKarnataka Congress Legislature Party met in Hyderabad and unanimously elected Shri @siddaramaiah as the leader of the CLP as per the directions of Congress President Shri @RahulGandhi pic.twitter.com/lsyVdgVSLX\nയെദ്യൂരപ്പ ഭൂരിപക്ഷം തെളിയിച്ചില്ലെങ്കില് കര്‍ണാടകയില് രാഷ്ട്രീയ അനിശ്ചിതത്വം തുടരുമെന്നിരിക്കേ ഇന്നത്തെ നിയമസഭ സമ്മേളനം ഏറെ നിര്‍ണായകമാണ്. ഭരണം അല്ലെങ്കില് വീണ്ടും ഒരു തെരഞ്ഞെടുപ്പ് എന്നതാണ് ബിജെപി അജണ്ട. ഇത് മറികടക്കാനുള്ള പ്രതിപക്ഷ കക്ഷികളുടെ ശ്രമം വിജയിക്കുമോ എന്ന് കണ്ടറിയണമെന്നും റിപ്പോര്‍ട്ടുകള് പറയുന്നു.


സംസ്ഥാനത്ത് 19,451 പുതിയ കൊവിഡ് കേസുകള് ; 105 മരണം ; ടിപിആർ 13.97 % – Jaihind TV\nസംസ്ഥാനത്ത് 19,451 പുതിയ കൊവിഡ് കേസുകള് ; 105 മരണം ; ടിപിആർ 13.97 %\nതിരുവനന്തപുരം : കേരളത്തില് ഇന്ന് 19,451 പേര്‍ക്ക് കൊവിഡ്-19 സ്ഥിരീകരിച്ചു. മലപ്പുറം 3038, തൃശൂര് 2475, കോഴിക്കോട് 2440, എറണാകുളം 2243, പാലക്കാട് 1836, കൊല്ലം 1234, ആലപ്പുഴ 1150, കണ്ണൂര് 1009, തിരുവനന്തപുരം 945, കോട്ടയം 900, വയനാട് 603, പത്തനംതിട്ട 584, കാസര്‍ഗോഡ് 520, ഇടുക്കി 474 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 1,39,223 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 13.97 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ 2,93,34,981 ആകെ സാമ്പിളുകളാണ് പരിശോധിച്ചത്.\nകഴിഞ്ഞ ദിവസങ്ങളിലുണ്ടായ 105 മരണങ്ങളാണ് കൊവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 18,499 ആയി.\nഇന്ന് രോഗം സ്ഥിരീകരിച്ചവരില് 93 പേര് സംസ്ഥാനത്തിന് പുറത്ത് നിന്നും വന്നവരാണ്. 18,410 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 853 പേരുടെ സമ്പര്‍ക്ക ഉറവിടം വ്യക്തമല്ല. മലപ്പുറം 2953, തൃശൂര് 2459, കോഴിക്കോട് 2404, എറണാകുളം 2200, പാലക്കാട് 1280, കൊല്ലം 1229, ആലപ്പുഴ 1134, കണ്ണൂര് 896, തിരുവനന്തപുരം 874, കോട്ടയം 853, വയനാട് 581, പത്തനംതിട്ട 571, കാസര്‍ഗോഡ് 513, ഇടുക്കി 463 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\n95 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂര് 33, പാലക്കാട് 15, വയനാട് 9, തൃശൂര് 8, മലപ്പുറം 5, പത്തനംതിട്ട, എറണാകുളം, കോഴിക്കോട്, കാസര്‍ഗോഡ്4വീതം, ആലപ്പുഴ 3, തിരുവനന്തപുരം, കൊല്ലം, ഇടുക്കി2വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 19,104 പേര് രോഗമുക്തി നേടി. തിരുവനന്തപുരം 1174, കൊല്ലം 662, പത്തനംതിട്ട 405, ആലപ്പുഴ 1275, കോട്ടയം 753, ഇടുക്കി 330, എറണാകുളം 2037, തൃശൂര് 2551, പാലക്കാട് 1608, മലപ്പുറം 2950, കോഴിക്കോട് 2417, വയനാട് 772, കണ്ണൂര് 1322, കാസര്‍ഗോഡ് 848 എന്നിങ്ങനേയാണ് രോഗമുക്തിയായത്. ഇതോടെ 1,80,240 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 34,72,278 പേര് ഇതുവരെ കൊവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 4,94,429 പേരാണ് ഇപ്പോള് നിരീക്ഷണത്തിലുള്ളത്. ഇവരില് 4,66,132 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 28,297 പേര് ആശുപത്രികളിലും നിരീക്ഷണത്തിലാണ്. 2407 പേരെയാണ് പുതുതായി ആശുപത്രിയില് പ്രവേശിപ്പിച്ചത്.


പിണറായിയാണ് ശരിയെന്ന് തെളിഞ്ഞു; തനിക്ക് തെറ്റുപറ്റി, അദ്ദേഹത്തോട് ക്ഷമപറയണം; ബര്‍ലിന് കുഞ്ഞനന്തന് നായര് - Pathram Online\nപിണറായിയാണ് ശരിയെന്ന് തെളിഞ്ഞു; തനിക്ക് തെറ്റുപറ്റി, അദ്ദേഹത്തോട് ക്ഷമപറയണം; ബര്‍ലിന് കുഞ്ഞനന്തന് നായര്\nകണ്ണൂര്: പിണറായി വിജയനെ കണ്ട് ക്ഷമ പറയണമെന്ന് മുതിര്‍ന്ന മാധ്യമപ്രവര്‍ത്തകനും കമ്യൂണിസ്റ്റ് സൈദ്ധാന്തികനുമായ ബര്‍ലിന് കുഞ്ഞനന്തന് നായര്. തനിക്ക് തെറ്റുപറ്റി. വിഭാഗീയതയുടെ കാലത്ത് വി.എസ്. അച്യുതാനന്ദനൊപ്പം നിന്നതാണ് പിണറായിയുമായി അകലാന് കാരണം. പിണറായിയാണ് ശരിയെന്ന് ഇന്ന് തെളിഞ്ഞെന്നും അദ്ദേഹം പറഞ്ഞു.\nതന്റെ പുസ്തകത്തിലെ പിണറായിക്കെതിരായ വിമര്‍ശനങ്ങള് താന് പിന്‍വലിച്ചിരുന്നു. പാര്‍ട്ടിയില് നിന്നുകൊണ്ട് യാത്രയാവണം എന്നാണ് ആഗ്രഹം. കുറ്റബോധം ഉണ്ട്. പാര്‍ട്ടി മെമ്പര്‍ഷിപ്പ് പുതുക്കി തന്നിരുന്നു. അതിലുള്ള നന്ദി അറിയിക്കണം. തനിക്ക് തെറ്റു പറ്റിയ കാര്യം പിണറായിയെ അറിയിക്കണം, ബര്‍ലിന് കുഞ്ഞനന്ദന് നായര് പറഞ്ഞു.\n”എനിക്ക് വയസ്സ് 96 കഴിഞ്ഞു. ഇപ്പോള് രണ്ടുകണ്ണിനും കാഴ്ചയില്ല. എങ്കിലും ഒരാഗ്രഹം ബാക്കിയുണ്ട്. പിണറായിയെ കാണണം. കാഴ്ചയില്ലെങ്കിലും ശബ്ദം കേള്‍ക്കാമല്ലോ. എല്ലാം കഴിഞ്ഞു. പാര്‍ട്ടിയില് ഐക്യവും ശക്തിയും വന്നില്ലേ”, അദ്ദേഹം പറഞ്ഞു.\nഎല്.ഡി.എഫ്. സര്‍ക്കാരിന്റെ ബജറ്റിനെക്കുറിച്ച് ചോദിക്കവെയാണ് ബര്‍ലിന് ഇക്കാര്യം സൂചിപ്പിച്ചത്. ”സൂപ്പര് ബജറ്റാണ്. പിണറായി തന്നെ വീണ്ടും അധികാരത്തില് വരുമെന്നതിന് യാതൊരു സംശയവുമില്ല.”- അദ്ദേഹം വ്യക്തമാക്കി.\nഅസുഖബാധിതനായി കുറെക്കാലമായി നാറാത്തെ വീട്ടിലാണ് ബര്‍ലിന്. മുന്‍പ് പിണറായി വിജയന്റെ രാഷ്ട്രീയ സമീപനത്തെ മാത്രമല്ല വ്യക്തിപരമായും അദ്ദേഹത്തെ ബര്‍ലിന് വിമര്‍ശിച്ചിരുന്നു.\nരാഹുല് ഗാന്ധി ഇന്ന് നാമനിര്‍ദ്ദേശ പത്രിക സമര്‍പ്പിക്കും


അഗ്നി5തടയാന് ഗവണ്‍മെന്റ് മാര്‍ഗം കണ്ടെത്തണമെന്ന് ചൈനീസ് മാധ്യമങ്ങള്; ഇന്ത്യയുടെ സാങ്കേതികവിദ്യ മികച്ചതല്ലെന്ന് ഗ്ലോബല് ടൈംസ് | Reporter Live\nഅഗ്നി5തടയാന് ഗവണ്‍മെന്റ് മാര്‍ഗം കണ്ടെത്തണമെന്ന് ചൈനീസ് മാധ്യമങ്ങള്; ഇന്ത്യയുടെ സാങ്കേതികവിദ്യ മികച്ചതല്ലെന്ന് ഗ്ലോബല് ടൈംസ്\nBy Web Desk\tJanuary 19, 2018 6:40 pm A+ A-\nകഴിഞ്ഞ ദിവസം ഇന്ത്യ വീണ്ടും പരീക്ഷിച്ച ഭൂഖണ്ഡാന്തര ബാലിസ്റ്റിക് മിസൈല് അഗ്നി 5ന്റെ വിജയത്തില് വിറളിപൂണ്ട് ചൈന. ചൈനയിലെ പ്രധാന ദിനപ്പത്രങ്ങളിലാണ് ഈ ആശങ്ക കൃത്യമായി പ്രതിഫലിച്ചത്. നിലവില് ചൈനയെ മൊത്തത്തില് പരിധിയിലാക്കാന് അഗ്നിക്ക് സാധിക്കും. അതിനാല് ഈ മിസൈല് പ്രതിരോധിക്കാന് സര്‍ക്കാര് മാര്‍ഗം കണ്ടെത്തണമെന്നാണ് മാധ്യമങ്ങളുടെ ആവശ്യം.\nഇന്ത്യന് മിസൈലിനെ കരുതിയിരിക്കണം. പരീക്ഷണം വിജയിച്ചതോടെ ഇന്ത്യ വന്‍തോതില് അഗ്നി5നിര്‍മിച്ച് കൂട്ടും. ഇതിനെ തടയുന്നതെങ്ങനെയെന്ന് പദ്ധതി തയ്യാറാക്കണം. അണുവായുധ നിര്‍മാണത്തില് ഇന്ത്യ വളരെ മുന്നിലാണ്. ആണവ നിര്‍വ്യാപന കരാറിന് വിപരീതമായാണ് ഇന്ത്യ പ്രവര്‍ത്തിക്കുന്നതെന്ന് ചൈനയിലെ ഗ്ലോബല് ടൈംസ് റിപ്പോര്‍ട്ട് ചെയ്യുന്നു. എന്നാല് ഇന്ത്യയുടെ സാങ്കേതിക വിദ്യകള് അത്ര മികച്ചതൊന്നുമല്ലെന്നും പത്രം ആശ്വാസംകൊള്ളുന്നുണ്ട്.\nഇന്നലെ ഒറീസയില്‍വച്ചാണ് മിസൈലിന്റെ പരീക്ഷണം വീണ്ടും നടന്നത്. ഇതാദ്യമായാണ് എല്ലാവിധ ശേഷിയും പരിശോധിച്ചുകൊണ്ട് പരീക്ഷണം നടത്തുന്നതെന്ന് സൈനിക വൃത്തങ്ങള് സൂചിപ്പിക്കുന്നു. പ്രതിരോധ മന്ത്രി നിര്‍മലാ സീതാരാമനാണ് അഗ്‌നി വീണ്ടും പരീക്ഷിച്ച വിവരം മാധ്യമങ്ങളെ അറിയിച്ചത്. ചൈനയുടെ വടക്കേയറ്റത്തുവരെ വിനാശം വിതയ്ക്കാന് അഗ്നിക്ക് കഴിവുണ്ട്. പാകിസ്ഥാന് മുഴുവനായും യൂറോപ്പിന്റെ ഭൂരിഭാഗവും അഗ്‌നിയുടെ പരിധിയില് വരും. ഒന്നര ടണ് ഭാരമുള്ള ആണവായുധവും വഹിച്ച് 5000 കിലോമീറ്റര് ചുറ്റളവിലെവിടെയും അഗ്‌നി 5ന് എത്തിച്ചേരാനാകും. 2016 ഡിസംബറിലാണ് ആദ്യമായി അഗ്‌നി5പരീക്ഷിക്കുന്നത്.\nഅഗ്നി സീരിസിലെ ഏറ്റവും പ്രഹര ശേഷിയുള്ളതും അത്യാധുനികവുമാണ് അഗ്‌നി5എന്ന് പേരിട്ടിരിക്കുന്ന ഈ അഞ്ചാം തലമുറ മിസൈല്. ഇതോടെ 5000 കിലോമീറ്ററിലേറെ സഞ്ചരിച്ച് കൃത്യമായി ലക്ഷ്യം ഭേദിക്കാന് കഴിവുള്ള മിസൈലുകള് കൈവശം വയ്ക്കുന്ന രാജ്യങ്ങളില് ആറാമനായി ഭാരതം. അമേരിക്ക, റഷ്യ, ചൈന, ഫ്രാന്‍സ്, ബ്രിട്ടണ് എന്നീ രാജ്യങ്ങള്‍ക്കാണ് ഇന്ത്യയേക്കൂടാതെ ഇത്രയും റെയ്ഞ്ച് ഉള്ള മിസൈലുകള് ഉള്ളത്.\nഎന്നാല് അഗ്‌നി വേറിട്ടുനില്‍ക്കുന്നത് പ്രഹരശേഷികൊണ്ടും കൃത്യതകൊണ്ടും ദൂരപരിധികൊണ്ടുമല്ല. മിസൈല് പ്രതിരോധ സംവിധാനത്തെ കബളിപ്പിക്കാന് അഗ്‌നിക്ക് സാധിക്കും. ഒരിക്കല് തൊടുത്തുകഴിഞ്ഞാല് അഗ്‌നിയെ തടയാനോ ലക്ഷ്യം മാറ്റം വരുത്താനോ സാധിക്കില്ല. അമേരിക്കയ്ക്കും റഷ്യയ്ക്കും ഇസ്രായേലിനുമുള്ള ഇന്റര്‍സെപ്റ്റര് മിസൈല് ഉപയോഗിച്ചുമാത്രമേ അഗ്‌നി 5നെ നിര്‍വീര്യമാക്കാന് സാധിക്കുകയുള്ളൂ. ഇതുകൊണ്ടുതന്നെ ചൈനയ്ക്കും പാകിസ്താനുമുള്ള ഒരു സന്ദേശമെന്നോണമാണ് ഇന്ത്യയുടെ അഗ്‌നി5പരീക്ഷണം വീണ്ടും നടന്നത്. ഇതുകൊണ്ടുകൂടിയാണ് ചൈനീസ് മാധ്യമങ്ങള് ഇന്ത്യയുടെ വിജയത്തിത്തെ അസൂയയോടെ നോക്കിക്കാണുന്നതും കുറ്റം കണ്ടുപിടിക്കുന്നതും.\nഅഗ്നി5ഇന്ത്യ വീണ്ടും വിജയകരമായി പരീക്ഷിച്ചു; പ്രതിരോധിക്കാന് ശേഷി മൂന്ന് രാജ്യങ്ങള്‍ക്കുമാത്രം


dr. robin mathew's opinion in delhi burari suicide case – News18 Malayalam\nLast Updated : July 06, 2018, 19:26 IST\nവടക്കൻ ഡൽഹിയിലെ ബുരാരിയിൽ ഒരു കുടുംബത്തിലെ 11 പേർ മരിച്ച സംഭവത്തിൽ മാധ്യമങ്ങൾ ഒറ്റക്കെട്ടായി അത് ഷെയർ സൈക്കോസിസ് എന്ന മാനസിക അവസ്ഥയാണ് എന്ന നിഗമനത്തിൽ എത്തിച്ചേർന്നിരിക്കുന്നു. വാസ്തവത്തിൽ ഇതൊരു തിരക്ക് പിടിച്ച സാമാന്യവൽക്കരണം എന്ന ന്യായവൈകല്യം കൂടിയാണ്.\nബുരാരി മോഡൽ ആസ്ട്രേലിയയിലും...\nഇന്ത്യപോലൊരു കൂട്ടുകുടുംബ വ്യവസ്ഥിതിയിൽ രണ്ടുപേരുടെ മനോവിഭ്രാന്തി എന്നത് ഒരു കുടുംബത്തിനു മുഴുവൻ വിഭ്രാന്തിയായി കൂടായെന്നില്ല. ഡൽഹിയിലെ ബുരാരി കുടുംബത്തിൽ ഉണ്ടായതുപോലെ ആസ്ട്രേലിയയിൽ ഇതുപോലെതന്നെ ഒരു സംഭാവമുണ്ടായിട്ടുണ്ട്. ഒരു മനോവിഭ്രാന്തിയെ തുടർന്ന് തങ്ങൾ വേട്ടയാടപ്പെടുന്നു എന്ന ചിന്ത മാർക്ക് ട്രോമ്പ് എന്ന കുടുംബനാഥനുണ്ടാകുന്നു. അത് സത്യമാണെന്ന് അദ്ദേഹത്തിൻറെ ഭാര്യയും മക്കളും വിശ്വസിക്കുന്നു. തങ്ങളെ ആരോ അപായപ്പെടുത്താൻ ശ്രമിക്കുന്നു എന്ന ഭീതിയിൽ കുറേനാൾ വീട്ടിനുള്ളിൽ കഴിഞ്ഞുകൂടി അവർ അവസാനം വീടുവിട്ട് അലയുന്നു. രണ്ടുദിവസം കഴിഞ്ഞപ്പോൾ രണ്ടു മക്കൾ തിരിച്ച് വീട്ടിലേക്ക് വരാൻ ശ്രമിക്കുന്നു.\nഈ കുടുംബത്തെ സാമൂഹ്യപ്രവർത്തകരും പൊലീസും ചേർന്ന് മാനസികമായി പുനരധിവസിപ്പിക്കുകയും അവർ ഇപ്പോൾ സന്തോഷകരമായി ജീവിക്കുകയും ചെയ്യുന്നു.\nഇതുപോലുള്ള കേസുകളിൽ മനശാസ്ത്രജ്ഞൻമാർക്ക് എന്ത് ചെയ്യാൻ സാധിക്കും?\nഇന്ത്യ പോലെയുള്ള സമൂഹത്തിൽ ഭൂരിപക്ഷം പേരും ഭർത്താവ് അല്ലെങ്കിൽ അച്ഛൻ പറയുന്നത് വേദവാക്യമായി പരിഗണിക്കുന്നവരാണ്. തങ്ങൾക്ക് ഭാവി മുൻപിൽ കാണാൻ കഴിയുമെന്നും ദൈവത്തിൻറെ രുചി തിരിച്ചറിയാൻ സാധിക്കും എന്നും ഒക്കെ പറയുന്ന ചില വ്യക്തികളെയും അവർ പറയുന്നത് മാത്രമാണ് സത്യം എന്ന് വിശ്വസിക്കുന്ന കുടുംബങ്ങളെയും ഞാൻ നേരിട്ട് കണ്ടിട്ടുണ്ട്. അവർ ഒരിക്കലും ചികിത്സ തേടില്ല.\nചിലർ ലോകാവസാനത്തിൽ വിശ്വസിക്കുമ്പോൾ ചിലർ തങ്ങളെ അപായപ്പെടുത്തുവാൻ കാത്തിരിക്കുന്ന ശക്തികളെ ഭയപ്പെടുന്നു. ചിലർ തങ്ങൾക്ക് മനശക്തി കൊണ്ട് രോഗം മാറ്റാൻ സാധിക്കും എന്നും ചിലർക്ക് മരിച്ചുപോയർ നൽകുന്ന സന്ദേശങ്ങൾ വായിച്ചെടുക്കാൻ സാധിക്കും എന്ന് കരുതുന്നു. ഇത്തരത്തിലുള്ള മിഥ്യാഭ്രമങ്ങൾ മനശാസ്ത്ര ചികിത്സ കൂടാതെ മാറ്റുവാൻ അത്രയെളുപ്പം അല്ലായിരിക്കാം. പക്ഷെ അവരുടെ കുടുംബത്തെ രക്ഷിച്ചെടുക്കാൻ പലപ്പോഴും സാധിച്ചിട്ടുണ്ട്.\nഭർത്താവ്/ പിതാവ് പറയുന്നത് അതേപടി വിശ്വസിക്കുന്നത് ഒരു മനോരോഗമോ മിഥ്യാഭ്രമമോ ആകണമെന്നില്ല. അങ്ങനെയാണെങ്കിൽ ചില ദിവ്യന്മാരുടെ തികച്ചും യുക്തിരഹിതമായ വചനങ്ങൾ അതേപടി വിശ്വസിക്കുന്നതും ചില നേതാക്കന്മാരുടെ വിഷലിപ്തമായ പ്രസംഗങ്ങൾ ശ്രവിച്ചു ഒരു ജനക്കൂട്ടത്തെ മുഴുവൻ കൊല്ലുവാൻ വേണ്ടി ഒരു വലിയൊരു ജനക്കൂട്ടം ഇറങ്ങിത്തിരിക്കുന്നതും, മറ്റു ചില അവസരങ്ങളിൽ മരണത്തിനു ശേഷമുള്ള ജീവിതത്തിനുവേണ്ടി ഭൂമിയിലുള്ളവരെ കൊന്നൊടുക്കുവാൻ മടിക്കാത്തതുമൊന്നും മനോരോഗമായി ഇന്നേവരെ കണക്കാക്കപ്പെട്ടിട്ടില്ല.\nഒരു സമൂഹത്തിൽ സാംസ്കാരികമായോ മതപരമായോ നിലനിൽക്കുന്ന അന്ധവിശ്വാസങ്ങളെ മനോരോഗത്തിന്റെ ഗണത്തിൽ പെടുത്തിയിട്ടില്ല. ദിവ്യതയുള്ളവർ എന്ന് സമൂഹം ചിന്തിക്കുന്നവർക്ക് ഉണ്ടാകുന്ന മിഥ്യാദർശനങ്ങളെ ഇന്ത്യപോലൊരു സമൂഹത്തിൽ മിഥ്യാദർശനമായോ മനോവിഭ്രാന്തിയായോ ആരും കരുതുന്നില്ല. കേരളത്തിലെ വളരെ പ്രശസ്തനായ ഒരു വ്യക്തിക്ക് മരിച്ചുപോയ തന്റെ ഭാര്യയുമായി സംസാരിക്കാൻ സാധിക്കും എന്ന് പറഞ്ഞപ്പോൾ ആ വ്യക്തിയെപ്പോലെ ഉന്നതനായ ഒരു വ്യക്തി പറയുമ്പോൾ അത് സത്യമായിരിക്കും എന്ന് മിക്ക മലയാളികളും വിശ്വസിച്ചു. കൂടെ താമസിക്കുന്ന ആൾ മനോരോഗത്തിന്റെ പ്രവണതയുള്ള ആളാണെങ്കിൽ ഈ ചിന്തകൾ അതുപോലെതന്നെ പടർന്നു സ്വന്തമായിത്തന്നെ ഒരു വിഭ്രാന്തിയായി തീരാം.\nതന്നെ ലോകത്തിൻറെ പല ഭാഗത്തുള്ളവർ പ്രണയിക്കുന്നു എന്നും തന്നെ ലൈംഗികമായി ഉപയോഗിക്കാൻ സാധിക്കാത്തതിനാൽ തൻറെ പെൺമക്കളെ അവർ കുടുക്കാൻ നോക്കിയിരിക്കുകയാണ് എന്നും വിശ്വസിച്ചിരുന്ന ഒരു കോളേജ് പ്രൊഫസർ എന്നെ കാണുവാൻ എത്തിയിരുന്നു. അവരുടെ ചിന്തകളെ മാറ്റിയെടുക്കാൻ കുറച്ചു കാലങ്ങൾ വേണ്ടി വന്നു. എന്നാൽ അമ്മ പറയുന്നത് സത്യമാണ് എന്ന് വിശ്വസിച്ചു ഭയത്തിന്റെ മുൾമുനയിൽ ജീവിച്ചിരുന്ന ആ പെൺ കുട്ടികളെ പെട്ടെന്ന് രക്ഷിച്ചെടുക്കുവാൻ എനിക്ക് സാധിച്ചു.\nഷെയേർഡ് സൈക്കോസിസ് പൂർണമായ അർത്ഥത്തിൽ വളരെ അപൂർവമായി മാത്രം ഉണ്ടാകുന്ന ഒരു രോഗാവസ്ഥയാണ്. തങ്ങളെ അപായപ്പെടുത്താൻ ആളുകൾ ശ്രമിക്കുന്നുവെന്ന ചിന്ത, ആത്മീയാനുഭൂതികൾ, മിഥ്യാ ദർശനങ്ങൾ ഇവയൊക്കെയാണ് എല്ലാ കേസുകളിലും പൊതുവായിട്ടുള്ള ലക്ഷണങ്ങൾ.\n1955ൽ ജിം ജോൺസ് അമേരിക്കയിൽ ഇന്ത്യാന സംസ്ഥാനത്തിൽ ആരംഭിച്ച ആത്മീയ പ്രസ്ഥാനമായിരുന്നു പീപ്പിൾസ് ടെമ്പിൾ അല്ലെങ്കിൽ ജനങ്ങളുടെ ക്ഷേത്രം. സോഷ്യലിസത്തിന്റെയും ക്രിസ്തുമതത്തിന്റെയും കമ്മ്യൂണിസത്തിന്റെയും സാമൂഹ്യ സമത്വത്തിന്റെയും ആശയങ്ങൾ ഉൾപ്പെടുത്തി രൂപീകരിച്ച ഈ പ്രസ്ഥാനം ആദ്യകാലത്ത് ഒരുപാട് നന്മകൾ ചെയ്തുമുന്നേറി. എന്നാൽ ക്രമേണ ജിം ജോൺസ് ക്രിസ്തുവിൻറെ ഒരു അവതാരം എന്ന നിലയിലേക്ക് മാറുകയും നിയമവിരുദ്ധമായ പല പ്രവർത്തനങ്ങളിലേർപ്പെടുകയും, അവസാനം അമേരിക്കൻ സർക്കാരിന്റെ കണ്ണിലെ കരടായി മാറുകയും ചെയ്തു\nഗയാനയിലെ ജോൺസ് ടൌൺ എന്ന സ്ഥലത്തേയ്ക് ജിം തന്റെ കമ്മ്യുൺ മാറ്റിയിരുന്നു. തനിക്കൊപ്പം താൻ പറയുന്ന രീതിയിൽ മരിക്കുന്ന എല്ലാവർക്കും ജിം ആകർഷകമായ പറുദീസ ഉറപ്പ് നൽകി. 1978 നവംബർ 17ൽ തന്റെ അനുയായികളോട് സയനൈഡ് കലർത്തിയ മുന്തിരിച്ചാറിന്റെ ചുവയുള്ള വിശുദ്ധ പാനീയം കുടിക്കുവാൻ ജിം ആവശ്യപ്പെട്ടു. 918 പേരാണ് അന്ന് കൂട്ട ആത്മഹത്യ ചെയ്തത്. അത് ഒരു വിശ്വാസത്തിന്റെ പേരിൽ മാത്രം.\nഇപ്പോൾ സംഭവിച്ചിരിക്കുന്ന കേസിൽ മനഃശാസ്ത്രപരമായി കാരണങ്ങളൊക്കെ ഉണ്ടാവാമെങ്കിലും അത് ഷെയർ സൈക്കോസിസ് എന്ന ഒരു അവസ്ഥയായി പൂർണമായി കരുതുവാൻ ആകില്ല. കാരണം മുൻപ് പറഞ്ഞതുപോലെ അവിടുത്തെ ഗൃഹനാഥന് ഉണ്ടായ മാനസിക വിഭ്രാന്തി ഒരു വെളിപാടായി കുടുംബങ്ങൾ തെറ്റിദ്ധരിച്ചതാകാം. ഇതേ ന്യായവൈകല്യം ബ്ലൂ വെയിൽ എന്ന സങ്കൽപ്പ ഗെയിമിലും തിരുവനന്തപുരത്ത് നടന്ന കൂട്ടക്കൊലപാതകം ആസ്ട്രൽ പ്രൊജക്ഷൻ ആണെന്ന തീരുമാനത്തിലും ഉണ്ടായി. ഈ രണ്ടു മനഃശാസ്ത്ര സാങ്കേതികതകളും ഒരു തെറ്റായ വാദമാകാം എന്ന് ആയിടയ്ക്ക് തന്നെ ഈ ലേഖകൻ എഴുതിയിരുന്നു.\nFirst published: July 06, 2018, 19:26 IST


മിസൈൽ സാേങ്കതിക നിയന്ത്രണ സമിതിയിൽ ഇന്ത്യക്ക് അംഗത്വം | Madhyamam\ndate_range 27 Jun 2016 4:28 PM GMT\nമിസൈൽ സാേങ്കതിക നിയന്ത്രണ സമിതിയിൽ ഇന്ത്യക്ക് അംഗത്വം\nന്യൂഡൽഹി: മിസൈൽ സാേങ്കതിക നിയന്ത്രണ സമിതിയിൽ (എം.ടി.സി.ആർ) ഇന്ത്യക്ക് അംഗത്വം ലഭിച്ചു. നെതർലൻഡിലെ ഹേഗിൽ നടന്ന എം.ടി.സി.ആർ സമ്മേളനത്തിലാണ് തീരുമാനം. എം.ടി.സി.ആറിൽ അംഗമാവുന്ന 35ാമത്തെ രാജ്യമാണ് ഇന്ത്യ. അംഗത്വം ഇന്ത്യക്കും എം.ടി.സി.ആറിനും ഒരുപോലെ പ്രയോജനപ്പെടുന്നതാണെന്ന് വിദേശകാര്യ മന്ത്രാലയം പുറത്തിറക്കിയ വാർത്താകുറിപ്പിൽ അറിയിച്ചു.\nമിസൈൽ സാേങ്കതികതയുടെ കൈമാറ്റം നിയന്ത്രിക്കുന്ന സമിതിയാണ് എം.ടി.സി.ആർ. അംഗത്വത്തിനുള്ള യോഗ്യതാ പത്രം വിദേശകാര്യ സെക്രട്ടറി എസ്. ജയശങ്കർ തിങ്കളാഴ്ച കൈമാറി. മിസൈലുകൾ, റോക്കറ്റ് സിസ്റ്റം, ഡ്രോണുകൾ പോലെയുള്ള ആളില്ലാ വിമാനങ്ങൾ, കൂട്ട നശീകരണ ആയുധങ്ങൾ എന്നിവയുടെ വ്യാപനം തടയകുയാണ് എം.ടി.സി.ആറിെൻറ ലക്ഷ്യം.\nആണവ വിതരണ ഗ്രൂപ്പിൽ(എൻ.എസ്.ജി) അംഗമാവാനുള്ള ഇന്ത്യയുടെ ശ്രമം കഴിഞ്ഞ ആഴ്ച പരാജയപ്പെട്ടിരുന്നു. ൈചന, മെക്സികോ, സ്വിറ്റ്സർലൻഡ് തുടങ്ങിയ രാജ്യങ്ങളുടെ എതിർപ്പിനെ തുടർന്നാണ് ഇന്ത്യക്ക് അംഗത്വം ലഭിക്കാതെപോയത്. ആണവ നിർവ്യാപന കരാറിൽ(എൻ.പി.ടി) ഒപ്പിടാത്ത ഇന്ത്യക്ക് അംഗത്വം നൽകരുതെന്ന് രാജ്യങ്ങൾ ആവശ്യപ്പെടുകയായിരുന്നു. എം.ടി.സി.ആറിൽ അംഗത്വത്തിനുള്ള െചെനയുടെ അപേക്ഷ പരിഗണനയിലാണ്. എം.ടി.സി.ആർ അംഗത്വം എൻ.എസ്.ജിയിലെ അംഗത്വത്തിന് ൈചനയുമായി വിലപേശാൻ ഉപയോഗിക്കാെമന്നാണ് ഇന്ത്യൻ നയതന്ത്രജ്ഞരുടെ പ്രതീക്ഷ.\nആണവ കയറ്റുമതി നിയന്ത്രിക്കുന്ന എൻ.എസ്.ജി, എം.ടി.സി.ആർ, ആസ്ട്രേലിയ ഗ്രൂപ്പ്, വസനെർ കരാർ എന്നീ നാല് സുപ്രധാന സമിതികളിൽ അംഗമാവാനാണ് ഇന്ത്യ ശ്രമിച്ചുകൊണ്ടിരുന്നത്. 2008ൽ അമേരിക്കയുമായുള്ള ആണവകരാറിന് പിന്നാലെയാണ് ആണവ, മിൈസൽ നിയന്ത്രണ സമിതികളിൽ അംഗമാവാനുള്ള ശ്രമം ഇന്ത്യ തുടങ്ങിയത്.\n2015 ഏപ്രിലിൽ ആണവ കരാറിലെ ബാധ്യതാ പ്രശ്നങ്ങൾ പരിഹരിച്ചതിന് ശേഷം ഇന്ത്യ എം.ടി.സി.ആറിൽ അംഗമാവാൻ അപേക്ഷ നൽകി. 2015 ഒക്ടോബറിൽ ഇന്ത്യ എം.ടി.സി.ആർ അംഗത്വത്തിന് ശ്രമിച്ചെങ്കിലും ഇറ്റലിയുടെ എതിർപ്പിനെ തുടർന്ന് മുടങ്ങുകയായിരുന്നു. കടൽക്കൊലക്കേസിൽ ഉൾപ്പെട്ട നാവികരെ വിട്ടയച്ചതിനെ തുടർന്ന് ഇറ്റലിയുടെ പ്രതിഷേധം അടങ്ങി.


ആര്.സി.സിയില്‍നിന്ന് പെണ്‍കുട്ടിക്ക് എച്ച്.ഐ.വി: കലക്ടറുടെ ഇടപെടലിന് ഉത്തരവിട്ട് മനുഷ്യാവകാശ കമീഷന് – Tip of India News\nആര്.സി.സിയില്‍നിന്ന് പെണ്‍കുട്ടിക്ക് എച്ച്.ഐ.വി: കലക്ടറുടെ ഇടപെടലിന് ഉത്തരവിട്ട് മനുഷ്യാവകാശ കമീഷന്\nതൃശൂര്: തിരുവനന്തപുരം റീജനല് കാന്‍സര് സെന്‍ററില് ചികിത്സക്കിടെ രക്തം സ്വീകരിച്ച് ഗുരുതരാവസ്ഥയിലായ ആലപ്പുഴ കായംകുളം സ്വദേശിനിയായ ഒമ്പതുവയസ്സുകാരിയുടെ ജീവന് രക്ഷിക്കാന് ആലപ്പുഴ കലക്ടര് അടിയന്തരമായി ഇടപെടണമെന്ന് സംസ്ഥാന മനുഷ്യാവകാശ കമീഷന് ഉത്തരവിട്ടു. ആന്‍റി റെട്രോവൈറല് തെറപ്പി (എ.ആര്.ടി) ഉള്‍പ്പെടെ കുട്ടിക്ക് ഉചിതമായ ചികിത്സ ലഭ്യമാക്കാന് വേണ്ടത് കലക്ടര് ഉടന് ചെയ്യണം. മൂന്നാഴ്ചക്കകം കലക്ടര് റിപ്പോര്‍ട്ട് സമര്‍പ്പിക്കണമെന്നും കമീഷന് ആക്ടിങ് ചെയര്‍മാന് പി. മോഹനദാസ് ഉത്തരവില് വ്യക്തമാക്കി.\nമുഖ്യമന്ത്രിയായിരിക്കേ വി.എസ്. അച്യുതാനന്ദെന്‍റ െഎ.ടി ഉപദേഷ്ടാവായിരുന്ന േജാസഫ് സി. മാത്യു, സംസ്ഥാന മനുഷ്യാവകാശ സംരക്ഷണ കേന്ദ്രം ജനറല് സെക്രട്ടറി േജായ് കൈതാരത്ത്, അഡ്വ. കിഷോര് എന്നിവര് നല്‍കിയ പരാതിയിലാണ് കമീഷന് ഉത്തരവിട്ടത്. ഇൗ ഘട്ടത്തില് കുട്ടിക്ക് എച്ച്.െഎ.വി ബാധിച്ചോ എന്നും അത് ആരുടെ പിഴവുമൂലമാണെന്നും തര്‍ക്കിക്കുന്നതിലുപരി ചികിത്സ ലഭ്യമാക്കുകയാണ് വേണ്ടതെന്നും കമീഷന് ചൂണ്ടിക്കാട്ടി.\nപി.സി.ആര് ടെസ്റ്റ് (പോളിമെറസ് ചെയിന് റിയാക്ഷന്) ഫലത്തില് എച്ച്.െഎ.വി ബാധിച്ചിട്ടില്ലെന്ന് കണ്ടെത്തിയതായി പറഞ്ഞ് ആര്.സി.സി നിര്‍ബന്ധമായി ഡിസ്ചാര്‍ജ് ചെയ്തതിനെ തുടര്‍ന്ന് വീട്ടില് കഴിയുന്ന കുട്ടിയുടെ ജീവന് അപകടത്തിലാണെന്നുകാണിച്ചാണ് കമീഷന് പരാതി ലഭിച്ചത്. ചെന്നൈയിലെ ഒരു സ്ഥാപനത്തില് നടത്തിയ പരിശോധന ഫലത്തിെന്‍റ അടിസ്ഥാനത്തിലാണ് എച്ച്.െഎ.വി ബാധിച്ചിട്ടില്ലെന്ന് ആര്.സി.സി പറയുന്നത്. ഇൗ റിപ്പോര്‍ട്ടിെന്‍റ ആധികാരികത സംശയകരമായതിനാല് അന്വേഷണം വേണം. ആര്.സി.സി മുന്‍ൈകയെടുത്ത് നടത്തിയ മൂന്ന് പരിശോധനയിലും എച്ച്.െഎ.വി സ്ഥിരീകരിച്ചതാണ്.\nഅതില് സംശയമുെണ്ടങ്കില് ദേശീയ മാര്‍ഗനിര്‍ദേശം അനുസരിച്ച് അടുത്തതായി വെല്ലൂര് മെഡിക്കല് കോളജിലായിരുന്നു പരിശോധന നടത്തേണ്ടത്. അത് ഒഴിവാക്കിയതില് ദുരൂഹതയുണ്ടെന്ന് പരാതിക്കാര് ചൂണ്ടിക്കാട്ടി.\nഹോണ്ടയുടെ പുതിയ മോഡല് ഹോണ്ട ഗ്രാസിയ പുറത്തിറക്കി\nജി.എസ്.ടി: പിന്‍വലിക്കണമെന്നാവശ്യപ്പെട്ട് മത്സ്യത്തൊഴിലാളികള് പ്രക്ഷോഭത്തിലേയ്ക്ക്


ഓർമ്മശക്തി നിലനിർത്താൻ നല്ല രീതികൾ, നല്ല ഭക്ഷണം | Janayugom\t23 June, 2017\nSaturday 02:19 AM\nഓർമ്മശക്തി നിലനിർത്താൻ നല്ല രീതികൾ, നല്ല ഭക്ഷണം\nby Reporter\tഡോ. റഹീനാഖാദർ\nഒരു പ്രായം കഴിയുന്നതോടെ മറവി എല്ലാവരേയും അലട്ടുന്ന ഒരു പ്രശ്നം തന്നെയാണ്. ചില പ്രത്യേക ഭക്ഷണ കൂട്ടുകൾ തലച്ചോറിന് സൗഹൃദഭക്ഷണങ്ങളായി മാറുമെന്ന് ചിക്കാഗോയിലെ റഷ് സർവകലാശാല നടത്തിയ പഠനങ്ങൾ സൂചിപ്പിക്കുന്നു. അവരുടെ നിഗമനങ്ങളനുസരിച്ച് നിത്യാഹാരത്തിൽ 600-700 ഗ്രാം ഇലക്കറികൾ ഉൾപ്പെടെയുള്ള വിവിധ പച്ചക്കറികൾ, 100-200 ഗ്രാം വരെ പഴവർഗങ്ങൾ (പ്രമേഹരോഗികൾക്കും രണ്ടുതരം പഴങ്ങൾ ആകാം-പേരക്ക, പപ്പായ, തക്കാളി, ആപ്പിൾ) രണ്ട് നെല്ലിയ്ക്ക, മഞ്ഞനിറത്തിലുള്ള പച്ചക്കറി എന്നിവ നിർബന്ധമായും ഉൾപ്പെടുത്തിയിരിക്കണമെന്നാണ്. ബ്ലൂബെറി, സ്ട്രാബെറി എന്നിവയും ഉത്തമമാണ്. പാശ്ചാത്യരാജ്യങ്ങളിൽ സുലഭമായിട്ടുള്ള ഒലിവ് ഓയിലാണ് അവർ നിർദേശിക്കുന്നത്. എന്നാൽ നമ്മുടെ നാട്ടിലെ തവിടെണ്ണ അതിനു പകരമാണ്. പക്ഷേ ശുദ്ധമായ തവിടെണ്ണയാണോ വിപണിയിൽ ലഭ്യമാകുന്നതെന്ന് മാത്രം ശ്രദ്ധിക്കേണ്ടിയിരിക്കുന്നു. മുഴുധാന്യങ്ങൾ (മൈദാ കൊണ്ടുള്ള വിഭവങ്ങളല്ല) ബീൻസ്, കടല തുടങ്ങിയ പയറുവർഗങ്ങൾ, കറിവച്ച മത്സ്യങ്ങൾ ഉപയോഗിക്കണമെന്നും അവർ പറയുന്നു. ജീവകം ‘ഇ’, ജീവകം ‘സി’ എന്നിവയുടെ സ്രോതസുകളായ മുഴുധാന്യങ്ങളും ധാരാളം പച്ചക്കറികളും പ്രത്യേകം നിർദേശിക്കുന്നു. പ്രായമായവർ ഇവ ഗുളികരൂപത്തിൽ കഴിക്കേണ്ടിവരും. ആഗിരണവും ഉപാപചയവും കുറവായതുകൊണ്ടാണത്. ഒമേഗാ-3 അടങ്ങിയിട്ടുള്ള ചാള, ചൂര, സാൽമൺ മത്സ്യങ്ങൾ കറിവച്ചതോ പ്ലാക്സ് കുരുക്കൾ വറുത്തുപൊടിച്ചതോ കഴിച്ചാൽ ഒമേഗാ-3 ലഭിക്കും.\nചിലപ്പോഴൊക്കെ ഓർമ്മ നശിക്കുന്നതായി എല്ലാവർക്കും തോന്നുന്നുണ്ടാകാം. ശാസ്ത്രീയമായി പറയുന്നത് 30 വയസുമുതൽ ഓർമ്മ കുറഞ്ഞുതുടങ്ങുന്നു എന്നാണ്. 65 വയസ് കഴിഞ്ഞവരിൽ 15 ശതമാനം ആളുകൾ ‘അൾഷിമേഴ്സ്’ എന്ന മറവിരോഗമുള്ളവരാണ് എന്നാണ് കണക്കുകൾ. വയോധികരുടെ എണ്ണം കൂടിവരുന്ന ഇന്ന് ഇത് പ്രത്യേക പരിഗണന അർഹിക്കുന്നു.\n‘ന്യൂറോളജി ആർക്കിവ്സി’-ൽ പ്രസിദ്ധീകരിച്ച പഠനറിപ്പോർട്ട് അനുസരിച്ചു ആന്റി ഓക്സിഡന്റുകൾ ധാരാളം ഉള്ള ജീവകം ‘എ’, ‘സി’ ഇ എന്നിവ തലച്ചോറിലെ കോശങ്ങളിൽ അടിഞ്ഞുകൂടുന്ന ‘ഫ്രീറാഡിക്കിൾസു’കളെ പ്രതിരോധിച്ച് ‘അൾഷിമേഴ്സി’നെ പ്രതിരോധിക്കുന്നു എന്നാണ്.\nനാം ദിവസവും പച്ചക്കറികൾ കഴിക്കുന്നതുകൊണ്ട് മാത്രമായില്ല. 20-30 ശതമാനം ജീവകം ‘സി’യും ‘ബി’യും തെറ്റായ പാചകരീതി മൂലം നഷ്ടപ്പെട്ടുപോകുന്നു. വെള്ളവും ചൂടും വെയിലും ഈ ജീവകങ്ങളെ നശിപ്പിക്കുന്നു. പച്ചക്കറികൾ അരിയുന്നതിനു മുമ്പ് കഴുകുക, വലിയ കഷ്ണങ്ങളായി അരിയുക, തിളച്ചവെള്ളത്തിൽ പച്ചക്കറികൾ പാകം ചെയ്യാനിടുക, ഒരുപാട് വെന്തുപോകാതെയും ആവശ്യത്തിനുമാത്രം വെള്ളം ഉപയോഗിച്ചും പാചകം ചെയ്യുക എന്നിവ ജീവകനഷ്ടം പരിഹരിക്കുന്നു. ഹോമോസിസ്റ്റിൻ എന്ന മാംസഘടകം രക്തത്തിൽ കൂടുകയാണെങ്കിൽ ഇത് തലച്ചോറിന്റെ പ്രവർത്തനങ്ങളെ തടയുന്നു. മാംസാഹാരം എത്ര കുറയ്ക്കുന്നുവോ അത്രയും നന്ന്. പൊരിച്ചമത്സ്യവും മാംസവും ആഹാരത്തിൽ നിന്ന് ഒഴിവാക്കുക.\nകട്ടൻചായയും ഗ്രീൻ റ്റീയും (ഒരുദിവസം മൂന്ന് കപ്പുമാത്രം) കഴിക്കുന്നത് തലച്ചോറിനെ പ്രതികുലമായി ബാധിക്കുന്ന ഒരു എൻസൈമിനെ നശിപ്പിക്കുന്നതിനും ഓർമ്മശക്തി കൂട്ടുന്നതിനും ഉപകരിക്കുന്നു എന്നും പഠനത്തിൽ പറയുന്നു.\nതലച്ചോറിനെ എപ്പോഴും ചോദ്യം ചെയ്യുന്ന ജോലികളിൽ ഏർപ്പെടുന്നതും ഓർമ്മശക്തി നിലനിർത്തും. പ്രായമാകുന്നതോടെ ഒരാൾ തലച്ചോറിന്റെ പത്തുശതമാനം മാത്രമേ ഉപയോഗിക്കുന്നുള്ളു എന്നാണ് ശാസ്ത്രീയ നിഗമനം. പത്രങ്ങളിൽ വരുന്ന ക്രോസ് വേർഡ്-പദാവലി-ചീട്ടുകളി, കമ്പ്യൂട്ടർ കളി, മതഗ്രന്ഥങ്ങളുടെ അർഥം മനസിലാക്കി-സ്ഫുടതയോടുള്ള പാരായണം-ഇവയൊക്കെ ചെയ്യുമ്പോൾ തലച്ചോറിന് ജോലി ചെയ്യേണ്ടതായി വരുന്നു. പുതിയ ഒരു ഭാഷ പഠിക്കുക, ഏതെങ്കിലും സംഗീതോപകരണങ്ങൾ കൈകാര്യം ചെയ്യുവാൻ പഠിക്കുക, സാമൂഹിക പ്രവർത്തനങ്ങളിൽ ഏർപ്പെടുക, റസിഡന്റ്സ് സംഘടനകളിൽ ഭാഗഭാക്കാകുക, മറ്റുള്ളവരെ സഹായിക്കുവാനുള്ള സന്നദ്ധസംഘടനകളിൽ പ്രവർത്തിക്കുക എന്നിവയും മനസിനേയും തലച്ചോറിനേയും പ്രവർത്തനനിരതമാക്കുന്നു. ദിവസവും അൽപ്പനേരം പ്രായത്തിനനുസൃതമായ വ്യായാമങ്ങളിൽ ഏർപ്പെടുന്നതും തലച്ചോറിലേയ്ക്കുള്ള രക്തപരിചംക്രമണത്തെ സഹായിക്കുന്നു.\nമധുരപലഹാരങ്ങൾ, കൊഴുപ്പള്ള ഭക്ഷണങ്ങൾ, സംസ്കരിച്ച ഭക്ഷ്യവസ്തുക്കൾ, ശീതള പാനീയങ്ങൾ, വറുത്ത പലഹാരങ്ങൾ ഇവയൊക്കെ ഒഴിവാക്കണം. എല്ലാ ദിവസവും അഞ്ചോ ആറോ കപ്പലണ്ടി, അണ്ടിപ്പരിപ്പ്, വാൾനട്ട്, ബദാം, ഉണങ്ങിയ മുന്തിരി എന്നിവ കഴിക്കുന്നത് ഓർമ്മശക്തി നിലനിർത്തും. നമ്മുടെ ആയുർവേദം ബ്രഹ്മിയുടെ ഉപയോഗം എടുത്തുപറയുന്നുണ്ട്.\nആരോഗ്യമെന്നു പറയുന്നത് രോഗമില്ലായ്മ അല്ല. എന്നാൽ ശരീരത്തിനും മനസിനും ഉപകാരപ്രദമായ രീതികൾ ആവിഷ്കരിച്ചാൽ മാത്രമേ ആരോഗ്യം കൈവരിക്കുകയുള്ളൂ. 37 ശതമാനത്തോളം ആളുകൾ മാനസിക പിരിമുറുക്കത്തിലാണ് ജീവിക്കുന്നതെന്നാണ് മറ്റൊരു പഠനം പറയുന്നത്. പിരിമുറുക്കം, വിഷാദദരോഗത്തിലേയ്ക്കും വിഷാദരോഗം, അൾഷിമേഴ്സ് എന്ന മറവിരോഗത്തിലും ചെന്നുചേരുന്നു എന്നും പഠനങ്ങൾ ചൂണ്ടികാണിക്കുന്നു. അൾഷിമേഴ്സ് ഉള്ള രോഗികളിൽ ബി 12 ജീവകങ്ങളുടെ കുറവ് കാണാറുണ്ട്. സസ്യജന്യമായ ഭക്ഷണങ്ങളിൽ ഇതു കുറവായതുകൊണ്ട് ഗുളികകൾതന്നെ കഴിക്കേണ്ടിവരുന്നു. ചിട്ടയായ ശീലങ്ങളോടെയുള്ള ജീവിതം ഓർമ്മശക്തി നിലനിർത്തുമെന്നത് തീർച്ചയാണ്.


സൗത്ത് വെസ്റ്റ് അമേരിക്കന് ഭദ്രാസന ഫാമിലി കോണ്‍ഫറന്‍സിന് സമാപനമായി : Deepika.com Nri News Americas\nSunday, July 21, 2019 2:53 PM IST\nന്യൂയോര്‍ക്ക്: നാലു ദിവസം നീണ്ടു നിന്ന മലങ്കര ഓര്‍ത്തോഡോക്‌സ് സഭയുടെ സൗത്ത് വെസ്റ്റ് അമേരിക്കന് ഭദ്രാസന ഫാമിലി കോണ്‍ഫറന്‍സിനു അനുഗ്രഹീത സമാപനം. ശനിയാഴ്ച രാവിലെ നടന്ന വിശുദ്ധ കുര്‍ബാനയ്ക്ക് മലങ്കര ഓര്‍ത്തോഡോക്‌സ് സുറിയാനി സഭയുടെ പരമാധ്യക്ഷന് പരിശുദ്ധ ബസേലിയോസ് മാര്‍ത്തോമാ പൗലോസ് ദ്വിതീയന് കാതോലിക്കാ ബാവ പ്രധാന കാര്‍മികത്വം വഹിച്ചു. ഭദ്രാസനസഹായ മെത്രാപ്പോലിത്ത അഭിവന്ദ്യ ഡോ. സഖറിയാ മാര് അപ്രേം, ബാംഗ്ലൂര് ഭദ്രാസനാധിപന് അഭിവന്ദ്യ ഡോ. എബ്രഹാം മാര് സെറാഫിം എന്നിവര് സഹകാര്‍മികരായിരുന്നു.\nകാനഡ, കാലിഫോര്‍ണിയ, ഫ്‌ളോറിഡ, ഡാളസ്, ഹൂസ്റ്റണ്,അറ്റലാന്റാ, ഡിട്രോയിറ്റ്, ഷിക്കാഗോ തുടങ്ങി ഭദ്രാസനത്തിലെ ബഹുഭൂരിപക്ഷം ദേവാലയങ്ങളില് നിന്നും 750ല്‍പ്പരം പ്രതിനിധികളും, അമ്പതില്‍പ്പരം വൈദീകരും കോണ്‍ഫ്രന്‍സില് പങ്കെടുത്തു.\nമലങ്കര ഓര്‍ത്തോഡോക്‌സ് സഭയുടെ പരമാധ്യക്ഷന് പരിശുദ്ധ ബസേലിയോസ് മാര്‍ത്തോമാ പൗലോസ് ദ്വിതീയന് കാതോലിക്കാ ബാവ, സൗത്ത് വെസ്റ്റ് അമേരിക്കന് ഭദ്രാസന സഹായ മെത്രാപ്പോലിത്ത അഭിവന്ദ്യ ഡോ. സഖറിയാ മാര് അപ്രേം, അഭിവന്ദ്യ ഡോ. മാത്യൂസ് മാര് സേവേറിയോസ്, അഭിവന്ദ്യ ഡോ. ജോഷ്വാ മാര് നിക്കോദീമോസ്, അഭിവന്ദ്യ ഡോ. എബ്രഹാം മാര് സെറാഫിം, വൈദീക ട്രസ്റ്റീ ഫാ.ഡോ.എം.ഓ ജോണ്, ഫാ.ഡോ.ഒ. തോമസ്, ഫാ.ഡോ.ജേക്കബ് മാത്യു, ഫാ.ജേക്ക് കുര്യന്, ഫാ.സജു വര്‍ഗീസ് , ഡോ.മീന മിര്‍ഹോം, മിസ്. സൂസന് സഖറിയാ, മിസിസ്. നവീന് മിഖായേല്, പ്രകാശ്, മാധവി എന്നിവര് വിവിധ സെക്ഷനുകള്‍ക്ക് നേതൃത്വം നല്കി.\nഫാ.ഡാനിയേല് ജോര്‍ജ്, ഡീക്കന്.ജോര്‍ജ്ജ് പൂവത്തൂര്, ഫാ.രാജു ഡാനിയേല്, ഫാ.ഹാം ജോസഫ്, ഫാ.മാത്യൂസ് ജോര്‍ജ്, ഫാ.എബി ചാക്കോ, ഫാ.റ്റെജി എബ്രാഹാം, മിസ്റ്റര്. എബ്രാഹാം വര്‍ക്കി, മിസിസ്.സിബല് ചാക്കോ, കോശി ജോര്‍ജ്ജ്, മിസ്റ്റര്. ജിമ്മി പണിക്കര്, മിസിസ്.സാറ ഗബ്രിയേല്, മിസ്റ്റര്. ഷിബു മാത്യു,മിസ്റ്റര്. ജെയ്‌സണ് തോമസ്, മിസിസ്. സിബില് ഫിലിപ്പ്, മിസ്റ്റര്. ഗ്രിഗറി ഡാനിയേല്, മിസിസ്. ജിജി സൈമണ്, ഭദ്രാസന സെക്രട്ടറി ഫാ. ഫിലിപ്പ് എബ്രഹാം, ഭദ്രാസന കൗണ്‍സില് അംഗങ്ങള് എന്നിവരുടെ നേതൃത്വത്തില് ഷിക്കാഗോയിലെ വിവിധ ദേവാലയങ്ങളില് നിന്നുമുള്ള 150 ല്‍പ്പരം യുവതീയുവാക്കളും, മുതിര്‍ന്നവരും, വൈദികരും അടങ്ങുന്ന സംഘാടകസമിതിയുടെ അക്ഷീണ പരിശ്രമത്താല് കോണ്‍ഫ്രന്‍സ് വന്‍വിജയമായി മാറി. കോണ്‍ഫറന്‍സ് വിജയകരമായി പൂര്‍ത്തീകരിക്കുവാന് വേണ്ടി പ്രയജ്ഞിച്ച എല്ലാ കമ്മിറ്റി അംഗങ്ങളെയും അഭിവന്ദ്യ ഡോ. സഖറിയാ മാര് അപ്രേം അനുമോദിക്കുകയും നന്ദി പ്രകാശിപ്പിക്കുകയും ചെയ്തു.\nഭദ്രാസന മര്‍ത്തമറിയം സമാജം മീറ്റിങ്ങ്, യുവതീയുവാക്കള്‍ക്കും കുഞ്ഞുങ്ങള്‍ക്കും മുതിര്‍ന്നവര്‍ക്കും ഭദ്രാസനത്തിലെ ബസ്‌ക്യാമമാര്‍ക്കുമുള്ള പ്രത്യേക സെക്ഷനുകള്, സ്‌ട്രെസ് മാനേജ്‌മെന്റ് മെന്റല് ഹെല്‍ത്ത്, സോഷ്യല് മീഡിയയുടെ ദുരുപയോഗം മൂലം പുത്തന് തലമുറ നേരിടുന്ന വെല്ലുവിളികള് എന്നിവക്കുള്ള സെക്ഷനുകള് പ്രത്യേകം ശ്രദ്ധ ആകര്‍ഷിക്കുന്നവയായിരുന്നു.\nറിപ്പോര്‍ട്ട്: ഫാ. ജോണ്‍സണ് പുഞ്ചക്കോണം


ജാതിക്കോമരങ്ങള് അഴിഞ്ഞാടുന്ന വട്ടവട ! – Christhavachintha\nChristhavachin… > Article > ജാതിക്കോമരങ്ങള…\nജാതിക്കോമരങ്ങള് അഴിഞ്ഞാടുന്ന വട്ടവട !\nSeptember 15, 2020 September 16, 2020 Sabu Thottiparambil\nതൊട്ടുകൂടായ്മയും തീണ്ടിക്കൂടായ്മയും പറഞ്ഞ് കേട്ട കഥകള്! ജാതിയുടെ പേരില് മനുഷ്യനെ വേട്ടയാടപ്പെട്ടത് ചരിത്രം.\nപുരോഗമന ചിന്താഗതിക്കാരും നവോത്ഥാന പ്രസ്ഥാനങ്ങളും ജാതീയ കാട്ടാളത്വത്തിനെതിരെ യുദ്ധം ചെയ്ത് സ്വാതന്ത്രത്തിന്റെ ശുദ്ധവായു നേടിയെടുത്ത ധീരന്‍മാരുടെ നാട്. സ്വാതന്ത്രാനന്തരം കേരളത്തില് ഭരണ മികവ് തെളിയിച്ച കക്ഷിരാഷ്ട്രീയഭേദമന്യേയുള്ള ഭരണാധികാരികള്.\nതൂത്തെറിയപ്പെട്ട ജാതിവ്യവസ്ഥകള് മണ്‍മറഞ്ഞ ചരിത്രമാണെങ്കിലും തങ്കത്തിളക്കത്തിന്‍മേല് ക്ലാവു പിടിച്ചതുപോലെ കേരളത്തിന്റെ മണ്ണില് ജാതിയുടെ പേരില് ഇപ്പോഴും വിവേചനം അരങ്ങ്‌വാഴുന്നു. കേരളത്തില് ദളിതന് ഇന്നും കുമ്പിളില് കഞ്ഞി. ഇതു വായിക്കുമ്പോള് വിശ്വസിക്കാന് പ്രയാസമുണ്ടാകും.\nഎന്നാല് ഇന്നും ദളിതന് അയിത്തം കല്‍പ്പിച്ച് അകറ്റി നിര്‍ത്തിയിരിക്കുന്ന ഗ്രാമം ഉണ്ട് ഈ കേരളത്തില്. സാമൂഹ്യ-സാംസ്‌ക്കാരിക മേഖലകളില് എന്നും ഉന്നത നിലവാരം പുലര്‍ത്തുന്ന കേരളത്തിന് ആകമാനം മാനക്കേടുണ്ടാക്കുന്ന വാര്‍ത്ത വെളിയില് വന്നിരിക്കുന്നത് പ്രധാന ടൂറിസ്റ്റ് കേന്ദ്രമായ മൂന്നാറില് നിന്ന് 42 കിലോമീറ്റര് വടക്ക് മാറി ഇടുക്കി ജില്ലയില് ദേവികുളം താലുക്കില്‍പ്പെട്ട വട്ടവട എന്ന തമിഴ് മഹാഭൂരിപക്ഷമുള്ള ഗ്രാമപ്രദേശത്ത് നിന്നുമാണ്.\nഈ കഴിഞ്ഞ ദിവസം ചക്ലിയ വിഭാഗക്കാരനായ ആള് മുടിവെട്ടുന്നതിനായി ബാര്‍ബര്‍ഷോപ്പില് എത്തിയതോടെയാണ് പ്രശ്‌നങ്ങള് ഉണ്ടായത്. മുടി വെട്ടാന് കടക്കാരന് അരമനസ്സ് കാണിച്ചാലും ഇവിടുത്തെ ഉയര്‍ന്ന ജാതിക്കോമരങ്ങള് അതിനെതിരെ ഉറഞ്ഞ് തുള്ളും. അത്രകണ്ട് ദുഷിച്ച കീഴ്‌വഴക്കം വട്ടവടയില് ഇപ്പോഴും നിലനില്‍ക്കുന്നു.\nമനുഷ്യന് ഉണ്ടാക്കിയ ജാതിയുടെ പേരില് വേലിക്കെട്ടുകള് തീര്‍ത്ത് പരിഷ്‌കൃത സമൂഹത്തിന് ഒട്ടും യോജിക്കാത്ത രീതിയിലുള്ള കിരാതവാഴ്ചയാണ് ഇപ്പോഴും തുടരുന്നത്. ഇത്തരം ജാതിമേല്‍ക്കോയ്മ കാണിക്കുന്ന പൊതുസമൂഹത്തിന് അപമാനം വരുത്തിവയ്ക്കുന്നവര്‍ക്കെതിരെ കര്‍ശന നിയമ നടപടികള് സ്വീകരിക്കാന് ഭരണകൂടം തയ്യാറാവണം. വട്ടവട ഗ്രാമപഞ്ചായത്ത് പ്രസിഡന്റ് രാമരാജിന്റെ വാക്കുകള് പോലെ ഇത് കേരളത്തിലാണ് നടക്കുന്നത് എന്നുള്ളത് അപമാനകരമാണ്.\n1761-1782 കാലഘട്ടത്തില് ടിപ്പു സുല്‍ത്താന്റെ പിതാവ് ഹൈദരലി സുല്‍ത്താന് മധുരയില് പടയോട്ടം നടത്തിയപ്പോള് ഭയന്നോടിയ പതിമൂന്ന് കുടുംബക്കാര് വട്ടവട എന്ന പ്രദേശത്ത് കുടിയേറുകയായിരുന്നു. അന്ന് ആ പ്രദേശം പൂഞ്ഞാര് രാജവംശത്തിന്റെ കീഴിലായിരുന്നു.\nവിവരം അറിഞ്ഞ രാജാവ് കുടിയേറിയവര് പാവങ്ങളാണെന്നറിഞ്ഞ് കൃഷി കാര്യങ്ങളൊക്കെ ചെയ്യാന് അനുമതി നല്‍കുകയും, അതിര്‍ത്തി പ്രദേശമായ ഇവിടം സംരക്ഷിച്ചു കൊള്ളണമെന്നും അവിടെ താമസിക്കുന്നവര് കപ്പം കെട്ടണമെന്ന് ഉത്തരവിടുകയും ചെയ്തു.\nഎന്തെങ്കിലും വിഷയം ഉണ്ടായാല് അത് അറിയിക്കണമെന്നും ഈ കുടിയേറ്റക്കാര്‍ക്ക് നിര്‍ദ്ദേശം നല്‍കി.\nരാജവ്യവസ്ഥകള് ഈ കുടിയേറ്റക്കാര് അംഗീകരിച്ചു. ഈ പതിമൂന്ന് കുടുംബക്കാരില് ‘ഉയര്‍ന്ന’, ‘താഴ്ന്ന’ ജാതിക്കാരുമുണ്ടായിരുന്നു. ജാതി അടിസ്ഥാനത്തില് ഓരോരുത്തര്‍ക്കും പദവികളും രാജാവ് നല്‍കി. അന്നു മുതല് തന്നെ വട്ടവട എന്ന ഗ്രാമത്തില് ജാതിവ്യവസ്ഥ നിലനിന്നു പോരുന്നു. ആ തലമുറയുടെ പിന്‍തുടര്‍ച്ചാവകാശികളാണ് ഇന്നും അനാചാരങ്ങള് കൊണ്ട് നടക്കുന്നത്.\nഎസ്.ടി വിഭാഗത്തില്‍പ്പെട്ട ജാതിക്കാരാണ് ചക്ലിയ വിഭാഗം. ഇവരുടെ തൊഴിലാവട്ടെ തോട്ടിപ്പണി ആയിരുന്നു.\nഉയര്‍ന്ന ജാതിയില്‍പ്പെട്ട തേവര്, ചെട്ടിയാര് വിഭാഗക്കാരുടെ വീട്ടുപരിസരം വൃത്തിയാക്കുകയായിരുന്നു ഇവരുടെ ജോലി. അക്കാലങ്ങളില് ഉയര്‍ന്ന ജാതിയില്‍പ്പെട്ടവര് നല്‍കുന്ന ഭക്ഷണമായിരുന്നു ഇവരുടെ ആശ്രയം. കാപ്പിയും മറ്റും ഇവര്‍ക്ക് കുടിയ്ക്കുവാന് കൊടുക്കുന്നത് ചിരട്ടയിലായിരുന്നു.\nപിന്നീട് ഈ ‘താഴ്ന്ന’ ജാതിക്കാര് കൃഷിപ്പണിയും മറ്റ് ജോലികളും ചെയ്തു തുടങ്ങി. എന്നാലും ചില ദുരന്തങ്ങള് ഇവരെ വിട്ടുമാറിയിരുന്നില്ല. പൊതുവേയുള്ള ചായക്കടയില്‍പോലും താഴ്ന്ന ജാതിക്കാര്‍ക്ക് ചായ നല്‍കുവാന് പ്രത്യേകം ഗ്ലാസ്സ് ഉണ്ടായിരുന്നു. ഈ ഇരട്ട ഗ്ലാസ്സ് സമ്പ്രദായം 1990 കാലഘട്ടം വരെയും നിലനിന്നിരുന്നു.\nഇന്ന് പഞ്ചായത്ത് പ്രസിഡന്റായ രാമരാജിന്റെ നേതൃത്വത്തില് ഡി.വൈ.എഫ്.ഐ നടത്തിയ സമരത്തെ തുടര്‍ന്ന് ചായക്കടയിലെ ഇരട്ടഗ്ലാസ്സ് സമ്പ്രദായം തൊണ്ണൂറുകളില് അവസാനിപ്പിക്കാന് സാധിച്ചു. എന്നാല് അന്നും തുടര്‍ന്നുവന്ന ഒരു ദുരാചാരമായിരുന്നു മുടിവെട്ടിലെ വിവേചനം.\nവട്ടവടയില് ആകെ രണ്ട് ബാര്‍ബര്‍ഷോപ്പുകളാണ് ഉണ്ടായിരുന്നത്. ഇവിടങ്ങളില് ഉയര്‍ന്ന ജാതിയില്‍പ്പെട്ടവര്‍ക്കേ മുടിവെട്ടുവാന് കഴിയുമായിരുന്നുള്ളു. താഴ്ന്ന ജാതിയില്‍പ്പെട്ടവര് 42 കിലോമീറ്റര് സഞ്ചരിച്ച് മൂന്നാറില് എത്തിയാണ് മുടി വെട്ടിയിരുന്നത്.\nഈ ജാതി വിവേചനത്തിന്റെ വേര് ജനങ്ങളിലേയ്ക്ക് എത്ര ആഴത്തില് വേരൂന്നിയിരുന്നുവെന്ന് കേവലം ഇരുപത് വര്‍ഷം പിന്നില് വട്ടവടയില് നടന്ന ഒരു സംഭവം മതി. രണ്ടായിരത്തില് നടന്ന തദ്ദേശസ്വയംഭരണ തെരെഞ്ഞെടുപ്പില് ഭരണം എല്.ഡി.എഫ്-ന് കിട്ടി. ചക്ലിയ വിഭാഗത്തില്‍പ്പെട്ട ഒരു വനിത കോണ്‍ഗ്രസിനെ പ്രതിനിധീകരിച്ച് വാര്‍ഡ് മെമ്പറായി തെരഞ്ഞെടുക്കപ്പെട്ടു.\nപഞ്ചായത്ത് കമ്മറ്റിയുടെ ആദ്യ യോഗത്തില് ഈ മെമ്പര് കസേരയിലിരിക്കാന് തയ്യാറായില്ല. ആരൊക്കെ പറഞ്ഞിട്ടും അവര് അതിന് കൂട്ടാക്കിയില്ല. യോഗ്യമാം വിധം മെമ്പര് ഇടപെട്ടില്ലെങ്കില് കമ്മറ്റി ചേരേണ്ടതില്ലെന്ന് ഭരണപക്ഷവും നിലപാടെടുത്തു. രാവിലെ 11 ന് ആരംഭിക്കേണ്ട കമ്മറ്റി വൈകിട്ട്5മണിയ്ക്കാണ് കൂടാന് കഴിഞ്ഞത്. ഈ സമയം അത്രയും വിവിധ രാഷ്ട്രീയ കക്ഷി പ്രതിനിധികള് ഇവര്‍ക്ക് ബോധവല്‍ക്കരണം നടത്തുകയായിരുന്നു:\n”നിങ്ങള് തമ്പ്രാക്കന്‍മാരാണ്. നിങ്ങള്‍ക്ക് തുല്യമായ രീതിയില് ഞാന് സീറ്റില് ഇരുന്നാല് അത് എനിക്കും എന്റെ കുടുംബത്തിനും ദൈവകോപത്തിന് ഇടവരുത്തും!” എന്ന വിചിത്രമായ കാര്യമാണ് ജനപ്രതിനിധിയായി വിജയിച്ചു വന്ന ഒരു വനിതയായ ഇവര് പറഞ്ഞത്.\nവട്ടവടയോട് ചേര്‍ന്ന് കിടക്കുന്ന തമിഴ്‌നാട് ഗ്രാമപ്രദേശങ്ങളില് ഇപ്പോഴും ഈ ജാതി വിവേചനം വളരെ ഗുരുതരമായ നിലയില് നിലനില്‍ക്കുന്നു. അതിര്‍ത്തി പ്രദേശങ്ങളായ ക്ലാവര, പൂണ്ടി, തോളൂര്, മണ്ണമന്നൂര് എന്നിവിടങ്ങളിലെ ഗ്രാമങ്ങളില് താഴ്ന്ന ജാതിക്കാര് പ്രവേശിച്ചാല് കാലില് ചെരുപ്പിടാനോ, തുവര്‍ത്ത് തലയില്‍കെട്ടാനോ, ഉടുമുണ്ട് മടക്കിക്കുത്താനോ ഇപ്പോഴും അനുവാദമില്ല.\nതമിഴ് വംശജര് മഹാപൂരിപക്ഷമുള്ള വട്ടവടയില് അയല് ഗ്രാമത്തില് വംശീയ വേര്‍തിരിവിന്റെ ഒരു സ്വാധീനം കടന്നുകൂടിയിട്ടുണ്ട് . ഇപ്പോഴും വട്ടവടയില് മുടിവെട്ടുന്നതിന് മാത്രമല്ല വിവേചനം. ഉയര്‍ന്ന ജാതിക്കാരുടെ വീടുകളില് പണിയെടുക്കുന്ന താഴ്ന്ന ജാതിക്കാര്‍ക്ക് വീടിനുള്ളില് പ്രവേശനമില്ല. ഇപ്പോഴും ഇവര്‍ക്ക് കുടിയ്ക്കാന് കൊടുക്കാന് വേറേ ഗ്ലാസുണ്ട്. ഈ സാമൂഹിക തിന്‍മ ഈ കാലഘട്ടത്തിലാണെന്നുള്ളതാണ് ഏറെ ഖേദകരം.\nവട്ടവട പഞ്ചായത്ത് പ്രസിഡൻറ് രാമരാജ്.\nകാലാകാലങ്ങളായി നടക്കുന്ന ഈ ജാതീയ വേര്‍തിരിവ് ഒറ്റയടിയ്ക്ക് മാറ്റുവാന് പ്രയാസമാണെന്നും എല്ലാ വിഭാഗക്കാരേയും വിളിച്ചു വരുത്തി അവര്‍ക്കാവശ്യമായ ബോധവല്‍ക്കരണത്തിലൂടെ ഇതിനൊരു പരിഹാരം കണ്ടെത്തുവാന് കഴിയുകയുള്ളു എന്നും വട്ടവട ഗ്രാമപഞ്ചായത്ത് പ്രസിഡന്റ് രാമരാജ് സി.സി ന്യൂസിനോട് പറഞ്ഞു. താഴ്ന്ന ജാതിയില്‍പ്പെട്ട എഴുപത് ശതമാനം ആളുകളും ഉയര്‍ന്ന ജാതിയില്‍പ്പെട്ട അന്‍പത് ശതമാനം ആളുകളും ഇത് കാലഹരണപ്പെട്ട ജാതിവ്യവസ്ഥയാണെന്നും ജനങ്ങളെല്ലാവരും ഒന്നിച്ചുനില്‍ക്കണമെന്ന അഭിപ്രായക്കാരുമാണ്.\n67.81 ചതുരശ്ര കിലോമീറ്ററാണ് വട്ടവട പഞ്ചായത്തിന്റെ വിസ്തീര്‍ണ്ണം. പതിമൂന്ന് വാര്‍ഡുകളിലായി പന്തീരായിരത്തോളം ജനങ്ങള് ഇവിടെ താമസിക്കുന്നു. പഞ്ചായത്ത് രേഖകളില് ഇവിടെ സ്ഥിരതാമസമാക്കിയിട്ടുള്ളത് കേവലം നാല് മലയാളി കുടുംബങ്ങള് മാത്രമാണ്.\nഇക്കഴിഞ്ഞ ദിവസം വട്ടവടയില് ബാര്‍ബര്‍ഷോപ്പില് മുടി വെട്ടാന് താഴ്ന്ന ജാതിക്കാരന് എത്തിയതോടെ പ്രശ്‌നങ്ങളുണ്ടായി. ഇത് മാധ്യമവാര്‍ത്തകളില് ഇടം പിടിക്കുകയും ചെയ്തും. അയിത്തം കല്‍പ്പിച്ച വട്ടവടയിലെ രണ്ട് ബാര്‍ബര്‍ഷോപ്പുകളും പഞ്ചായത്ത് അടപ്പിച്ചു. ബദല് സംവിധാനമായി വട്ടവടയില് പഞ്ചായത്തിന്റെ നേതൃത്വത്തില് ‘പൊതുബാര്‍ബര്‍ഷോപ്പ്’ ആരംഭിക്കുകയും ചെയ്തു. ഇതിന്റെ ഉത്ഘാടനം ദേവികുളം എം.എല്.എ എസ്.രാജേന്ദ്രന് നിര്‍വഹിച്ചു.\nപുതിയ പൊതു ബാര്‍ബര്‍ഷോപ്പ്\n10 ദിവസം കൊണ്ട് കോവിഡ് ഭേദമായി; ചികിത്സാനുഭവം പങ്കുവച്ച് മന്ത്രി തോമസ് ഐസക്ക്


4malayalees - ലണ്ടന് ബ്രിഡ്ജില് ഭീകരാക്രമണം ; രണ്ട് പേര് കൊല്ലപ്പെട്ടു ; അക്രമിയെ പോലീസ് വെടിവച്ചുകൊന്നു\nലണ്ടന് ബ്രിഡ്ജില് അക്രമി ശരീരത്തില് വ്യാജ ബോംബ് ഘടിപ്പിച്ച് നിരവധി പേര്‍ക്കു നേരെ കത്തിക്കുത്ത് നടത്തി. അക്രമത്തില് രണ്ടു പേര് കൊല്ലപ്പെടുകയും നിരവധി പേര്‍ക്ക് പരിക്കേല്‍ക്കുകയും ചെയ്തതായി അല് ജസീറ റിപ്പോര്‍ട്ട് ചെയ്തു. അക്രമിയെ പൊലീസ് വെടിവെച്ചു കൊന്നു. ഇതൊരു ഭീകരാക്രമാണെന്നാണ് ലണ്ടന് പൊലീസ് അറിയിച്ചു. ഇന്നലെ ഉച്ചയോടെയാണ് സംഭവം. ഭീകര പ്രവര്‍ത്തനങ്ങള്‍ക്കുള്ള ശിക്ഷ കൃത്യമായി നടപ്പാക്കണമെന്നും കടുത്ത കുറ്റം ചെയ്ത പലരും വേഗം തന്നെ ജയിലില് നിന്നിറങ്ങുന്നതാണ് പ്രശ്‌നമെന്നും ബ്രിട്ടീഷ് പ്രധാനമന്ത്രി ബോറിസ് ജോണ്‍സണ് പ്രതികരിച്ചു.\nമെട്രോപൊളിറ്റന് പൊലീസ് വിവരങ്ങള് നല്‍കുന്നുണ്ടെന്നും കൂടുതല് വിവരങ്ങള് ലഭിച്ചു വരികയാണെന്നും ലണ്ടന് മേയര് സാദിഖ് ഖാന് ട്വിറ്ററിലൂടെ അറിയിച്ചു. 2017 ല് ലണ്ടന് ബ്രിഡ്ജിലുണ്ടായ ഭീകരാക്രമണത്തില് എട്ട് പേര് കൊല്ലപ്പെട്ടിരുന്നു. കാല് നടയാത്രക്കാര്‍ക്ക് നേരെ അക്രമികള് വാന് ഓടിച്ച് കയറ്റുകയായിരുന്നു. അതേ വര്‍ഷം മാര്‍ച്ച് മാസത്തില് സമാന രീതിയില് ആക്രമണമുണ്ടായിരുന്നു. ആ അക്രമണത്തില് ഒരു പൊലീസ് ഉദ്യോഗസ്ഥനുള്‍പ്പെടെ ആറു പേരാണ് കൊല്ലപ്പെട്ടത്.കത്തി ആക്രമണം വല്ലാത്ത ആശങ്കയാണ് സൃഷ്ടിക്കുന്നത്.


ഇന്ത്യയില് കോവിഡ് ബാധിതര് 694 ആയി, 16 മരണം ; രോഗികളില് ഒന്നാമത് കേരളം – Media Mangalam\nന്യൂഡല്‍ഹി: വ്യാഴാഴ്ച രാജ്യത്തുടനീളം ഏഴ് മരണങ്ങള് കൂടി റിപ്പോര്‍ട്ട് ചെയ്തതോടെ രാജ്യത്ത് കോവിഡ് മരണം 20 ആയതായി റിപ്പോര്‍ട്ട്. ഡല്‍ഹിയില് നാല് ഉള്‍പ്പെടെ പുതിയതായി രോഗം ബാധിച്ചവരുടെ എണ്ണം 71 ആയി. ഇതോടെ രാജ്യത്തെ കൊറോണാ ബാധിതരുടെ എണ്ണം 727 ആയെന്ന് വിവിധ സംസ്ഥാനങ്ങളില് നിന്നുള്ള റിപ്പോര്‍ട്ടുകളുടെ അടിസ്ഥാനത്തില് ദേശീയ മാധ്യമമാണ് വാര്‍ത്ത പുറത്തുവിട്ടത്.\nഅതേസമയം ദേശീയ ആരോഗ്യ മന്ത്രാലയത്തിന്റെ കണക്കുകള് പ്രകാരം കോവിഡ് 19 ബാധിച്ച് ആറ് മരണം സ്ഥിരീകരിച്ചിട്ടുണ്ട്. കോവിഡ് ബാധയേറ്റുള്ള രാജ്യത്തെ മരണം ആരോഗ്യമന്ത്രാലയത്തിന്റെ കണക്ക് പ്രകാരം 16 ആണ്. രാജ്യത്ത് പുതിയതായി ഏറ്റവും കൂടുതല് ആളുകളില് രോഗം സ്ഥിരീകരിച്ചത് വ്യാഴാഴ്ച ആണെന്ന വ്യക്തമാക്കിയിരിക്കുന്ന ആരോഗ്യമന്ത്രാലയം പുതിയതായി 88 കേസുകളാണ് റിപ്പോര്‍ട്ട് ചെയ്തിട്ടുള്ളത്. ഇവരുടെ കണക്കുകള് പ്രകാരം രോഗികളുടെ എണ്ണം 694 ആണ്.\nഇന്നലെ രണ്ടുമരണം മുംബൈയിലാണ് റിപ്പോര്‍ട്ട് ചെയ്തത്. രണ്ടുപേരും 65 വയസ്സ് പ്രായം വരുന്ന സ്ത്രീകളാണ്. അതേസമയം ഇവരുടെ യാത്രാവിവരങ്ങള് കിട്ടിയിട്ടില്ല. പ്രായമായവരാണ് മരണത്തിന്റെ ഇരകള്. ജമ്മു കശ്മീരില് സോപോറില് ആദ്യ കോവിഡ് ബാധ സ്ഥിരീകരിച്ച ശേഷം കഴിഞ്ഞദിവസം 65 കാരിയായ ഒരു വഴിയോര കച്ചവടക്കാരി മരണമടഞ്ഞു. രാജസ്ഥാനിലാണ് മറ്റൊരു കേസ് റിപ്പോര്‍ട്ട് ചെയ്തത്. വിരുഷിറ്റ് ഭില്‍വാരയിലെ 73 കാരി കോവിഡിനെ തുടര്‍ന്ന് കുഴഞ്ഞുവീണു മരിച്ചു. പ്രമേഹം, കിഡ് രോഗം, പക്ഷാഘാതം എന്നിവയെല്ലാം ഉള്ളയാളാണ് ഇത്.\nമദ്ധ്യപ്രദേശില് രണ്ടാം മരണവും ഇന്നലെ റിപ്പോര്‍ട്ട് ചെയ്ത. പനിയും ചുമയുമായി ആശുപത്രിയില് പ്രവേശിക്കപ്പെട്ട 35 കാരിയാണ് മരണമടഞ്ഞത്. ഇവരുടെ കോവിഡ് 19 പരിശോധനാ ഫലം പോസിറ്റീവ് ആയിരുന്നു. ഗുജറാത്തില് ഒരു 70 കാരി മരണമടയുകയും അഞ്ചു പുതിയ രോഗബാധയും വ്യാഴാഴ്ച റിപ്പോര്‍ട്ട് ചെയ്തു. ഇതോടെ ഗുജറാത്തില് രോഗം സ്ഥിരീകരിച്ചവരുടെ എണ്ണം 44 ആയി. മൂന്ന് മരണം നേരത്തേ ഗുജറാത്തില് റിപ്പോര്‍ട്ട ചെയ്തിരുന്നു.\nഏറ്റവും പുതിയതായി റിപ്പോര്‍ട്ട് മരണം ഭാവ്നഗര് സ്വദേശിയിലാണ്. ഇവര് അടുത്തിടെ ഡല്‍ഹിയിലേക്ക് യാത്ര ചെയ്തിരുന്നു. ഇവര്‍ക്ക് കാന്‍സര്, പ്രമേഹം, ഹൃദയരോഗം എന്നിവ ഉണ്ടായിരുന്നതായിട്ടാണ് റിപ്പോര്‍ട്ട്. അതേസമയം പുതിയതായി 19 കേസുകള് ഉണ്ടായെങ്കിലും ഇതുവരെ കേരളത്തില് കോവിഡ് ബാധിച്ചുള്ള മരണം റിപ്പോര്‍ട്ട് ചെയ്തിട്ടില്ല. അതേസമയം രോഗികളുടെ എണ്ണത്തിന്റെ കാര്യത്തില് മഹാരാഷ്ട്രയെ മറികടന്നു. 137 പേര്‍ക്കാണ് കേരളത്തില് രോഗം സ്ഥിരീകരിച്ചത്. മഹാരാഷ്ട്രയില് വ്യാഴാഴ്ച എട്ട് പുതിയ കേസുകള് ഉണ്ടായി. 130 ആണ് ഇവിടെ രോഗം സ്ഥിരീകരിച്ചിട്ടുള്ളത്. കര്‍ണാടകയില് 55, തെലുങ്കാനയില് 45, ഗുജറാത്തില് 44, ഡല്‍ഹിയില് 39 എന്നിങ്ങനെയാണ് കണക്കുകള്. ഡല്‍ഹിയില് വ്യാഴാഴ്ച നാലു പുതിയ കേസുകള് കൂടി റിപ്പോര്‍ട്ട് ചെയ്തിട്ടുണ്ട്.\ncorana in kerala corona corona in india corona in kerala corona in uk corona kerala corona virus covid covid-19 thrissur corona


if us plan to cancel duty free imports, india could raise coast - Malayalam Goodreturns\n» ഇന്ത്യന് ഉല്‍പ്പന്നങ്ങള്‍ക്കുള്ള നികുതിയിളവ് പിന്‍വലിക്കല്; യുഎസ് ഉപഭോക്താക്കളെ ബാധിക്കുന്ന കാരൃം\nUpdated: Sunday, April 14, 2019, 10:25 [IST]\nവാഷിംഗ്ടണ്: ഇന്ത്യയില് നിന്നുള്ള 50െേറ ഉല്‍പ്പന്നങ്ങളുടെ ഇറക്കുമതികള്‍ക്ക് അമേരിക്ക നല്‍കി വരുന്ന നികുതിയിളവുകള് പിന്‍വലിക്കാനുള്ള ട്രംപ് ഭരണകൂടത്തിന്റെ നീക്കത്തിനെതിരേ രണ്ട് യു.എസ് സെനറ്റര്‍മാര് തന്നെ രംഗത്തെത്തി. ട്രംപിന്റെ തീരുമാനം സാധാരണക്കാരായ അമേരിക്കന് ഉപഭോക്താക്കളെ പ്രതികൂലമായി ബാധിക്കുമെന്നും സമവായ ചര്‍ച്ചയിലൂടെ പ്രശ്‌നങ്ങള്‍ക്ക് പരിഹാരം കാണാനുള്ള ശ്രമങ്ങളാണ് വേണ്ടതെന്നും സെനറ്റര്‍മാരായ ജോണ് കോര്‍ണിന്, മാര്‍ക്ക് വാര്‍ണര് എന്നിവര് യുഎസ് ട്രേഡ് ഓഫീസിനെഴുതിയ കത്തില് വ്യക്തമാക്കി.\nശമ്പളമില്ല; ജെറ്റ് എയര്‍വെയ്‌സ് ജീവനക്കാര് മൗനപ്രതിഷേധം സംഘടിപ്പിച്ചു\nയുഎസ് ഉപഭോക്താക്കളെ ബാധിക്കും\nതെരഞ്ഞെടുക്കപ്പെട്ട രാജ്യങ്ങളില് നിന്ന് അമേരിക്കയിലേക്ക് ഇറക്കുമതി ചെയ്യുന്ന 2000ത്തോളം ഉല്‍പ്പന്നങ്ങള്‍ക്ക് നികുതിയിളവ് നല്‍കുന്ന ജനറലൈസ്ഡ് സിസ്റ്റം ഓഫ് പ്രിഫറന്‍സില് നിന്ന് ഇന്ത്യയെ ഒഴിവാക്കാന് പ്രസിഡന്റ് ട്രംപ് തീരുമാനമെടുത്തിരുന്നു. മാര്‍ച്ച് ആദ്യവാരത്തിലായിരുന്നു ഇത്. മറിച്ചൊരു തീരുമാനം അമേരിക്കന് പ്രസിഡന്റ് എടുത്തില്ലെങ്കില് 60 ദിവസത്തിനുള്ളില് ഈ തീരുമാനം നടപ്പാവും. ഇന്ത്യയാവട്ടെ തെരഞ്ഞെടുപ്പിന്റെ പശ്ചാത്തലത്തില് നയപരമായ തീരുമാനങ്ങളെടുക്കാന് സാധിക്കാത്ത സാഹചര്യത്തിലാണുള്ളത്.\nതെരഞ്ഞെടുപ്പ് വരെ നീട്ടിവയ്ക്കണം\nയുഎസ് പ്രസിഡന്റിന്റെ മനസ്സ് മാറിയില്ലെങ്കില് മെയ് ആദ്യ വാരത്തില് തന്നെ നികുതിയിളവ് പിന്‍വലിക്കാനുള്ള തീരുമാനം നടപ്പിലാവും. ഈ പശ്ചാത്തലത്തിലാണ് സെനറ്റര്‍മാരുടെ കത്ത്. ഇന്ത്യയില് തെരഞ്ഞെടുപ്പ് കഴിയുന്നതു വരെയെങ്കിലും ഇക്കാര്യത്തില് തീരുമാനമെടുക്കുന്നത് മാറ്റിവയ്ക്കണമെന്നും അവര് കത്തില് ആവശ്യപ്പെടുകയുണ്ടായി. ഇന്ത്യയ്ക്കുള്ള ആനുകൂല്യം എടുത്ത് കളഞ്ഞാല് അതിന് പ്രതികാരമായി ഇന്ത്യ അവശ്യസാധനങ്ങള്‍ക്കു മേല് കൂടുതല് ഇറക്കുമതി തീരുവ ചുമത്താന് സാധ്യതയുണ്ടെന്നും അത് രാജ്യത്തെ ഉപഭോക്താക്കള്‍ക്ക് ഭാരമായി മാറുമെന്നും കത്തില് പറയുന്നു.\nഇന്ത്യയുമായി വ്യാപാര പ്രശ്‌നങ്ങള്\nഇന്ത്യയുമായി അമേരിക്കയ്ക്ക് വ്യാപാരവുമായി ബന്ധപ്പെട്ട പ്രശ്‌നങ്ങള് അനവധിയുണ്ടെന്ന് സമ്മതിക്കുന്നു. ഇന്ത്യന് കമ്പോളത്തിലുള്ള നിയന്ത്രണങ്ങളാണ് ഇവയില് പ്രധാനം. അവ പരിഹരിക്കാനുള്ള ശ്രമങ്ങള് നടക്കേണ്ടതായിട്ടുണ്ട്. അതേസമയം, 1970 മുതല് ഇന്ത്യയ്ക്ക് നല്‍കിവരുന്ന നികുതിയിളവ് പിന്‍വലിക്കുന്നത് അമേരിക്കയ്ക്ക് തന്നെ തിരിച്ചടിയായേക്കുമെന്നും കത്തില് മുന്നറിയിപ്പ് നല്‍കുന്നുണ്ട്. ഇവര്‍ക്കു പുറമെ, മുപ്പതോളം മറ്റ് സെനറ്റര്‍മാരും ട്രംപിന്റെ തീരുമാനം തെരഞ്ഞെടുപ്പ് കഴിയുന്നതു വരെ നീട്ടിവയ്ക്കാന് ആവശ്യപ്പെട്ടിരുന്നു.\nഇന്ത്യ ഇളവുകള് നല്‍കണം\nതീരുമാനം മാറണമെങ്കില് ഇന്ത്യയുടെ ഭാഗത്തുനിന്ന് കാര്യമായ വ്യാപര ഇളവുകള് അമേരിക്കയ്ക്ക് ലഭിക്കണമെന്ന വാശിയിലാണ് യു.എസ്. ഇന്ത്യയുമായി ഇക്കാര്യത്തില് ഒരു വര്‍ഷത്തോളം ചര്‍ച്ചകള് നടത്തിയെങ്കിലും കാര്യമായ ഫലമുണ്ടായില്ലെന്നാണ് യു.എസ് നിലപാട്. ഇതേത്തുടര്‍ന്നാണ് ജനറലൈസ്ഡ് സിസ്റ്റം ഓഫ് പ്രിഫറന്‍സില് നിന്ന് ഇന്ത്യയെ ഒഴിവാക്കാന് പ്രസിഡന്റ് ട്രംപ് തീരുമാനമെടുത്തതെന്നാണ് വിലയിരുത്തല്.\nRead more about: tax india us നികുതി ഇന്ത്യ യുഎസ്\nif us plan to cancel duty free imports, india could raise coast


Suicide | കാസര്‍കോട് എന്‍ഡോസള്‍ഫാന് ഇരയായ മകളെ കൊലപ്പെടുത്തി അമ്മ ജീവനൊടുക്കി | mother committed suicide after killing her daughter in Kasaragod – News18 Malayalam\nSuicide | കാസര്‍കോട് എന്‍ഡോസള്‍ഫാന് ഇരയായ മകളെ കൊലപ്പെടുത്തി അമ്മ ജീവനൊടുക്കി\nമകളെ കഴുത്തുഞെരിച്ച് കൊലപ്പെടുത്തിയ ശേഷം മാതാവ് തൂങ്ങിമരിച്ചതായിരിക്കുമെന്നാണ് പൊലീസിന്റെ പ്രാഥമിക നിഗമനം.\nLast Updated : May 30, 2022, 19:12 IST\nകാസര്‍കോട്: എന്‍ഡോസള്‍ഫാന്(Endosulfan) ഇരയായ മകളെ കൊലപ്പെടുത്തിയ(Murder) ശേഷം അമ്മ ജീവനൊടുക്കി(Suicide). രാജപുരം ചാമുണ്ഡിക്കുന്നില് വിമലകുമാരി(58), മകള് രേഷ്മ(28) എന്നിവരാണ് മരിച്ചത്. തിങ്കളാഴ്ച വൈകിട്ട് നാലുമണിയോടെയായിരുന്നു സംഭവം. രേഷ്മയെ കട്ടിലില് മരിച്ച നിലയിലും വമലയെ തൂങ്ങിമരിച്ച നിലയിലുമാണ് കണ്ടെത്തിയത്.\nരാജപുരം സ്‌കൂളിലെ പാചകതൊഴിലാളിയായിരുന്നു വിമല. സാമൂഹിക നീതി വകുപ്പിന് കീഴിലുള്ള കെയര് ഹോമിലെ അന്തേവാസിയായിരുന്ന രേഷ്മ ഞായറാഴ്ച അവിടേയ്ക്ക് മടങ്ങേണ്ടതായിരുന്നു. എന്നാല് തിരികെ പോകാന് രേഷ്മ തയാറാല്ലായിരുന്നു. ഇക്കാര്യത്തെ ചൊല്ലി അമ്മയും മകളും തമ്മില് തര്‍ക്കം ഉണ്ടായതായി പൊലീസിന് വിവരം ലഭിച്ചു.\nAlso Read-Attack | തൃശൂരില് നടുറോഡില് ഏഴാം ക്ലാസ് വിദ്യാര്‍ഥിനിയ്ക്ക് ക്രൂര മര്‍ദനം; മുടി മുറിച്ചു\nരേഷ്മയെ കഴുത്തുഞെരിച്ച് കൊലപ്പെടുത്തിയ ശേഷം മാതാവ് തൂങ്ങിമരിച്ചതായിരിക്കുമെന്നാണ് പൊലീസിന്റെ പ്രാഥമിക നിഗമനം. മൃതദേഹം ഇന്‍ക്വസ്റ്റ് നടപടകിള്‍ക്ക് ശേഷം കാഞ്ഞങ്ങാട് ജില്ലാ ആശുപത്രിയിലേക്ക് മാറ്റുമെന്ന് പൊലീസ് അറിയിച്ചു.\nSuicide |മകന് പെണ്‍കുട്ടിയുമായി നാടുവിട്ടു; പോലീസ് റെയ്ഡും അറസ്റ്റും ഭയന്ന് അമ്മയും സഹോദരിമാരും ജീവനൊടുക്കി\nബാഗ്പത്: പോലീസ് റെയ്ഡും അറസ്റ്റും ഭയന്ന് ഉത്തര്‍പ്രദേശിലെ ബാഗ്പത്തില് സ്ത്രീയും രണ്ട് പെണ്‍മക്കളും ജീവനൊടുക്കി. സ്ത്രീയുടെ മകന് ഒരു പെണ്‍കുട്ടിയുമായി നാടുവിട്ടതിനെ തുടര്‍ന്ന് വീട്ടില് പോലീസ് റെയ്ഡും അറസ്റ്റും ഭയന്നാണ് കുടുംബം കൂട്ടആത്മഹത്യ ചെയ്തത്.\nഅനുരാധയുടെ മകന് പ്രിന്‍സ് പ്രണയത്തിലായിരുന്ന പെണ്‍കുട്ടിയുമായി നാടുവിട്ടിരുന്നു. പെണ്‍കുട്ടിയുടെ വീട്ടുകാര് പോലീസില് പരാതി നല്‍കി. തുടര്‍ന്ന് മെയ് 25ന് ഭാഗ്പത് ജില്ലയിലെ ബച്ചോദ് ഗ്രാമത്തിലെത്തിയ പോലീസ് അനുരാധയുടെ വീട് റെയ്ഡ് ചെയ്യാന് എത്തിയപ്പോഴാണ് സംഭവം റിപ്പോര്‍ട്ട് ചെയ്തത്. പെണ്‍കുട്ടിയുടെ വീട്ടുകാര് നല്‍കിയ പരാതിയുടെ അടിസ്ഥാനത്തിലാണ് യുവാവിന്റെ വീട്ടില് റെയ്ഡ് നടത്തിയതെന്ന് പോലീസ് പറഞ്ഞു.\nമകനെയും പെണ്‍കുട്ടിയെയും കണ്ടെത്തിയില്ലെങ്കില് തങ്ങളെ അറസ്റ്റ് ചെയ്ത് ജയിലില് അടയ്ക്കുമെന്ന് ഭയന്നാണ് അനുരാധയും പെണ്‍മക്കളായ പ്രീതിയും സ്വാതിയും കൂട്ട ആത്മഹത്യ ചെയ്തത്.\nപോലീസെത്തിയാണ് ഇവരെ കമ്മ്യൂണിറ്റി ഹെല്‍ത്ത് സെന്ററില് എത്തിച്ചത്. നില ഗുരുതരമായതിനാല് ഇവരെ പിന്നീട് മീററ്റിലെ ആശുപത്രിയിലേക്ക് മാറ്റി. എന്നാല് ചികിത്സയിലിരിക്കെ മൂന്ന് പേരും മരിച്ചു. സംഭവം അന്വേഷിക്കുകയാണെന്ന് ജില്ലാ മജിസ്ട്രേറ്റ് രാജ് കമല് പറഞ്ഞു. കേസ് ക്രൈംബ്രാഞ്ചിന് കൈമാറി.\nFirst published: May 30, 2022, 19:12 IST


സര്‍ക്കാര് മന്ത്രിമാരുടെയും എംഎല്‍എമാരുടയും ശമ്പളം ഇരട്ടിയാക്കുന്നു!! - FUTURELINE\nസര്‍ക്കാര് മന്ത്രിമാരുടെയും എംഎല്‍എമാരുടയും ശമ്പളം ഇരട്ടിയാക്കുന്നു!!\nസംസ്ഥാനം വന് കടക്കെണിയിലായിരിക്കെ മന്ത്രിമാരുടെയും എംഎല്‍എമാരുടെയും ശമ്പളം കൂട്ടി സര്‍ക്കാര്. പെന്‍ഷന് കൊടുക്കാതെ കടക്കെണിയിലായ കെഎസ്ആര്‍ടിസിയെ കട്ടപ്പുറത്തുനിന്ന് ഇറക്കാന് സാധിക്കാതെ ശ്വാസം വലിക്കുന്നതിനിടെയാണ് ശമ്പള വര്‍ദ്ധനവ്. മന്ത്രിമാരുടെ ശമ്പളം വര്‍ദ്ധിപ്പിക്കാന് തീരുമാനം. ഇത് സംബന്ധിച്ച കരട് ബില്ലിന് മന്ത്രിസഭ അംഗീകാരം നല്‍കി.\nഇതോടെ മന്ത്രിമാരുടെ ശമ്പളം 54,441ല് നിന്ന് 90,300 രൂപയായി ഉയരും. അതോടൊപ്പം എംഎല്‍എമാരുടെ ശമ്പളത്തിലും വര്‍ദ്ധനവുണ്ട്. എംഎല്‍എമാരുടെ ശമ്പളം പ്രതിമാസം 60,300 രൂപയുമായി ഉയര്‍ത്താനാണ് നീക്കം. നടപ്പു സാമ്പത്തിക സമ്മേളനത്തില് ബില്ലവതരിപ്പിക്കാനാണ് സര്‍ക്കാര് നീക്കം.\nശമ്പള വര്‍ദ്ധനവ് സംബന്ധിച്ച് കഴിഞ്ഞ വര്‍ഷം ജസ്റ്റിസ് ജെയിംസ് കമ്മിറ്റി ശുപാര്‍ശ നല്‍കിയിരുന്നു. മന്ത്രിമാര്‍ക്ക് പ്രതിമാസം ഒരു ലക്ഷം രൂപ ശമ്പളം നല്‍കണമെന്നാണ് ശുപാര്‍ശ. നിലവില് 54,441 രൂപയാണ് മന്ത്രിമാരുടെ ശമ്പളം. ഇത് ഏകദേശം ഇരട്ടിയോളമാകും. നിലവില് 39,500 രൂപ ശമ്പളം വാങ്ങുന്ന എം.എല്.എമാര്‍ക്ക്, 80,000 രൂപ നല്‍കണമെന്നായിരുന്നു ജെയിംസ് കമ്മിറ്റിയുടെ നിര്‍ദ്ദേശം. സര്‍ക്കാര് സാമ്പത്തിക പ്രതിസന്ധിയിലായിരിക്കെയാണ് പുതിയ തീരുമാനം. ശമ്പളവര്‍ദ്ധനവോടെ സംസ്ഥാനത്തിന് വന് സാമ്പത്തിക ബാധ്യതയാകും ഉണ്ടാകുക.\nPrevious: ഗൂഗിള് മാപ്പ് ഇനി മുതല് മലയാളം സംസാരിക്കും..!!\nNext: ലണ്ടനിലെ വാക്‌സ് മ്യൂസിയത്തില് ഇനി കട്ടപ്പയും..!!\nമഞ്ജു വാര്യര് ‘വാനം’ത്തിലൂടെ തമിഴിലേക്ക്!!!


റഫാൽ ഇടപാട്, കേന്ദ്രത്തിന് കൂടുതൽ കുരുക്കുമായി ഫ്രഞ്ച് ദിനപ്പത്രം.. - The Kerala Online\nറഫാൽ ഇടപാട്, കേന്ദ്രത്തിന് കൂടുതൽ കുരുക്കുമായി ഫ്രഞ്ച് ദിനപ്പത്രം..\nPosted on April 14, 2019 April 14, 2019 Author Chief Editor\tComments Off on റഫാൽ ഇടപാട്, കേന്ദ്രത്തിന് കൂടുതൽ കുരുക്കുമായി ഫ്രഞ്ച് ദിനപ്പത്രം..\nറഫേൽ കരാറിന് പിന്നാലെ അനില് അംബാനിക്ക് വൻ നികുതി ഇളവ്; 162 മില്യൺ ഡോളർ ഫ്രാൻസ് ഇളവ് നൽകിയെന്ന് റിപ്പോർട്ട്\nമോദിയുടെ പ്രഖ്യാപനം വന്ന് വെറും ആറ് മാസത്തിനകത്താണ് അനിൽ അംബാനിയുടെ നികുതിയിൽ ഇളവ് വരുത്തിയതെന്നും റിപ്പോർട്ടിൽ പറയുന്നു.\nഅനിൽ അംബാനിയുടെ ടെലികോം കമ്പനിക്ക് ഫ്രാൻസ് വൻതുക നികുതി ഇളവ് നൽകിയതായി റിപ്പോർട്ട്. 143.7 മില്യൺ യൂറോ( ഏതാണ്ട് 162.6 മില്യൺ ഡോളർ) നികുതി ഇളവ് നൽകിയെന്നാണ് റിപ്പോർട്ട്. ഫ്രാൻസുമായി റഫേൽ കരാർ പ്രധാനമന്ത്രി നരേന്ദ്ര മോദി പ്രഖ്യാപിച്ചതിന് തൊട്ടു പിന്നാലെയാണ് നികുതി ഇളവ് നൽകിയതെന്നും റിപ്പോർട്ടിൽ പറയുന്നു\nREAD ALSO ന്യൂനമര്‍ദ്ദം ദേശീയ ദുരന്ത നിവാരണ സേന ക്യാമ്പ് തുറന്നു\nഫ്രഞ്ച് പത്രമായ ‘ലെ മോൺഡെ’ ആണ് റിപ്പോർട്ട് പുറത്തുവിട്ടിരിക്കുന്നത്. 2007 മുതൽ 2012 വരെയുള്ള കാലയളവിൽ രണ്ടു തവണയായി നികുതി വെട്ടിപ്പിന് അന്വേഷണം നേരിട്ട കമ്പനിയാണ് റിലയൻസ്.\nഫ്രാൻസിൽ രജിസ്റ്റർ ചെയ്ത ‘റിലയൻസ് അറ്റ്ലാന്റിക് ഫ്ലാഗ് ഫ്രാൻസ്’. നികുതി ഇനത്തിൽ 151 മില്യൺ യൂറോയാണ് കമ്പനി നൽകേണ്ടിയിരുന്നത്. എന്നാൽ 7.3മില്യൺ യൂറോ മാത്രം നൽകി കേസ് ഒഴിവാക്കുകയായിരുന്നുവെന്നാണ് റിപ്പോർട്ട്.\n2015 ഏപ്രിലിലാണ് പ്രധാനമന്ത്രി നരേന്ദ്ര മോദി ഫ്രഞ്ച് കമ്പനിയായ ദസ്സോയുമായുള്ള റഫേൽ കരാർ പ്രഖ്യാപിച്ചത്. 36 റഫേൽ വിമാനങ്ങൾ വാങ്ങാമെന്നായിരുന്നു കരാർ. മോദിയുടെ പ്രഖ്യാപനം വന്ന് വെറും ആറ് മാസത്തിനകത്താണ് അനിൽ അംബാനിയുടെ നികുതിയിൽ ഇളവ് വരുത്തിയതെന്നും റിപ്പോർട്ടിൽ പറയുന്നു.\nഅതേസമയം ഇത് നിഷേധിച്ച് റിലയൻസ് രംഗത്തെത്തിയിട്ടുണ്ട്. കരാറുമായി ബന്ധപ്പെട്ട് ഒരു നേട്ടവും ഉണ്ടാക്കിയിട്ടില്ലെന്നാണ് റിലയൻസ് വ്യക്തമാക്കുന്നത്. നികുതി പ്രശ്നം നിയമ പരമായി തന്നെ ഒത്തുതീർപ്പാക്കിയിട്ടുണ്ടെന്നും റിലയൻസ് പറഞ്ഞു.\nപുതിയ റിപ്പോർട്ടുകളെ മോദിക്കും ബിജെപിക്കുമെതിരെ ആയുധമാക്കിയിരിക്കുകയാണ് കോൺഗ്രസ്. റഫേലിൽ അഴിമതിയുടെ പാളികളുണ്ടെന്ന് ഇതോടെ വ്യക്തമായതായി കോൺഗ്രസ് വ്യക്തമാക്കി. വരുമാനമൊന്നും ഇല്ലായിരുന്ന അംബാനിയുടെ കമ്പനി മോദിയുടെ കൃപകൊണ്ട് പൂവണിഞ്ഞെന്ന് കോണ്‍ഗ്രസ് വക്താവ് രൺദീപ് സുർജേവാല പരിഹസിച്ചു.\nരാഹുൽ ഗാന്ധിയും ഈ വിഷയത്തിൽ ശക്തമായി പ്രതികരിച്ചു.\nകാവൽക്കാരൻ 100 % കള്ളനാണെന്നിപ്പോൾ തെളിഞ്ഞുവെന്നും പ്രധാനമന്ത്രി 30000 കോടി രൂപ മോഷ്ടിച്ച് കള്ളനായ കൂട്ടുകാരനു നൽകി.നീരവ് മോദി, മെഹുൽ ചോക്‌സി, ലളിത് മോദി, അനിൽ അംബാനി, പിന്നെ മോദിയും. കള്ളന്മാരുടെ കൂട്ടമാണിത്. അദ്ദേഹം ട്വീറ്റ് ചെയ്തു\nപാക്കിസ്ഥാനും ചൈനയും വിഷവാതകം തുറന്നു വിട്ടതുകൊണ്ടാണ് ദല്‍ഹിയില് വായു മലിനമായതെന്ന് ബി.ജെ.പി നേതാവ്.\nPosted on November 6, 2019 November 7, 2019 Author Chief Editor\nദല്‍ഹിയിലെ അതിരൂക്ഷമായ വായുമലിനീകരണത്തിന് കാരണം പാകിസ്ഥാനും ചൈനയുമാണെന്ന് ബി.ജെ.പി നേതാവ് വിനീത് അഗര്‍വാള് ശര്‍ദ. ഇരുരാജ്യങ്ങളും ഇന്ത്യയിലേക്ക് വിഷവാതകം തുറന്നുവിട്ടതാകാം ഇപ്പോഴത്തെ വായു മലിനീകരണത്തിന് കാരണമെന്നും വിനീത് അഗര്‍വാള് കുറ്റപ്പെടുത്തി. പ്രധാനമന്ത്രി നരേന്ദ്ര മോദിയും ആഭ്യന്തര മന്ത്രി അമിത് ഷായും അധികാരത്തില് എത്തിയതിന് ശേഷം പാകിസ്ഥാന് അസ്വസ്ഥരാണ്. ഇന്ത്യയെ പരാജയപ്പെടുത്താനുള്ള എല്ലാ തന്ത്രങ്ങളും പാകിസ്ഥാന് ആവിഷ്ക്കരിക്കുകയായിരുന്നു. എന്നാല് ഒരു യുദ്ധത്തില് പോലും ഇന്ത്യയെ കീഴ്പ്പെടുത്താന് അവര്‍ക്ക് സാധിച്ചില്ല. പാകിസ്ഥാന് വിഷവാതകം തുറന്നുവിട്ടോ എന്ന കാര്യം ഗൗരവകരമായി തന്നെ […]\nGENERAL NATIONAL PIB News\nഫാസ്ടാഗ് വിവരങ്ങള് ശേഖരിക്കണം\nPosted on July 12, 2020 July 12, 2020 Author Chief Editor\nതിരുവനന്തപുരം: രാജ്യമെമ്പാടുമുള്ള വാഹനങ്ങള് രജിസ്റ്റര് ചെയ്യുമ്പോഴോ, ഫിറ്റ്‌നസ് സര്‍ട്ടിഫിക്കറ്റ് നല്‍കുമ്പോഴോ, ഫാസ്ടാഗ് സംബന്ധിച്ച വിവരങ്ങള് ശേഖരിക്കാന് കേന്ദ്ര റോഡ് ഗതാഗത ഹൈവേ മന്ത്രാലയം തീരുമാനിച്ചു. നാഷണല് ഇലക്ട്രോണിക് ടോള് കളക്ഷന് (NETC), ‘വാഹന്’ (VAHAN) പോര്‍ട്ടലുമായി പൂര്‍ണമായി ബന്ധിപ്പിച്ചെന്നും 2020 മെയ് 14 ന് ഇത് API യുമായി ചേര്‍ത്ത് പ്രവര്‍ത്തന സജ്ജമായെന്നും, നാഷണല് ഇന്‍ഫര്‍മാറ്റിക്‌സ് സെന്റര്, വിവിധ സംസ്ഥാനങ്ങള്, കേന്ദ്ര ഭരണ പ്രദേശങ്ങള് എന്നിവയ്ക്ക് അയച്ച കത്തില് മന്ത്രാലയം വ്യക്തമാക്കി. ഫാസ്ടാഗുമായി ബന്ധപ്പെട്ട എല്ലാ വിവരങ്ങളും […]\nIdukki KERALA POLITICS\nജനകീയ സ്വപ്നങ്ങളുമായി ഇന്ത്യൻ ഡെമോക്രാറ്റിക് പാർട്ടിയുടെ ഇടുക്കി ജില്ലാ സമ്മേളനം.\nPosted on October 20, 2019 October 20, 2019 Author Chief Editor\nഇന്ത്യൻ ഡെമോക്രാറ്റിക് പാർട്ടിയുടെ ഇടുക്കി ജില്ലാ സമ്മേളനം ഇന്ന് വിപുലമായി തൊടുപുഴയിലെ അർബൻ ബാങ്ക് ഹാളിൽ വച്ചു നടന്നു. പാർട്ടിയുടെ ദേശീയ സംസ്ഥാന ഭാരവാഹികളും ട്രേഡ് യൂണിയൻ, പോഷക സംഘടന ഭാരവാഹികളും പങ്കെടുത്തു രാവിലെ 10 മണിക്ക് പാർട്ടിയിലെ മുതിർന്ന അംഗം പതാക ഉയർത്തിയതോടെ പാർട്ടി സമ്മേളന പരിപാടികൾ ആരംഭിച്ചു. പ്രതിനിധി സമ്മേളന പരിപാടി IDP ജില്ലാ സെക്രട്ടറി ശ്രീ രാജേഷ് ബാലഗ്രാമിന്റെ അദ്ധ്യക്ഷതയിൽ ചേർന്ന സമ്മേളനത്തിൽ പാർട്ടി ദേശീയ സെക്രട്ടറി ശ്രീ സന്തോഷ് ബെല്ലാരി നിലവിളക്കു […]\nമോദിക്കെതിരെ വാരാണസിയില് പ്രിയങ്ക ഗാന്ധി; മത്സരിക്കാനുള്ള സന്നദ്ധത ഹൈക്കമാന്‍ഡിനെ അറിയിച്ചു.\nഇന്ന് കുരുത്തോല പെരുന്നാള് ; വിശുദ്ധ വാരത്തിന് തുടക്കം.


സ്ഥാപക നേതാവിനെയും കൊന്നു തള്ളി | Special | Deshabhimani | Wednesday Sep 2, 2020\nസ്ഥാപക നേതാവിനെയും കൊന്നു തള്ളി\nകെ ടി ശശിUpdated: Wednesday Sep 2, 2020\nമൊയാരത്ത് ശങ്കരൻ എന്ന മഹാനായ കോൺഗ്രസ് നേതാവിന്റെ, സ്വാതന്ത്ര്യസമരനായകന്റെ ചുടുചോര പുരണ്ടതാണ് കേരളത്തിലെ കോൺഗ്രസുകാരുടെ കൈകളും ഖദറുടുപ്പും. സ്വാതന്ത്ര്യാനന്തരം കേരളത്തിൽ കോൺഗ്രസിന്റെ കൊലപാതക രാഷ്‌ട്രീയത്തിന് തുടക്കം കുറിച്ചതുതന്നെ മൊയാരത്തിനെ തല്ലിക്കൊന്നുകൊണ്ടാണ്. ചർക്കയിൽ നൂൽനൂറ്റും ഗാന്ധിജിയെ പഠിച്ചും ഗാന്ധിയൻജീവിതം നയിച്ചും കോൺഗ്രസായ മൊയാരത്ത് ശങ്കരൻ കേരളത്തിലെ കോൺഗ്രസ് സ്ഥാപകരിൽ പ്രമുഖനാണ്.\nചരിത്രകാരൻ, വാഗ്മി, എഴുത്തുകാരൻ, സാമൂഹ്യ പരിഷ്‌കർത്താവ് എന്നീ നിലകളിലും ജനമനസ്സുകൾ കീഴടക്കിയ ധിഷണാശാലി. അദ്ദേഹത്തെപ്പൊലൊരു യുഗപുരുഷനെ വകവരുത്താൻ കോൺഗ്രസിന് തെല്ലും മനഃസാക്ഷിക്കുത്തുണ്ടായില്ല.\n1948 മെയ് 11ന് എടക്കാട് റെയിൽവേ സ്റ്റേഷനുസമീപം വച്ചായിരുന്നു മൊയാരത്തിനുനേരെ കോൺഗ്രസ് ഗുണ്ടാപ്പടയുടെ കിരാതമായ ആക്രമണം. ട്രെയിനിറങ്ങി കോയ്യോട്ടെ ഭാര്യാവീട്ടിലേക്കു നടന്നുപോവുകയായിരുന്ന അദ്ദേഹത്തെ ‘കുറുവടിപ്പട’ എന്നറിയപ്പെട്ട ഗുണ്ടാസംഘം വളഞ്ഞ് ആക്രമിച്ചു. കുറുവടികൾ ആ ശരീരം തകർത്തു. ഖദർവസ്ത്രം ചോരയിൽ കുതിർന്നു. പിന്നീട് പൊലീസിന്റെ ഊഴം. ഒടുവിൽ ആ ചോരയിൽകുളിച്ച ഉടുവസ്‌ത്രത്തോടെ, മൃതപ്രായനായി കണ്ണൂർ സെൻട്രൽ ജയിലിലേക്ക്. മെയ് 13ന് ജയിലിൽ അന്ത്യം.\nമൃതദേഹംപോലും ബന്ധുക്കൾക്കു വിട്ടുനൽകിയില്ല. സെൻട്രൽ ജയിൽ വളപ്പിലെ ഏതോമൂലയിൽ മറവുചെയ്‌തു. ബന്ധുക്കൾക്ക് തിരിച്ചുകിട്ടിയത് ചോരപുരണ്ട ഒരു ഖാദിമുണ്ടും നെഹ്രുവിയൻ മേൽക്കുപ്പായവും മാത്രം. കോയ്യോട്ടെ മൊയാരം ഹൗസിൽ ആ പരുക്കൻ ഖാദിത്തുണികൾ ഇന്നും സൂക്ഷിച്ചുവച്ചിട്ടുണ്ട്, കോൺഗ്രസ് നരാധമത്വത്തിന്റെ പ്രതീകമായി.\nആദ്യ ബോംബേറും കോൺഗ്രസ് വക\nരാഷ്ട്രീയ എതിരാളികളെ കൊലപ്പെടുത്താൻ കേരളത്തിൽ ആദ്യമായി ബോംബ് ഉപയോഗിച്ചതും സമാധാനത്തിന്റെ മാലാഖ ചമയുന്ന കോൺഗ്രസ്. അടിയന്തരാവസ്ഥയുടെ കരാളനാളുകളിൽ, 1976 ജൂൺ അഞ്ചിനാണ് ബോംബും മാരകായുധങ്ങളുമായി കോൺഗ്രസ് ഗുണ്ടാസംഘം പന്തക്കപ്പാറ ദിനേശ് ബീഡി കമ്പനി ആക്രമിച്ചത്. ബീഡിത്തൊഴിലാളി യൂണിയൻ പ്രവർത്തകനായ കൊളങ്ങരേത്ത് രാഘവൻ നിഷ്‌ഠുരമായി കൊലചെയ്യപ്പെട്ടു.\nമമ്പറം ദിവാകരന്റെ നേതൃത്വത്തിൽ നാൽപ്പതോളം കോൺഗ്രസ് ഗുണ്ടകൾ ആദ്യം ബോംബെറിഞ്ഞ് ഭീകരാന്തരീക്ഷം സൃഷ്ടിച്ചു. ചിതറിയോടിയ ബീഡിത്തൊഴിലാളികളെ വളഞ്ഞുപിടിച്ച് വെട്ടുകയും കുത്തുകയുമായിരുന്നു. മാരകമായി വെട്ടേറ്റാണ് കൊളങ്ങരേത്ത് രാഘവൻ മരിച്ചത്. കണ്ണൂർ ജില്ലയിൽ അടിയന്തരാവസ്ഥക്കാലത്തെ ആദ്യ രക്തസാക്ഷി.\nകേസിൽ ഏഴുവർഷം ജയിൽ ശിക്ഷ അനുഭവിച്ചയാളാണ് നിലവിൽ കെപിസിസി അംഗമായ മമ്പറം ദിവാകരൻ.


നിയമസഭാ മണ്ഡല തലത്തിൽ കോവിഡ് കെയർ സെന്ററുകൾ സ്ഥാപിക്കാൻ ഒരുങ്ങി ബി ബി എം പി – BengaluruVartha\nനിയമസഭാ മണ്ഡല തലത്തിൽ കോവിഡ് കെയർ സെന്ററുകൾ സ്ഥാപിക്കാൻ ഒരുങ്ങി ബി ബി എം പി\n2 weeksago സംഗീത.പി.എസ്\nബെംഗളൂരു: നിയമസഭാ മണ്ഡല തലത്തിൽ കോവിഡ് കെയർ സെന്ററുകൾ സ്ഥാപിക്കാൻ ബൃഹത് ബെംഗളൂരുമഹാ നഗര പാലിക പദ്ധതിയിടുന്നു. കോവിഡ് രണ്ടാം തരംഗത്തിൽ നഗരത്തിൽ രോഗികളുടെ എണ്ണം വർധിച്ചുവരുന്ന സാഹചര്യത്തിലാണ്\nബി ബി എം പി പ്രസ്തുത തീരുമാനത്തിൽ എത്തിയിരിക്കുന്നത്. നഗരത്തിൽ കോവിഡ് ചികിത്സവേണ്ടവർക്കെല്ലാം ചികിത്സ ഉറപ്പാക്കാൻ ഉള്ള ശ്രമത്തിന്റെ ഭാഗമായാണ് ചെറിയ കോവിഡ് കെയർ സെന്ററുകൾനിയോജക മണ്ഡല തലത്തിൽ സജ്ജമാക്കാൻ പോകുന്നത് .\nനഗരത്തിൽ വൈറസ് ബാധിതരായവരിൽ 80% പേരും വീടുകളിൽ ഐസൊലേഷൻ തിരഞ്ഞെടുക്കുന്നുണ്ടെങ്കിലുംപലരും ആവശ്യമായ സൗകര്യങ്ങൾ ഇല്ലെന്ന് റിപ്പോർട്ട് ചെയ്തിട്ടുണ്ട് എന്ന് ബിബിഎംപി അധികൃതർ പറഞ്ഞു.\nതിങ്കളാഴ്ച വരെ, ബെംഗളൂരു നഗരത്തിൽ 30,782 സജീവ കേസുകളുണ്ട്, സംസ്ഥാനത്തെ എല്ലാ ജില്ലകളിലുംഏറ്റവും കൂടുതൽ കേസുകൾ ഉള്ളത് ബെംഗളൂരു നഗരജില്ലയിലാണ്.\nCovid 19 Bangalore, Covid care centres\nസംസ്ഥാനത്ത് 48 ലക്ഷത്തിലധികം പേർക്ക് പ്രതിരോധ കുത്തിവയ്പ് ലഭിച്ചു.